title: ১৯৬৩ সিরিয়ান অভ্যুত্থান

text: ৭-৮ মার্চ রাতে পরিকল্পনার সাথে জড়িত ট্যাংক ও ইউনিটগুলো দামেস্কের রাস্তায় বেরিয়ে আসে। আল-হারিরি ইসরায়েল-সিরিয়া সীমান্তের দিক থেকে একটি ব্রিগেডকে নেতৃত্ব দেন। অন্যদিকে বাথপন্থিরা আস-সুওয়াইদাতে অবস্থানরত দ্বিতীয় ব্রিগেডের নিয়ন্ত্রণ পায়। ৭০ম আর্মর্ড ব্রিগেডের কমান্ডার লেফটেন্যান্ট জেনারেল আবদুল করিম অভ্যুত্থানকারীদের কাছে আত্মসমর্পণ করার পর উমরান ব্রিগেডের কমান্ড গ্রহণ করেন। দামেস্কের দক্ষিণ-পশ্চিমে অবস্থিত কাতানায় থাকা তুলনামূলক বেশি প্রতিদ্বন্দ্বী ইউনিট হস্তক্ষেপ করেনি। সম্ভবত উয়িদাদ বশির দামেস্ক অঞ্চলের যোগাযোগের নিয়ন্ত্রণ গ্রহণের ফলে এমন হয়। আল-কিসওয়াহর বাহিনীকে পরাজিত ও কাতানার বাহিনীকে নিষ্ক্রিয় করার পর আল-হারিরির বাহিনী দামেস্কের দিয়ে অগ্রসর হয় এবং শহরের সড়ক অবরোধ করে। একই সময় কেন্দ্রীয় ডাকঘরের মত গুরুত্বপূর্ণ স্থানগুলো দখল করা হয়। দলের অফিসার সালিম হাতুম রেডিও স্টেশন দখল করেন। প্রতিরক্ষা মন্ত্রণালয়ের সদরদপ্তর লড়াই ছাড়াই দখল করা সম্ভব হয়। কমান্ডার-ইন-চীফ জাহর আল-দীন গ্রেপ্তার হন। আল-কুদসি ও আল-হাওরানি উভয়কে গ্রেপ্তার করা হয়। সালাহ জাদিদ সকালে সাইকেলে করে শহরে আসেন এবং অফিসার্স এফেয়ার্সের ব্যুরো দখল করেন। পরে এটি তার ব্যক্তিগত কার্যালয় হয়।


title: ১৯৬৩ সিরিয়ান অভ্যুত্থান

text: আসাদ একটি ক্ষুদ্র দলের নেতৃত্ব দিয়ে দামেস্ক থেকে উত্তরপূর্বে আল-দুমাইর বিমানঘাটি দখল করতে যান। বিদ্রোহীদের অবস্থানের উপর বোমা হামলার জন্য এই ঘাটিকে নির্দেশ দেয়া হয়েছিল। বিমান হামলা রোধের জন্য ভোর হওয়ার আগেই আল-হারিরির ব্রিগেডের একটি কোম্পানিকে নিয়ে অগ্রসর হওয়ার পরিকল্পনা করা হয়। ৭০ম আর্মর্ড ব্রিগেড আত্মসমর্পণ করতে দেরী করায় আসাদের বাহিনীও দেরি করতে বাধ্য হয়। আসাদ যখন ঘাটির উপকন্ঠে পৌছান তখন সকাল হয়ে গিয়েছিল। আত্মসমর্পণ না করলে গোলা বর্ষণ শুরু হবে এই মর্মে আসাদ ঘাটির কমান্ডারদের বার্তা পাঠান। আসাদের অভিমত অনুযায়ী তারা লড়াইয়ে জয়ী হতে সক্ষম ছিল কিন্ত এরপরও আত্মসমর্পণ করে।


title: ১৯৬৩ সিরিয়ান অভ্যুত্থান

text: সেদিন সকালে অভ্যুত্থানকারীরা সাফল্য উদযাপনের জন্য সেনাবাহিনীর সদরদপ্তরে সমবেত হন। অভ্যুত্থান মোটামুটি রক্তপাতহীন ছিল বলা যায়। সাধারণ জনগণও অভ্যুত্থান মেনে নেয়। দ্রুজ বংশোদ্ভূত সাবির ফালহাওত অভ্যুত্থানকারীদের প্রথম ঘোষণা রচনা ও পাঠ করেছিলেন। তাকে পরবর্তীতে বিপ্লবের কবি অভিহিত করা হয়েছিল। নবম ঘোষণায় সামরিক কমিটির পাঁচজন সদস্যকে সামরিক বাহিনীতে পুনস্থাপন করে। নবগঠিত সরকারের উপরের দিকের সদস্যদের মধ্যে ছিলেন উমরান, জাদিদ ও আসাদ। ক্ষমতাগ্রহণের সময় ৮২০ জন নিহত হয় বলে অভিমত রয়েছে। পরে আরো ২০ জন মৃত্যুদন্ডে দন্ডিত হয়েছিল।


title: ১৯৬৩ সিরিয়ান অভ্যুত্থান

text: অভ্যুত্থানের পর সর্বপ্রথম ২০ সদস্যের জাতীয় বিপ্লবী কমান্ড কাউন্সিল গঠিত হয়। এতে ১২জন বাথপন্থি এবং ৮জন নাসেরবাদি ও স্বাধীন সদস্য ছিলেন। ৯ মার্চ কাউন্সিল বাথ পার্টির অন্যতম প্রতিষ্ঠাতা সালাহউদ্দিন আল-বিতারকে সরকার গঠন ও কাউন্সিলের নীতি বাস্তবায়নের নির্দেশ দেয়। পরে ছয়জন বেসামরিক ব্যক্তি কাউন্সিলের সদস্যপদ পান। এদের মধ্যে ছিলেন বাথিস্ট আফলাক, আল-বিতার ও মনসুর আল-আতরাশ এবং আরো তিনজন নাসেরবাদি। তবে এই পদক্ষেপ ক্ষমতার ভারসাম্য আনতে পারেনি। অফিসাররা মূলত দেশ পরিচালনা করতেন। সামরিক কমিটির সদস্যরা শুরু থেকে কাউন্সিলের অন্যান্য সদস্যদের অজ্ঞাতে রাষ্ট্রীয় নীতি নির্ধারণ করতেন। বেসামরিক নেতারা একথা জানতে পারার পর আল-আতরাশ বলেছিলেন: "এই ভদ্রলোকেরা কেন কথা বলেন না? আমি কি তাদের দৃষ্টিভঙ্গিগুলো আমাদের জানানোর জন্য লিয়াজো অফিসার নিয়োগ দেয়ার পরামর্শ দেব?" এরপর থেকে উমরান বেসামরিক নেতাদেরকে কমিটির সদস্যদের পরিকল্পনার আবছা ধারণা দিতে থাকেন।


title: ১৯৬৩ সিরিয়ান অভ্যুত্থান

text: শুরুতে সামরিক কমিটিকে ভেঙে ফেলতে পারে এমন কোনো মতবিরোধ ছিল না। এসময় সদস্যরা জাতির ভবিষ্যত নিয়ে নিজেদের লক্ষ্যের ব্যাপারে সচেতন ছিলেন। ৯ মার্চ কাউন্সিল লুয়াই আল-আতাসিকে কারাগার থেকে মুক্তি দেয়। তাকে লেফটেন্যান্ট জেনারেল পদে উন্নীত করে কমান্ডার-ইন-চীফ নিযুক্ত করা হয়। এছাড়া তাকে কাউন্সিলের চেয়ারম্যান হিসেবে নিযুক্ত করায় কার্যত তিনি রাষ্ট্রপ্রধান হন। হারিরি চীফ অফ স্টাফ নিযুক্ত হন। আতাসি ও হারিরির শক্তিশালী অবস্থান থাকলেও কাউন্সিলকে হুমকিতে ফেলতে পারার মত ক্ষমতা তাদের ছিল না। নাসেরবাদি অফিসারদেরকেও গুরুত্বপূর্ণ পদ দেয়া হয়। মুহাম্মদ আল-সুফি প্রতিরক্ষা মন্ত্রী এবং রশিদ আল-কুতাইনি ডেপুটি চীফ অফ স্টাফ হন। সামরিক কমিটিতে আরো পাঁচজন নতুন সদস্য যোগ দিয়েছিলেন। তারা ক্ষমতায় বাথিস্টদের নিয়ন্ত্রণ নিশ্চিত করেন। কাউন্সিলের অধিবেশনের আগে কমিটি তাদের রাষ্ট্রীয় নীতির বিষয়ে সিদ্ধান্ত নেয়। এর মাধ্যমে তারা ক্ষমতার মূল চালক হয়ে উঠেন।


title: ১৯৬৩ সিরিয়ান অভ্যুত্থান

text: উমরানকে প্রথমে হোমসের ৫ম ব্রিগেডের দায়িত্ব দেয়া হয়। পরে জুন মাসে তিনি ৭০ম আর্মর্ড ব্রিগেডের কমান্ডার হিসেবে উন্নীত হন। অফিসার্স এফেয়ার্স ব্যুরোর প্রধান হিসেবে জাদিদ তার বন্ধুদেরকে উচ্চপদে নিয়োগ দিয়েছিলেন। তিনি তার প্রতিপক্ষদের সরিয়ে দেন এবং বেশ কয়েকজন বাথিস্টকে উচ্চপদে নিয়োগ দেন। সামরিক কমিটির অন্যতম নতুন সদস্য আহমাদ সুওয়াইদানি সামরিক গোয়েন্দা বিভাগের প্রধান এবং মাজয়াদ হুনাইদি সামরিক পুলিশের প্রধান হন। হোমসের সামরিক একাডেমি বাথপন্থিদের নিয়ন্ত্রণে রাখা হয়। আসাদের ভাই রিফাত আল-আসাদসহ কয়েকশত বাথপন্থিকে কমান্ড প্রদানের পূর্বে সামরিক শিক্ষার উপর স্বল্পকালীন কোর্স করানো হয়। আসাদ কার্যত সিরিয়ান বিমান বাহিনীর প্রধানে পরিণত হন। সামরিক কমিটির সদস্যরা নেতৃত্ব প্রদানের ক্ষেত্রে কম বয়সী হওয়ায় কমিটি আমিন আল-হাফিজকে স্বরাষ্ট্রমন্ত্রী হিসেবে নিয়োগ দেয়।


title: ১৯৬৩ সিরিয়ান অভ্যুত্থান

text: উত্তর সিরিয়া ও দামেস্কে নাসেরের পক্ষে সমাবেশ, ইউনিয়নপন্থি বাথিস্ট নেতা যেমন জামাল আল-আতাসির মত নাসেরবাদি ও আরব জাতীয়তাবাদি আন্দোলনের নেতাদের চাপ, সিরিয়ায় বাথিস্টদের জনপ্রিয়তার অভাব - এসকল ঘটনা মিশর ও ইরাকের সরকারের সাথে নতুন সরকারের একীভূতকরণের দিকে ধাবিত হয়। ১৯৬৩ খ্রিষ্টাব্দে ইরাকের ইউনিয়নপন্থিরা ইউনিয়নবিরোধীদেরকে উৎখাত করে। ১৭ এপ্রিল নাসেরকে এর রাষ্ট্রপতি ও সশস্ত্র বাহিনীর প্রধান হিসেবে রেখে তিন রাষ্ট্রকে ফেডারেল ইউনিয়ন হিসেবে যুক্ত করার ব্যাপারে একটি সমঝোতা হয়।


title: ১৯৬৩ সিরিয়ান অভ্যুত্থান

text: তবে ২৮ এপ্রিল থেকে ২ মের মধ্যে বাথপন্থিদের দ্বারা প্রভাবিত সামরিক কমিটি সমঝোতা প্রত্যাখ্যান করে। উচ্চপর্যায়ের সামরিক পদ থেকে ৫০ জনের বেশি নাসেরবাদি অফিসারকে অপসারণ করার ফলে মিশর রেডিওতে বাথকে দোষারোপ করে প্রচারণা চালায়। আলেপ্পো, দামেস্ক, হামা ও দেশের অন্যান্য স্থানে ইউনিয়নপন্থি দাঙ্গা সংঘটিত হয়। অপসারণের ফলে প্রতিরক্ষা মন্ত্রী আল-সুফি, ডেপুটি চীফ-অফ-স্টাফ আল-কুতাইনি ও মন্ত্রিসভার আরো চারজন নাসেরবাদি সদস্যসহ নাসেরবাদিরা প্রতিবাদ হিসেবে পদত্যাগ করেন।


title: ১৯৬৩ সিরিয়ান অভ্যুত্থান

text: পরবর্তীতে ১৯ জুন চীফ-অফ-স্টাফ আল-হারিরি প্রধানমন্ত্রী আল-বিতার, আফলাক ও শিক্ষামন্ত্রী সামি দুরুবিকে নিয়ে আলজেরিয়ায় একটি প্রতিনিধিদলের নেতৃত্ব দেন। আল-হারিরি চলে যাওয়ার পর কমিটি আল-হারিরির কমান্ডের প্রায় ৩০জন উচ্চপর্যায়ের অফিসারকে অপসারণের সুযোগ ব্যবহার করে। তাদের অনেকেই রাজনৈতিক দিক থেকে স্বাধীন মতাবলম্বী ছিলেন। আল-হারিরিকে যুক্তরাষ্ট্রে সিরিয়ান দূতাবাসে যাওয়ার জন্য ফ্লাইট ধরার নির্দেশ দেয়া হয়। সেখানে তিনি দূতাবাসের সামরিক এটাশে নিযুক্ত হন। তবে কমিটির সিদ্ধান্তের প্রতিবাদ জানাতে ২৩ জুন তিনি বৈরুত হয়ে সিরিয়ায় ফিরে আসেন। দেশে ফেরার পর ব্যর্থ হয়ে ৮ জুলাই তিনি ফ্রান্সে স্বেচ্ছা নির্বাসনের উদ্দেশ্যে সিরিয়া ত্যাগ করেন। আল-বিতারের অসন্তোষের কারণে মূলত আল-হারিরি পদচ্যুত হয়েছিলেন। আল-বিতার তাকে তার সরকারের উপর সামরিক কমিটির প্রভাবের ক্ষেত্রে সর্বশেষ সামরিক প্রতিপক্ষ বিবেচনা করতেন।


title: ১৯৬৩ সিরিয়ান অভ্যুত্থান

text: এই পর্যায়েও নাসেরবাদিরা সামরিক ক্ষেত্রে তুলনামূলক শক্ত অবস্থান বজায় রেখেছিল। ১৮ জুলাই জাসিম আলওয়ানের নেতৃত্বে ও মিশরীয় গোয়েন্দাদের সহায়তায় তারা নতুন সরকারের বিরুদ্ধে একটি অভ্যুত্থান প্রচেষ্টা চালান। সেনা সদরদপ্তর ও প্রচারকেন্দ্রে হামলা চালানো হয় এবং অভ্যুত্থানে সংঘটিত লড়াইয়ে কয়েকশত মানুষ মারা যায়। এদের মধ্যে বেশ কয়েকজন বেসামরিক ব্যক্তিও ছিল। অভ্যুত্থানটি ব্যর্থ হয়। এতে অংশগ্রহণকারী ২৭জন অফিসার গ্রেপ্তার হন। তাদের মৃত্যুদণ্ড দেয়া হয়। সিরিয়ায় ব্যর্থ অভ্যুত্থানের ক্ষেত্রে মৃত্যুদণ্ড প্রদানের তেমন প্রচলন ছিল না। এসব ক্ষেত্রে সাধারণত অভ্যুত্থানকারীদের বহিষ্কার, কারাবন্দী বা বিদেশে কূটনৈতিক দায়িত্ব দেয়া হত। রাষ্ট্রপতি লুয়াই আল-আতাসি মৃত্যুদন্ডের ব্যাপারে তার অসম্মতির কারণে পদত্যাগ করেন। আলওয়ান ও তার প্রধান সহকর্মী রাইফ আল-মারি ও মুহাম্মদ নাবহান কিছু সময়ের জন্য পালিয়ে থাকতে পারলেও শেষপর্যন্ত সামরিক আদালতে বিচারের মুখোমুখি হন। বিচারে তারা দোষী সাব্যস্ত হন এবং তাদের মৃত্যুদণ্ড দেয়া হয়। নাসের ও ইরাকের রাষ্ট্রপতি আবদুস সালাম আরিফের তদবিরের ফলে তাদেরকে একবছর পর মুক্তি দিয়ে বহিষ্কার করা হয়।


title: ১৯৬৩ সিরিয়ান অভ্যুত্থান

text: আলওয়ানের অভ্যুত্থান ব্যর্থ হওয়ার ফলে সিরিয়ার সামরিক ও বেসামরিক ক্ষেত্রে নাসেরবাদিদের প্রভাব শেষ হয়ে যায়। সামরিক কমিটি এরপর দেশের ক্ষমতাকেন্দ্রের প্রধান চালক হয়ে উঠে। মিশরের সাথে সম্পর্কের অবনতি ঘটে। তবে নাসের তখনও সিরিয়ার সাধারণের কাছে জনপ্রিয় ছিলেন। তিনি বাথপন্থিদের ঘাতক ও ফ্যাসিবাদি বলে সমালোচনা করেন। তিনি তাদেরকে ধর্মদ্রোহী ও নাস্তিক শক্তি বলে অভিহিত করেন। ধর্মনিরপেক্ষতাবাদ নিয়ে দলের কঠোর অবস্থান এবং নেতৃত্বে অধিক সংখ্যক অসুন্নিদের উপস্থিতির কারণে তাদের প্রতি এই অভিযোগ করা হয়। নাসের ১৭ এপ্রিলের ইউনিয়ন সমঝোতা থেকে নিজেকে প্রত্যাহারের ঘোষণা দেন।


title: অরুণাচল প্রদেশের জেলাসমূহের তালিকা

text: অরুণাচল প্রদেশ হচ্ছে ভারতের প্রদেশ যার ১৯টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।


title: অরুণাচল প্রদেশের জেলাসমূহের তালিকা

text: ২০১৫ সালে, ১৯ জেলা নিয়ে গঠিত ছিলো। সেসব জেলার অধিকাংশই বিভিন্ন আদিবাসী জনগোষ্ঠী ও ক্ষুদ্র জাতিসত্তা নিয়ে গঠিত। জেলাগুলো হচ্ছে:


title: ঠাকুরগাঁও সরকারি কলেজ

text: ঠাকুরগাঁও সরকারি কলেজ উত্তরাঞ্চলের একটি ঐতিহ্যবাহী শিক্ষা প্রতিষ্ঠান। ঠাকুরগাঁও শহর সংলগ্ন টাঙ্গন নদীর দক্ষিণ-পূর্বে নদীর পাশেই সুন্দর ও মনোরম পরিবেশে ৩৩ একর জমির উপর কলেজটি অবস্থিত। কলেজের পশ্চিমে ঠাকুরগাঁও রেলওয়ে স্টেশন এবং পূর্বে টাঙ্গন নদীর ব্রীজ পেরিয়ে ঠাকুরগাঁয়ের পুরাতন বাসস্ট্যান্ড। কলেজ কর্তৃপক্ষ কলেজটিকে সম্পূর্ণ রাজনীতি, ধূমপান ও মাদকমুক্ত ক্যাম্পাস হিসেবে ঘোষণা করে। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। ১ মার্চ ১৯৮০ সালে ঠাকুরগাঁও কলেজকে জাতীয়করণ করে নামকরণ করা হয় ঠাকুরগাঁও সরকারি কলেজ।


title: ঠাকুরগাঁও সরকারি কলেজ

text: ঠাকুরগাঁও সরকারি কলেজ ১৯৫৯ সনে প্রতিষ্ঠিত হয়। ১৯৫৯ সালের ৮ জুন তারিখে "সাব-ডিভিশন সোশাল ডেভলেপমেন্ট ফান্ড কমিটি"র মিটিংয়ে ঠাকুরগাঁওয়ে কলেজ প্রতিষ্ঠার দাবি উত্থাপন করা হলে উক্ত মিটিংয়ে সিদ্ধান্ত নেয়া হয় যে ঠাকুরগাঁওয়ে একটি কলেজ প্রতিষ্ঠা করা হবে। কলেজ প্রতিষ্ঠার উদ্দেশ্যে তৎকালীন ঠাকুরগাঁও মহকুমা অফিসার জনাব এম. অাই. কে. খলিলকে অ্যাডহক কমিটির চেয়ারম্যান বানানো হয় । তৎকালীন ঠাকুরাগাঁও উচ্চ বিদ্যালয়ের কলেজ ভর্তিচ্ছু মানবিক ও ব্যবসা শাখার প্রায় ৫০ জন ছাত্রছাত্রীদেরকে নিয়ে বেসরকারিভাবে ঠাকুরগাঁও কলেজের পদযাত্রা শুরু হয়। ঠাকুরগাঁও উচ্চ বিদ্যালয়ের মহৎ শিক্ষানুরাগী প্রধান শিক্ষক জনাব রুস্তম অালী খাঁনকে অস্থায়ীভাবে নতুন কলেজের অধ্যক্ষ হিসেবে নিয়োগ করা হয়। ক্রমান্বয়ে ঠাকুরগাঁওয়ের স্থানীয় রাজনৈতিক নেতৃবৃন্দ, শিক্ষাবিদ, অাইনবিদ, চিকিৎসক, ব্যবসায়ী ও সমাজকর্মীসহ সর্বস্তরের মানুষ তাঁদের অর্থ, সময়, শ্রম দিয়ে কলেজ পরিচালনায় সাহায্য করতে শুরু করে।


title: ঠাকুরগাঁও সরকারি কলেজ

text: ১৯৬২ সালে উচ্চমাধ্যমিক বিজ্ঞান শাখা খোলা হয় এবং একই বছরে মানবিক ও ব্যবসা শাখার সাথে ডিগ্রী (পাস) কোর্স চালু করা হয়। বিজ্ঞান শাখাকে ডিগ্রী ক্লাসে অন্তর্ভুক্ত করা হয় ১৯৬৯ সালে। ২৭ বছর পর ১৯৯৭-৯৮ সেশনে জাতীয় বিশ্ববিদ্যালয় ঠাকুরগাঁও কলেজে অর্থনীতি, হিসাববিজ্ঞান, গণিত এবং রাষ্ট্রবিজ্ঞান নিয়ে সম্মান কোর্স চালুর অনুমোদনের মাধ্যমে ঠাকুরগাঁও ডিগ্রী কলেজকে ঠাকুরগাঁও সম্মান কলেজ হিসেবে স্বীকৃতি প্রদান করে। পরবর্তী বছরে, ১৯৯৮-৯৯ সেশনে, ঠাকুরগাঁও সরকারি কলেজে অন্যান্য ৬টি বিষয়সমূহ যথা উদ্ভিদবিদ্যা, ইংরেজি, ব্যবস্থাপনা, বাংলা, প্রাণিবিদ্যা এবং ইসলামের ইতিহাস এবং সংস্কৃতি অনার্স কোর্সে অন্তর্ভুক্ত করা হয়। ২০১০-১১ শিক্ষাবর্ষে কলেজটি দর্শন ও ইতিহাস অনার্স কোর্সভূক্ত করে। ২০১১-১২ শিক্ষাবর্ষে পদার্থ এবং রসায়নকে অনার্স কোর্সে অন্তর্ভুক্ত করা হয়। বর্তমানে কলেজটিতে সম্মান কোর্সে ১৪টি বিষয় অন্তর্ভুক্ত করা হয়েছে। ২০১১ সালে ২৩ এপ্রিল ৪টি বিষয় যথা ইংরেজি, বাংলা, অর্থনীতি, উদ্ভিদবিদ্যায় স্নাতকোত্তর কোর্স চালু হয়।


title: ঠাকুরগাঁও সরকারি কলেজ

text: গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে ৩৩ একর বিশিষ্ট ক্যাম্পাসটিকে করে তুলেছে অারও সজীব, অারও প্রাণবন্ত। কলেজে রয়েছে বিজ্ঞান ভবন, ব্যবসায় শিক্ষা ভবন, কলা ভবন, প্রশাসনিক ভবন ও গ্রন্থাগার। কলেজের চারদিকে গড়ে উঠেছে ছাত্র-ছাত্রীদের অনেক মেস। শিক্ষকদের ডরমেটরী, মসজিদ, পুকুর, কম্পিউটার ল্যাব, সুন্দর শহীদ মিনার ও খেলার মাঠ রয়েছে এখানে।


title: ঠাকুরগাঁও সরকারি কলেজ

text: ঠাকুরগাঁও সরকারি কলেজের মোট জমির পরিমাণ ৩৩ একর।


title: ঠাকুরগাঁও সরকারি কলেজ

text: সেপ্টেম্বর ২০১৩ তে উচ্চ মাধ্যমিক, অনার্স, ডিগ্রী (পাস), মাষ্টার্সসহ মোট শিক্ষার্থী প্রায় ১১,১০১ জন।


title: ঠাকুরগাঁও সরকারি কলেজ

text: মোট শিক্ষক সংখ্যা ৭৫ জন।


title: ঠাকুরগাঁও সরকারি কলেজ

text:
উচ্চ মাধ্যমিক সার্টিফিকেট, ডিগ্রী (পাস), অনার্স ও মাষ্টার্স।
ঠাকুরগাঁও সরকারি কলেজে 'সেন্ট্রাল লাইব্রেরি' নামে সমৃদ্ধশীল কেন্দ্রীয় গ্রন্থাগার ও সম্মান ছাত্র-ছাত্রীদের জন্য প্রতিটি বিভাগে নিজস্ব সেমিনার লাইব্রেরি রয়েছে। সেমিনারে বইয়ের সংখ্যা প্রায় ১০,৮৫৯ টি এবং কেন্দ্রীয় গ্রন্থাগারে বইয়ের সংখ্যা ১২,৮৪৪ টি। ছাত্র-ছাত্রীরা তাদের প্রয়োজননুসারে, উপরোক্ত দুই ধরণের গ্রন্থাগার থেকে বই নিয়ে চাহিদা মেটাতে সক্ষম।


title: ঠাকুরগাঁও সরকারি কলেজ

text: উচ্চ মাধ্যমিক সার্টিফিকেট পরীক্ষা(২০১৩) ৮৩.০৩%, ডিগ্রী(২০১১) ৬৮.৫২%, অনার্স (২০১০) ৯৩.৩৫%।


title: ঠাকুরগাঁও সরকারি কলেজ

text: কলেজে ছাত্রদের জন্য ১০০ শয্যাবিশিষ্ট একটি ছাত্রাবাস রয়েছে এবং ছাত্রীদের জন্য ২টি (একটি ১৪৫ শয্যাবিশিষ্ট এবং অন্যটি ১০০ শয্যাবিশিষ্ট ৪ তলা) ছাত্রীনিবাস রয়েছে। তাছাড়া কলেজের অাশেপাশে অনেক মেস রয়েছে।


title: ঠাকুরগাঁও সরকারি কলেজ

text: বিএনসিসি, রোভার, রেডক্রিসেন্ট, বাঁধন ইত্যাদি।


title: নেপালে পর্যটন

text:
পর্যটন নেপালের সর্ববৃহৎ শিল্পথাত এবং বৈদেশিক মুদ্রা ও রাজস্ব অর্জনের সর্ববৃহৎ উৎস।বিশ্বের সর্ব্বোচ শিঙ্গের ১০টির ৮টিই নেপালেই হওয়ায়, নেপাল পর্বতারোহী, রোমাঞ্চপ্রিয় মানুষদের তীর্থস্থানে পরিণত হয়েছে। হিন্দু এবং বৌদ্ধ ধর্মাবলম্বীদের ঐতিহ্য এবং নেপালের শীতল আবহাওয়াই পর্যটকদের প্রধান আকর্ষণগুলো অন্যতম।
নেপাল এমন এক জনপদ যেখানে মাউন্ট এভারেস্ট, পৃথিবীর সর্বোচ্চ উচ্চতম পবর্তশিঙ্গ, অবস্থিত। নেপালে আগত পর্যটকদের জন্য গুরুত্বপূণ আকর্ষণীয় দিকগুলো হল পর্বতারোহণ ও বিভিন্ন প্রকারের রোমাঞ্চকর পর্যটন এবং ইকোট্যুরিজম। লুম্বিনি, গৌতম বুদ্ধের জন্মস্থান, দক্ষিণ নেপালে অবস্থিত এবং সমগ্র নেপালজুড়ে বহু গুরুত্বপূর্ণ ধর্মীয় তীর্থস্থান রয়েছে।


title: নেপালে পর্যটন

text: ২০১২ সালের এক জরিপ মতে, নেপালে পর্যটকদের ভ্রমণের হার ছিল ৯.৮%। ২০১১ সালে পর্যটকদের সংখ্যা বৃদ্ধি পেয়ে তা ২১.৪% পৌঁছায়, যা ছিল নেপাল পর্যটন বছর (এনটিওয়াই)। নেপাল পর্যটন বোর্ডের (এনটিবি) পরিসংখ্যান অনুযায়ী, ২০১২ সালে বিমান পথে ৫৯৮,২০৪ জন বিদেশী পর্যটক নেপালে ভ্রমণের জন্য আসেন। নেপাল সরকার ২০১১ সালকে নেপাল পর্যটন বছর (এনটিওয়াই)হিসেবে ঘোষণা করে এবং এক মিলিয়ন বিদেশী পর্যটক ভ্রমণের জন্য সে বছর নেপালে আসবে বলে আশা করেছিল। পযর্টন খাত নেপালের দারিদ্র বিমোচনে একটি অন্যতম পন্থা এবং দেশটির বৃহত্তর সামাজিক ঐক্য অর্জনের সহায়ক হিসেবে গণ্য করা হয়।নেপালের সরকার লুম্বিনি – প্রভু বুদ্ধের জন্মস্থানকে বিশ্বময় জনপ্রিয় করার প্রয়াসে ২০১২ সালকেও লুম্বিনি পর্যটন বছর ২০১২ হিসেবে ঘোষণা করেন।


title: নেপালে পর্যটন

text: ২০০৭ সালে, ৫২৬,৭০৫ জন বিদেশী পর্যটক নেপাল ভ্রমণ করেন যা আগের বছরের তুলনায় ৩৭.২% বেশি। ২০০৮ সালে প্রায় ৫ শতাংশ হ্রাস পেয়ে পর্যটকের সংখ্যা ৫০০,২৭৭ এ দাঁড়ায়।


title: নেপালে পর্যটন

text: ২০০৮ সালে, নেপালে আগত পর্যটকদেরে ৫৫.৯% ছিল এশিয়ার (ভারতের ১৮.২%), ২৭.৫% পশ্চিম ইউরোপের, ৭.৬% উত্তর আমেরিকার, ৩.২% অস্ট্রেলিয়ার এবং ২.৬% প্যাসিফিক অঞ্চল, ২.৬% পূর্ব ইউরোপের, ১.৫% মধ্যীয় এবং দক্ষিণ আমেরিকার, ০.৩ আফ্রিকার এবং ১.৪% অন্যান্য দেশের পর্যটক ছিল।


title: নেপালে পর্যটন

text: জানাকি মন্দির, যেথানে নেপালী দেবী সীতা ভারতীয় যুবরাজ রামকে বিবাহ করেন।


title: নেপালে পর্যটন

text:
নেপালের রাষ্ট্রীয় ধর্ম হচ্ছে হিন্দু ধর্ম এবং পশুপতিনাথ মন্দির, বিশ্বের সর্ববৃহত্তম শিব মন্দির যা কাঠমন্ডুতে অবস্থিত, যা হাজারো তীর্থযাত্রী এবং পর্যটককে আকর্ষিত করে।
অন্যান্য হিন্দু তীর্থস্থানগুলো হল- স্বর্গাদ্বারী মন্দির কমপ্লেক্স যা পিয়ুথান জেলায় অবস্থিত, জানাকি মন্দির যা নেপালের মিথিলা অঞ্চলের জানাকপুরধামে অবস্থিত, গোসাইনকুন্ডা লেক, দেবঘাট মন্দির, গোরখা জেলায় মনাকামানা মন্দির এবং ফুংলিং এর নিকটে পাথিভারা, পালপা জেলার নেপাল মহামরিয়ুনযায়া শিবাসন যেখানে ভগবান শিবের সর্ব বৃহৎ ধাতব মূর্তি অবস্থিত।


title: ম্যাকপেইন্ট

text:
ম্যাকপেইন্ট একটি বিটম্যাপ ভিত্তিক ছবি আঁকার সফটওয়্যার যা অ্যাপল কম্পিউটার দ্বারা বানানো এবং ২৪ শে জানুয়ারী, ১৯৮৪ সালে ম্যাকিনটশের আদি ব্যাক্তিগত কম্পিউটার এর সাথে অবমুক্ত করা হয়। এটি ১৬৫ ইউএস ডলার আলাদা মূল্যে তারই একটি অংশ ম্যাকরাইট ওয়ার্ড প্রসেসর এর সাথে বিক্রি করা হত । ম্যাকপেইন্ট উল্লেখযোগ্য কারণ এটি গ্রাফিক তৈরী করতে পারত যা অন্যান্য অ্যাপ্লিকেশন ব্যবহার করতে পারত। মাউস এবং ক্লিপবোর্ড ও কুইকড্র ছবিভাষা ব্যবহার করে ছবি ম্যাকপেইন্ট থেকে কাট করে ম্যাকরাইট এর ডকুমেন্টে পেস্ট করা যেত । ছবিগুলোকে ম্যাকপেইন্ট থেকে কাট করে রেসএডিট এর মাধ্যমে যেকোন অ্যাপ্লিকেশনের রিসোর্স ফোর্ক এ পেস্ট করা যেত যা অ্যাপ্লিকেশন কে আন্তর্জাতিক করে তুলত।
মূল ম্যাকপেইন্ট এর বিকাশ সাধন হয়েছিল বিল আটকিনসনের দ্বারা যিনি অ্যাপলের মূল ম্যাকিনটশের উন্নয়নকারী দলের একজন সদস্য ছিলেন । প্রথমদিকের ম্যাকপেইন্ট এর সংস্করঙুলোকে ম্যাকস্কেচ ডাকা হত যা তার নামের মূল লিসাস্কেচের নাম ধরে রেখেছিল । এটি পরে বিকাশ লাভ করে ক্লেরিস এর দ্বারা, যা অ্যাপলের সহায়ক সফটওয়্যার এবং ১৯৮৭ সালে গঠিত হয়েছিল। ম্যাকপেইন্টের সর্বশেষ সংস্করণ হচ্ছে ১৯৮৮ সালে মুক্তি পাওয়া সংস্করণ ২.০। এরপর ১৯৯৮ সালে একদম কম বিক্রির জন্য ক্লেরিস এটিকে বাদ দিয়ে দেন ।


title: ম্যাকপেইন্ট

text:
ম্যাকপেইন্ট লিখেন বিল আটকিনসন, যিনি অ্যাপলের মূল ম্যাকিনটশের উন্নয়নকারী দলের একজন সদস্য ছিলেন । মূল ম্যাকপেইন্ট পাসক্যাল কম্পিউটার কোডের ৫৮০৪ লাইন দ্বারা গঠিত হয়েছিল এবং সমৃদ্ধ হয়েছিল ৬৮০০০ অ্যাসেম্বলী ল্যাঙ্গুয়েজ এর ২৭৩৮ লাইন দ্বারা । ম্যাকপেইন্ট এর ইউজার ইন্টারফেসের নকশা করেন সুসান কেয়ার যিনিও অ্যাপলের ম্যাকিনটশের দলের একজন সদস্য ছিলেন । কেয়ার ম্যাকপেইন্ট মুক্তির আগের এর বেটা পরীক্ষাও করেন ।
ম্যাকপেইন্ট দুটি অফস্ক্রিন মেমোরী বাফার ব্যবহার করে পর্দার আকৃতি বা ছবি টানাটানির সময় কাঁপাকাঁপি এড়ানোর জন্য । এর মধ্যে একটি বাফারে থাকে ডকুমেন্টের বর্তমান পিক্সেল, এবং অন্যটিতে থাকে তার আগের পর্যায়ের পিক্সেল । দ্বিতীয় বাফারটি হল সফটওয়্যার এর আন-ডু সুবিধার ভিত্তি । ১৯৮৩ সালের এপ্রিলে সফটওয়্যারটির নাম ম্যাকস্কেচ থেকে পরিবর্তন হয়ে ম্যাকপয়েন্ট হয় । মূল ম্যাকপয়েন্ট প্রোগ্রাম করা হয়েছিল সিঙ্গেল ডকুমেন্ট ইন্টারফেস হিসেবে। প্যালেটের অবস্থান ও আকার ডকুমেন্ট উইন্ডোর মত অপরিবর্তনযোগ্য ছিল। এটি তখনকার অন্যান্য ম্যাকিনটশ সফটওয়্যার থেকে আলাদা ছিল, যাতে ব্যবহারকারীরা উইন্ডো নাড়াচাড়া বা আকার ছোটবড় করতে পারত।
মূল ম্যাকপয়েন্টে জুম ফাংশন ছিল না। জুম ফাংশনের পরিবর্তে ফ্যাটবিটস নামক এক বিশেষ বিবর্ধন মোড ব্যবহার করা হত। ফ্যাটবিটস প্রত্যেকটা পিক্সেলকে সাদা বর্ডার এর সাথে ক্লিকযোগ্য আয়তের মত দেখাত। ফ্যাটবিটস এর সম্পাদনা মোড ভবিষ্যতের অনেক সম্পাদকের জন্য সঠিক গুণমান ঠিক করে দিল। ম্যাকপয়েন্টে একটা “গুডীস” মেন্যু ছিল যার মধ্যে এই ফ্যাটবিটস টুল টা ছিল। প্রাকমুক্তি সংস্করণে এই মেন্যুর নামকরণ করা হয়েছিল “এইডস” মেন্যু, পরে ১৯৮৩ সালের গ্রীষ্মে মানুষের সচেতনতা বৃদ্ধির কারণে নাম পরিবর্তন করে “গুডিস” মেন্যু করা হয় ।


title: ম্যাকপেইন্ট

text:
ম্যাকিনটশ ১২৮কে এর পূর্বঘোষণা অনুযায়ী ১৯৮৩ সালের ডিসেম্বরে ১৮ পাতার ছোট পুস্তিকায় ম্যাকপয়েন্ট সর্বপ্রথম প্রচার করা হয় । ১৯৮৪ সালের ২৪শে জানুয়ারী দুইটি অ্যাপ্লিকেশনের সাথে ম্যাকিনটশ অবমুক্ত করা হয়ঃ ম্যাকপেইন্ট এবং ম্যাকরাইটার। এই জন্য, ১৯৮৪ সালের নভেম্বরে নিউজউইক এর নির্বাচন পরবর্তী বিশেষ সংস্করণে অ্যাপল ২.৫ মিলিয়ন ইউএস ডলার পাঠায় তাদের ৩৯ টি বিজ্ঞাপন পাতার সব কিনে নেয়ার জন্য। নিউজউইক তাদের অনেক বিজ্ঞাপন পাতা দিয়ে দিয়েছিল ম্যাকপেইন্ট এবং ম্যাকরাইটার একসাথে কিভাবে কাজ করে এই ব্যাখ্যা দেয়ার জন্য । শুরুর পরে, একজন নিউইয়র্ক টাইমস এর পর্যালোচনাকারী বলেছিলেন যে কিভাবে ম্যাকপেইন্ট ব্যাক্তিগত কম্পিউটারের অনেক গ্রাফিকাল সম্ভাবনা খুলে দিয়েছিল, তিনি এখানেই না থেমে আরও বললেন যে, “ এটি ব্যাক্তিগত কম্পিউটারের এই ধরনের যে কোন কিছুর চেয়ে দশ গুণ ভালো“"।
ম্যাকপয়েন্ট ২.০ ১৯৮৮ সালের ১১ই জানুয়ারি ক্লেরিসের দ্বারা অবমুক্ত হয় । এটি সফটওয়্যার এ অনেক উন্নতি যুক্ত করে যার মধ্যে আছে একই সাথে নয়টা ডকুমেন্ট খোলা এবং ব্যবহার করতে পারা । মূল ম্যাকপয়েন্ট সিঙ্গেল ডকুমেন্ট অ্যাপ্লিকেশন হিসেবে চালানো হত এবং নড়াচড়ার অযোগ্য একটা উইন্ডো ছিল। ম্যাকপয়েন্ট ২.০ এই সীমাবদ্ধতা দূর করে দেয়, চালু করে একটি সম্পূর্ণ কার্যকরী ডকুমেন্ট উইন্ডো যাকে ৮x১০” পর্যন্ত আকারে পরিবর্তন করা যেত । জুম টুল, ম্যাজিক ইরেজার এর মত অনেক সুবিধা যুক্ত করা হয় আন-ডু’র কাজ এবং স্থির ডকুমেন্টের জন্য । ম্যাকপয়েন্ট ২.০ বিকাশ লাভ করে ডেভিড রামসে দ্বারা যিনি ক্লেরিসের একজন উন্নয়নকারী ছিলেন । ম্যাকপয়েন্ট ২.০, ১২৫ ইউএস ডলার এ বিক্রি করা হয়েছিল, আর যারা ম্যাকপয়েন্টের ব্যবহারকারী ছিল তাদের জন্য ২৫ ইউএস ডলার লাগত হালনাগাদ করতে । ১৯৮৯ সালে ক্লেরিস মূল ম্যাকপয়েন্টের জন্য প্রযুক্তিগত সহায়তা বন্ধ করে দেন । ১৯৯৮ সালে হ্রাসকৃত বিক্রির জন্য ক্লেরিস ম্যাকপয়েন্টের বিক্রি বন্ধ করে দেন । একটা বেসরকারী বার্তায় ম্যাকপয়েন্ট X যা ৩.০ বেটা সংস্করণের কথা বলা হয় তাদের জন্য যারা এই প্রোগ্রাম ব্যবহার করার ইচ্ছা পোষণ করেছিল।
২০১০ সাল থেকে ম্যাকপেইন্ট ১.৩ এর সোর্স কোড (অ্যাসেম্বলি এবং পাসকেল ল্যাঙ্গুয়েজের সংমিশ্রণে লিখা) কম্পিউটার হিসটোরী মিউজিয়ামের মাধ্যমে সহজলভ্য করে দেয়া হয় , তার সাথে দেয়া হয় কুইকড্র সোর্স কোড, বিট্ম্যাপের গ্রাফিক আঁকার জন্য একটি লাইব্রেরী ।
ম্যাকপেইন্ট অন্যান্য কোম্পানীকে উৎসাহিত করেছিলন একই ধরনের পণ্য অবমুক্ত করার জন্য ; এক বছরের ভিতরেই আধা ডজন ক্লোন পাওয়া যায় অ্যাপল ২ এবং আইবিএম পিসির জন্য । এর মধ্যে ছিল অ্যাপল ২ এর জন্য বোর্ডারবান্ডের ড্যাজল্ড্র , পিসির জন্য মাউস সিস্টেম পিসি পেইন্ট এবং আইবিএম পিসিজেআর এর জন্য আইবিএম রঙ্গিন পেইন্ট ।


title: মালদ্বীপের জাতীয় প্রতীকসমূহ

text: মালদ্বীপের কিছু জাতীয় প্রতীক রয়েছে, যেগুলোর মধ্যে ফুল, গাছ, প্রাণীসহ কিছু প্রতীক ১৯৮৫ সালে জাতীয়ভাবে গৃহীত হয় এবং ১৯৬৫ সালের গৃহীত জাতীয় পতাকা ও প্রতীক এখনো জাতীয় প্রতীক হিসাবে বিবেচিত হয়।


title: সিঙ্গাপুর উদ্ভিদ উদ্যান

text: সিঙ্গাপুর উদ্ভিদ উদ্যান হচ্ছে একটি ১৫৬ বছর বয়েসী গ্রীষ্মমন্ডলীয় বাগান যেটি সিঙ্গাপুরের প্রধান বিক্রয় কেন্দ্রের উপকন্ঠ বরাবর অবস্থিত। এটি তিনটি বাগানের একটি এবং একমাত্র গ্রীষ্মমন্ডলীয় বাগান, যা ইউনেস্কো বিশ্ব ঐতিহ্যবাহী স্থান হিসেবে চিহ্নিত। উদ্ভিদ উদ্যানটি ২০১৩ সাল থেকে এশিয়ার সর্বাধিক আকর্ষণীয় উদ্যান হিসাবে TripAdvisor Travellers' Choice Awards সম্মননা প্রাপ্ত। এটি ২০১২ সালে আন্তর্জাতিক উদ্যান পর্যটন পুরস্কারের উদ্বোধনী বছরের 'বছরের উদ্যান' হিসাবে ঘোষিত হয়, এবং ২০০৮ সালে ম্যালিয়ান তিন তারকা রেটিং হিসাবে ভূষিত হয়।


title: রনীল বিক্রমাসিংহে

text: রনীল শ্রীয়ান বিক্রমাসিংহে, এমপি (,; জন্ম: ২৪ মার্চ, ১৯৪৯) সিলন ডমিনিয়নে জন্মগ্রহণকারী শ্রীলঙ্কার বিশিষ্ট রাজনীতিবিদ। তিনি একাধারে শ্রীলঙ্কার বর্তমান প্রধানমন্ত্রী, ইউনাইটেড ন্যাশনাল পার্টির দলনেতা ও কলম্বো জেলার সংসদ সদস্য হিসেবে দায়িত্ব পালন করছেন। এছাড়াও, ইউনাইটেড ন্যাশনাল ফ্রন্টের প্রধান হিসেবে অক্টোবর, ২০০৯ সাল থেকে দলীয় জোটের প্রধান হিসেবে মনোনীত হয়েছেন রনীল বিক্রমাসিংহে।


title: রনীল বিক্রমাসিংহে

text: সাবেক সমসমাজপন্থী এসমন্ড ও নলীনি বিক্রমাসিংহে দম্পতির দ্বিতীয় পুত্র তিনি। এসমন্ড বিক্রমাসিংহে সংবাদপত্রের গ্রুপ লেক হাউজের প্রধান। তাঁর পৈতৃক সম্পর্কীয় কাকা লক্ষ্মণ বিক্রমাসিংহে শ্রীলঙ্কা চার্চে বিশপ ছিলেন। এছাড়াও, প্রয়াত রাষ্ট্রপতি জুনিয়াস রিচার্ড জয়েবর্ধনের ভাইপো তিনি।


title: রনীল বিক্রমাসিংহে

text: কলম্বোর রয়্যাল কলেজে অধ্যয়ন করেন। সিলন বিশ্ববিদ্যালয়ের আইন অনুষদে ভর্তি হন। স্নাতক ডিগ্রী লাভের পর শ্রীলঙ্কা ল কলেজ থেকে আইন পরীক্ষায় অংশ নেন। ১৯৭২ সালে এডভোকেট হিসেবে শপথ গ্রহণ করেন তিনি।


title: রনীল বিক্রমাসিংহে

text: ইউনাইটেড ন্যাশনাল পার্টিতে (ইউএনপি) যোগ দেন। ১৯৭০-এর দশকের মধ্যভাগে কেলানিয়া নির্বাচনী এলাকায় প্রধান সংগঠকের দায়িত্ব পালন করেন। এরপর ১৯৭৭ সালে বিয়াগামা নির্বাচনী এলাকা থেকে সংসদীয় নির্বাচনে প্রতিদ্বন্দ্বিতা করে জয়লাভ করেন।


title: রনীল বিক্রমাসিংহে

text: জুনিয়াস রিচার্ড জয়াবর্ধনের নতুন সরকার গঠিত হলে পররাষ্ট্রবিষয়ক উপ-মন্ত্রী হন। এরপর যুব ও কর্মসংস্থান বিষয়ক মন্ত্রীর দায়িত্ব পান। এরফলে শ্রীলঙ্কার সর্বকনিষ্ঠ মন্ত্রীর মর্যাদা পান। পরবর্তীতে শিক্ষামন্ত্রী হিসেবেও দায়িত্ব পালন করেছেন।


title: রনীল বিক্রমাসিংহে

text: রাষ্ট্রপতি রানাসিংহে প্রেমাদাসা’র সরকারে শ্রমমন্ত্রীর হিসেবে নিযুক্ত হন। ১৯৮৯ সালে সংসদ নেতা মনোনীত হন। তামিল টাইগার্সের হাতে রানাসিংহে প্রেমাদাসা নিহত হলে ৭ মে, ১৯৯৩ তারিখে তিনি প্রধানমন্ত্রী ও সাবেক প্রধানমন্ত্রী ডি. বি.বিজেতুঙ্গাকে ভারপ্রাপ্ত রাষ্ট্রপতি করা হয়।


title: রনীল বিক্রমাসিংহে

text: ৭ মে, ১৯৯৩ থেকে ১৯ আগস্ট, ১৯৯৪ এবং ৯ ডিসেম্বর, ২০০১ থেকে ৬ এপ্রিল, ২০০৪ তারিখ পর্যন্ত প্রধানমন্ত্রীর দায়িত্ব পালন করেছেন। নভেম্বর, ১৯৯৪ সালে রাষ্ট্রপতির নির্বাচন প্রচারকালে গামিনি দিসানেয়েকের হত্যাকাণ্ডের পর দলের নেতা মনোনীত হন। ২০১৫ সালের রাষ্ট্রপতি নির্বাচনে মহিন্দ রাজাপক্ষকে পরাজিত করার পর ৮ জানুয়ারি, ২০১৫ তারিখে রাষ্ট্রপতি মৈত্রীপাল সিরিসেন কর্তৃক প্রধানমন্ত্রী হিসেবে নিযুক্ত হন।


title: রনীল বিক্রমাসিংহে

text: বিক্রমাসিংহের দলীয় জোট ইউনাইটেড ন্যাশনাল ফ্রন্ট ফর গুড গভর্ন্যান্স ২০১৫ সালের সংসদীয় নির্বাচনে ১০৬ আসন দখল করে। কিন্তু নিরঙ্কুশ সংখ্যাগরিষ্ঠতা লাভে ব্যর্থ হওয়ায় শ্রীলঙ্কা ফ্রিডম পার্টির ৩৫ সদস্যকে নিজ মন্ত্রীসভায় অন্তর্ভুক্ত করে প্রধানমন্ত্রী হিসেবে পুণরায় নির্বাচিত হন।


title: রনীল বিক্রমাসিংহে

text: ১৯৯৪ সালে কেলানিয়া বিশ্ববিদ্যালয়ের ইংরেজি বিভাগের জ্যেষ্ঠ প্রভাষক ড. মৈত্রী বিক্রমাসিংহের সাথে পরিণয়সূত্রে আবদ্ধ হন। তাঁদের সংসারে একমাত্র কন্যা রয়েছে।


title: রনীল বিক্রমাসিংহে

text: ২০১৪ সালে ম্যাসাচুসেটস ইনস্টিটিউট অব টেকনোলজি কর্তৃক রবার্ট ই. উইলহেম ফেলো মনোনীত হন।


title: রেজটান (চিত্রকর্ম)

text: রেজটান, অথবা দ্য ফল অব পোল্যান্ড () হল একটি তৈল চিত্র। এই চিত্রটি অঙ্কন করেছেনপলিশ চিত্রশিল্পী জ্যান মাটেজকো। এই চিত্রটি সম্পূর্ণ অঙ্কন করা হয় ১৮৬৬ সালে। ১৭৭৩ সালে পোল্যান্ডের ইতিহাসে প্রথম বিভক্ত বা সেজম বিভক্ত করার বিরুদ্ধে টাডিউজ রেজটান প্রতিবাদ করে করে। সেই প্রতিবাদের দৃশ্যপট এই চিত্রে ফুটিয়ে তোলা হয়েছে।


title: আরমান মালিক

text: আরমান মালিক (Devanāarī: अरमान मलिक ; জন্ম: ২২ জুলাই ১৯৯৫) একজন ভারতীয় সঙ্গীতশিল্পী, যিনি পূর্বে ভারতের ইউনিভার্সাল মিউজিকের ব্যানারে গান গেয়েছেন এবং বর্তমানে টি-সিরিজের সাথে চুক্তিবদ্ধ হয়েছেন। সা রে গা মা পা লিটল চ্যাম্পস এর একজন চূড়ান্ত প্রতিযোগী হিসেবে আরমান দর্শকদের ভোটের মাধ্যমে অষ্টম স্থান অধিকার করেন। আরমান গায়ক এবং সঙ্গীত পরিচালক দেবু মালিক এর পুত্র সন্তান এবং সঙ্গীত পরিচালক আমাল মালিক এর ভাই হন। এছাড়াও তিনি খ্যাতনামা সঙ্গীত পরিচালক অনু মালিক এর ভাগ্নে।


title: আরমান মালিক

text: আরমান মালিক বাণিজ্যিকভাবে ২০০ এর উপরে গান গেয়েছেন এবং ১৬টির মত জনপ্রিয় চলচ্চিত্রে কাজ করেছেন। যেমন: "ডব্লিউ", "জয় হো", "ভূতনাথ", "রক্ত চরিত্রা", "চেইন কুলি কি মেইন কুলি", "চিল্লার পার্টি", "হিরো" ছাড়া আরও অনেক।


title: আরমান মালিক

text: আরমান মালিক শ্রেষ্ঠ নবাগত বিভাগে চলচ্চিত্র এবং চলচ্চিত্রের বাইরে উভয় ক্ষেত্রে অসাধারণ অবদানের জন্য ২ বার গিমা পুরস্কার ঘরে তুলেছেন।


title: মিস মার্ভেল (কামালা খান)

text: কামালা খান একটি কাল্পনিক কমিক চরিত্র যাকে মার্ভেল কমিকসের প্রকাশিত কমিক বইয়ে দেখা যায়। চরিত্রটি সম্পাদক সানা আমানাত এবং স্টিফেন ওয়াকার, লেখক জি উইলো উইলসন এবং শিল্পী অ্যাড্রিয়ান আলফোনা তৈরি করেন। কামালা খান পাওয়া মার্ভেলের ইতিহাসের প্রথম নিজস্ব কমিক বই পাওয়া মুসলিম চরিত্র। তিনি "ক্যাপ্টেন মার্ভেল" #১৪ (আগস্ট ২০১৩) মাধ্যমে আত্মপ্রকাশ করেন। তাকে ২০১৪ সালের ফেব্রুয়ারি থেকে মিস মার্ভেল শিরোনামের ধারাবাহিক কমিক বইয়ে প্রধান চরিত্রে দেখা যায়।


title: মিস মার্ভেল (কামালা খান)

text: মার্ভেল জগতের ভিতরে কামালা খান একজন পাকিস্তানি-আমেরিকান কিশোরী যার আকৃতি বদলের ক্ষমতা রয়েছে। একটি মুসলিম চরিত্রকে প্রধান করে মার্ভেলের নতুন কমিক বই প্রকাশের ঘোষনাটি বিপুল প্রতিক্রিয়া লাভ করে। মিস মার্ভেলের প্রথম সংকলনটি “বেস্ট গ্রাফিক স্টোরি” হিসেবে হুগো পুরষ্কার লাভ করে।


title: রংপুর ইঞ্জিনিয়ারিং কলেজ

text: রংপুর ইঞ্জিনিয়ারিং কলেজ বাংলাদেশের রংপুর শহরে অবস্থিত একটি বেসরকারি স্নাতক পর্যায়ের প্রকৌশল মহাবিদ্যালয় । ২০১০ সালে এ কলেজটি প্রতিষ্ঠিত হয়। এ শিক্ষা প্রতিষ্ঠানটি রাজশাহী বিশ্ববিদ্যালয় এর প্রকৌশল ও প্রযুক্তি অনুষদের অধিভুক্ত ও এটি চার বছর মেয়াদী বিএসসি ইন ইঞ্জিনিয়ারিং ডিগ্রি প্রদান করে থাকে।


title: রংপুর ইঞ্জিনিয়ারিং কলেজ

text: এসএসসি এবং এইচএসসি পরীক্ষায় বিজ্ঞান বিভাগ থেকে উত্তীর্ণ শিক্ষার্থীরা মোট জিপিএর ভিত্তিতে এ কলেজে পড়ার জন্য আবেদন করতে পারে ও ভর্তি পরীক্ষায় উত্তীর্ণ শিক্ষার্থীরা এখানে পড়ার সুযোগ পেয়ে থাকে। একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। এই প্রকৌশল কলেজটি রাজশাহী বিশ্ববিদ্যালয় অধিভুক্ত। এখানে ৪ বছর মেয়াদী বিএসসি-ইন-ইঞ্জিনিয়ারিং এর শিক্ষা কার্যক্রম পরিচালনা করে থাকে।


title: সৎসঙ্গ

text:
সৎসঙ্গ হচ্ছে শ্রীশ্রীঠাকুর অনুকূলচন্দ্র কর্তৃক প্রবর্তিত একটি ধর্মীয় আন্দোলন। এর আদর্শ হচ্ছে - ধর্ম কোনো অলৌকিক ব্যাপার নয় বরং বিজ্ঞানসিদ্ধ জীবন সূত্র; ভালোবাসাই মহামূল্য, যা দিয়ে শান্তি কেনা যায়।
বর্তমানে ‘সৎসঙ্গ’-এর নূন্যধিক পাঁচ সহস্র কেন্দ্র রয়েছে; এইগুলি সৎসঙ্গ বিহার, সৎসঙ্গ অধিবেশন কেন্দ্র, সৎসঙ্গ উপাসনা কেন্দ্র, সৎসঙ্গ মন্দির, ঠাকুরবাড়ি প্রভৃতি নামে বিভিন্ন স্থানে প্রতিষ্ঠিত। ভারতবর্ষ ছাড়াও বাংলাদেশ, নেপাল, ব্রহ্মদেশ, মধ্যপ্রাচ্য, ইউরোপ, আফ্রিকা, আমিরিকাতেও ছড়িয়ে আছে কেন্দ্রগুলো। ‘সৎ’-এ সংযুক্তির সহিত তৎগতি সম্পন্ন যারা-তাদের মিলনক্ষেত্র। ভারতবর্ষের প্রায় সমস্ত প্রদেশে গড়ে উঠেছে ‘সৎসঙ্গ বিহার’। চার মহানগরেই ‘সৎসঙ্গ বিহার’ স্থাপিত হয়েছে।


title: সৎসঙ্গ

text: এ সংগঠনের পাঁচটি মূলনীতি হচ্ছেঃ যজন, যাজন, ইষ্টভৃতি, স্বস্ত্যয়নী এবং সদাচার।


title: সৎসঙ্গ

text: শিক্ষা, কৃষি, শিল্প ও সুবিবাহ।


title: সৎসঙ্গ

text: ‘সৎসঙ্গ’-এর উদ্দেশ্য মানুষকে সত্যিকারের মানুষ হিসেবে গড়ে তোলা। সৎসঙ্গ কখনো সম্প্রদায়ে বিশ্বাস করে না। ধর্ম কখনও বহু হয় না-ধর্ম এক। সপারিপার্শ্বিক জীবন-বৃদ্ধির পথে এগিয়ে চলাই ধর্মের প্রধান লক্ষ্য। ধর্ম মূর্ত্ত হয় আদর্শে এবং শ্রীশ্রীঠাকুর হলেন ধর্মের মূর্ত্ত আদর্শ। তিনি কোন সম্প্রদায়-বিশেষের নন, বরং সব সম্প্রদায়ই তার। শ্রীশ্রীঠাকুর বলেছেন-“একজন মানুষের বিনিময়ে আমি একটি সাম্রাজ্য ত্যাগ করতে পারি, কিন্তু একজন মানুষকে ছাড়তে পারি না।”


title: সৎসঙ্গ

text: 'সৎসঙ্গ' এর নীতিবাক্য হচ্ছে: "দাদাতু জীবনবৃদ্ধি নিরন্তরং স্মৃতি চিদযুতে"; এর অর্থ হলোঃ "আমাকে প্রতিনিয়ত চেতনাবাহী স্মৃতিযুক্ত জীবন দান করো"।


title: সৎসঙ্গ

text: ভারতের ও বহির্ভারতের সৎসঙ্গ সংশ্লিষ্ট কর্মকান্ডের প্রধান নির্দেশনা মূলত এই আশ্রম থেকেই আসে। শ্রীশ্রীঠাকুর অনুকূলচন্দ্র তাঁর নরলীলার ৫৯ বছর বয়সে এখানে এসেছিলেন এবং ২৩ বৎসর এই আশ্রমেই কাটিয়েছিলেন। “দেওঘর সৎসঙ্গ আশ্রম” ঝাড়খন্ডের সাঁওতাল পরগণার অন্তর্গত বৈদ্যনাথ পীঠস্থানের সংলগ্ন দেওঘরে অবস্থিত। যসিডি রেলস্টেশনের পর শাখা স্টেশন বৈদ্যনাথ ধাম। সেখান থেকে মাইল কয়েক এগিয়ে গেলেই দেওঘর আর সেখানেই অবস্থিত দেওঘর সৎসঙ্গ আশ্রম।


title: সৎসঙ্গ

text: দেওঘর সৎসঙ্গ আশ্রম এলাকার পরিবেশ প্রাকৃতিক সৌন্দর্যে ভরপুর। গেরুয়া রংয়ের মাটির বুকে প্রাকৃতিক সৌন্দর্যে ভরপুর। শাল, তাল, আম, জাম, হরিতকী প্রভৃতি শ্যামালিমা, অদূরে পাহাড়। অল্প দূরেই কর্মনাশা নদী। গঙ্গা চলে গেছে প্রায় বিশ ক্রোশ উত্তর দিয়ে পূর্বে। বৈদ্যনাথ ধাম পীঠস্থানের বিখ্যাত বৈদ্যনাথ ও পাবর্তী মন্দির ছাড়াও বহু দেব-দেবীর মন্দির রয়েছে বিভিন্ন স্থানে। তাছাড়া রয়েছে রামকৃষ্ণ বিদ্যাপীঠ আর অল্প দূরেই শ্রীশ্রী বালানন্দ স্বামীর আশ্রম!


title: সৎসঙ্গ

text:
১৯৪৬ সালে শ্রীশ্রীঠাকুরের ৬৭টি তম জন্মজয়ন্তি উৎসব হওয়ার পরে শ্রীশ্রীঠাকুর হঠাৎ ঘোষণা করলেন তিনি পশ্চিমে যাবেন। বিহারের ভূমিতেই প্রতিষ্ঠিত শ্রীশ্রীঠাকুরের গুরু সরকার সাহেবের ‘গাজীপুর সৎসঙ্গ আশ্রম’। সরকার সাহেবের পর সন্তমত প্রচারের শক্তিমান সন্ত আর কেউ ছিলেন না বিহার বা যুক্ত প্রদেশে।কোটি কোটি টাকা খরচ করে বানানো হিমায়েতপুর সৎসঙ্গ আশ্রম ছেড়ে শ্রীশ্রীঠাকুর যাত্রা করলেন দেওঘরের উদ্দেশ্যে।
৩০শে আগস্ট, ১৯৪৬ ইংরেজি সালে শ্রীশ্রীঠাকুর বৈদ্যনাথধাম পর্যন্ত রেলগাড়ির বগি রিজার্ভ করার জন্য মার্কিন ভক্ত নরম্যান ডি ফেন, ভোলানাথ সরকার ও রাজেন্দ্রনাথ মজুমদারকে বলেন। সেই সঙ্গে শ্রীশ্রীঠাকুর সুশীলচন্দ্র বসু ও বীরেন্দ্রলাল মিত্রকে দেওঘরে একটি খুব বড় বাড়ি ভাড়া করতে বললেন। রোহিনী রোডস্থিত বড়াল-বাংলো নামে সুবৃহৎ বাড়িটি ঠিক করা হয়েছিল। (দয়াল ঠাকুর, পৃষ্ঠা:৩৫)
১৯৪৬ এর ১লা সেপ্টেম্বর শ্রীশ্রীঠাকুর পরিবার ও কতিপয় ভক্তসহ রওনা হন দেওঘর অভিমুখে। দ্বিতীয় দিন অর্থাৎ ২রা সেপ্টেম্বর সকাল ৯টায় মায়াতীতের মত নিজ জন্মভূমি ও দীর্ঘ ৫৮ বছরের লীলাভূমি পেছনে ফেলে শ্রীশ্রীঠাকুর উপনীত হলেন দেওঘরের বড়াল-বাংলোতে।


title: সৎসঙ্গ

text:
পরম প্রেমময় শ্রীশ্রীঠকুর দেওঘরে আসার পর এখানেও (সৎসঙ্গ আশ্রম দেওঘর) তাঁকে ঘিরে রচিত হয় অমৃতলোভা মধুচক্র। তাঁকে দর্শন করতে, তাঁর সান্নিধ্য পেতে, তাঁর আদর্শবাদ জানতে ও বুঝতে জাতি-বর্ণ-সম্প্রদায় নির্বিশেষে দেশ-বিদেশের নানা মানুষ আসতে থাকেন।
নিত্য আসতে লাগল দর্শকÑসাধু, সুধী, দার্শনিক, বৈজ্ঞানিক, শিল্পী, সাহিত্যিক, সাংবাদিক, রাজনৈতিক ও রাষ্ট্রীয় নেতৃবৃন্দ। নানাজনে নানা জিজ্ঞাসা নিয়ে এসে সমাধান পেতে লাগল শ্রীশ্রীঠাকুরের কাছে থেকে। দেশে বিদেশে পাঠানো হলো ঋত্বিক। লক্ষ লক্ষ বেড়ে গেল সৎসঙ্গী। আমেরিকা থেকে হাবার্ট বিশ^বিদ্যালয়ের ডক্টরেট উপাধিপ্রাপ্ত হাউজ্যারম্যান, স্পেনর্স, ল্যুটস্ম্যান প্রমুখ কতিপয় পাশ্চাত্য পন্ডিত শ্রীশ্রীঠাকুরের কাছে দীক্ষা গ্রহণ করে রয়ে গেলেন শ্রীশ্রীঠাকুরের স্থায়ী পার্ষদ রূপে আশ্রমে। দশ-বারোটি বছরের মধ্যেই বিশ^ব্যাপী আদর্শ মানবধর্ম প্রচারের কেন্দ্র রূপে এক আন্তর্জাতিক পীঠস্থানের রূপ গ্রহণ করল দেওঘর সৎসঙ্গ আশ্রম।।
দেওঘরে শ্রীশ্রীঠাকুরের উত্তর-লীলার ২৩ বছরে বিভিন্ন সময়ে দেশের নেতৃস্থানীয়দের মধ্যে যারা আসেন তাদের মধ্যে উল্লেখযোগ্যÑলালবাহাদুর শাস্ত্রী, অনন্ত শায়নম্, আয়েঙ্গার, গুলজারিলাল নন্দ, ডি. আলগেসান্, পন্ডিত বিনোদানন্দ ঝা প্রমুখ।
অল্পদিনের ভেতরেই বিহার (ঝাড়খন্ড) হয়ে উঠল সমগ্র ভারতের ধ্যানকেন্দ্র। দেশের নানাপ্রান্ত হতে দর্শণার্থীর ভীড় উত্তরোত্তর বৃদ্ধি পেতে লাগল। পাবনার মতো এখানেও বহু কর্ম প্রতিষ্ঠান গড়ে উঠল। সরকার পক্ষ সৎসঙ্গী-পরিবৃত এলাকাটির নাম রাখেন ‘সৎসঙ্গ নগর’। সেখানে ডাকঘর ও ব্যাঙ্কের শাখাও খোলা হয়। অচিরেই দেওঘরের সৎসঙ্গ নগর ভক্ত ও ভগবানের মিলন তীর্থে পরিণত হলো। (দয়াল ঠাকুর, পৃষ্ঠা:৩৮)
শতশত হিন্দু, মুসলমান, বৌদ্ধ, খ্রিস্টান, জৈন আর শতশত আদিবাসী সাঁওতাল এসে যোগ দিলো সৎসঙ্গে। ভারতের বিভিন্ন রাজ্যের লোক ছাড়াও নেপাল, মিয়ানমার, চীন, জাপান, শ্রীলঙ্কা, আফ্রিকা, ইউরোপ, আমেরিকা প্রভৃতি দেশের লোক এসে শ্রীশ্রীঠাকুরের কাছে দীক্ষা গ্রহণ করতে লাগল।
একে একে স্থাপিত হলো ফিলানথ্রপি অফিস, আনন্দবাজার, তপোবন বিদ্যালয়। গড়া হলো দ্বিতল মাতৃমন্দির ‘মনোমোহিনী ধাম’, শ্রীশ্রীঠাকুরের বাসঘর ‘হোসেনি লজ’, ‘পার্লার’, ‘নিরালা নিবাস’, ভক্ত ও অভ্যাগতদের নিয়ে বসার জন্য ‘গোলঘর’, বড়াল বাংলো। শ্রীশ্রীঠাকুর পরিবারের জন্য ‘ষোড়শী ভবন’, ‘বিবেক বিতান’ প্রভৃতি। ক্রমে স্থাপিত হলো পানীয় জল ও বিদ্যুৎ সরবরাহের ব্যবস্থা, অতিথিশালা, প্রেস, পোস্টঅফিস, টেলিগ্রাম অফিস, হাসপাতাল, কলেজ। বাংলা, হিন্দি ও অনান্য ভাষায় পত্রিকা প্রকাশের জন্য খোলা হলো প্রকাশনী। ঋত্বিকগণের জন্যে তৈরি হলো ঋত্বিক কলোনি ও আদর্শ ঋত্বিকগণের জন্য ‘যতি আশ্রম’। শতশত একর জমি নিয়ে বসবাস করতে লাগল শতশত সৎসঙ্গী পরিবার। এমনিভাবে আশ্রম স্থাপন করে অতঃপর শ্রীশ্রীঠাকুর তৈরি করলেন ধর্মীয় নগর গড়ার এক মহাপ্রকল্প। গড়ে উঠল নগর। তাতে এসে বাস করতে লাগল হাজার হাজার বাস্তুহারা। বেড়ে চলল জ্ঞান, বিজ্ঞান, সেবা ও সত্য সাধনার পরিপোষক বিভিন্ন প্রতিষ্টান। এগুলো হলো ‘অমর দ্যুতি বিদ্যামন্দির’ লাইব্রেরি, ‘দ্যূত দীপ্তি’ হাসপাতাল প্রভৃতি।
এক সময় সারা সাঁওতাল পরাগণাটি ছিল বাংলাদেশের অন্তর্ভূক্ত। ১৯১১ সালে চলে যায় বিহার প্রদেশে। কিন্তু বহু বাঙালি রয়ে গেল দেওঘর। স্থানটি স্বাস্থ্যকর বলে অনেক বিশিষ্ট বাঙালি এখানে এসে নিবাস স্থাপন করেছিলেন। দেশবন্ধু এসেও খুলে দিয়েছিলেন একটি বাঙালি কলোনি। এমনি করে কতগুলো বাঙালি পল্লী গড়ে উঠেছিল দেওঘরে। তার মধ্যে একটি বাঙালি পল্লীর নাম পূরণ দহ। এখানে বাড়ি তৈরি করে স্থানীয়ভাবে বাস করতেন ঋষি অরবিন্দু ও বিপ্লবী নায়ক বারীন ঘোষের মাতাসহ রাজর্ষি রাজ নারায়ণ বসু। সেই বাড়ি ও আরো অনেক বাড়ি পরিত্যক্ত হয়ে পড়ে রয়েছিল পূরণ দহে। সেই সব বাড়ি ও আরো কিছু জমি কিনে শ্রীশ্রীঠাকুর স্থাপন করেছিলেন সন্ত মতের ষষ্ঠ কেন্দ্র-দেওঘর সৎসঙ্গ আশ্রম।


title: সৎসঙ্গ

text: দেওঘর সৎসঙ্গ আশ্রমে বছরে বড়দুটি উৎসব পালিত হয়। বাংলা নববর্ষে(এপ্রিল) ‘পুরুষোত্তম স্বস্তিতীর্থ-মহাযজ্ঞ’ এবং শারদীয়া দুর্গোৎসবের পর ‘শ্রীশ্রীঠাকুরের শুভ জন্ম-মহামহোৎসব’। বর্তমানে অনিবার্য কিছু কারণে কয়েক বছর যাবত নববর্ষ উৎসব আশ্রমের বাইরে দেশের বিভিন্ন স্থানে অনুষ্ঠিত হচ্ছে। আশ্রমে শ্রীশ্রীঠাকুর, শ্রীশ্রীবড়মা, শ্রীশ্রীবড়দা ও শ্রীশ্রীদাদার জন্মতিথি ও আবির্ভাব দিবসগুলি সাড়ম্বরে উদযাপিত হয়। এছাড়াও উদযাপিত হয় শ্রীশ্রীঠাকুরের-পুণ্যস্নানোৎসব, পাবনা থেকে দেওঘর আগমন স্মরণোৎসব, মানিকপুরে বনভোজন উৎসব, দোল উৎসব। শ্রীশ্রীঠাকুর, শ্রীশ্রীবড়মা ও শ্রীশ্রীবড়দার তিরোধান তিথিগুলি সৎসঙ্গীবৃন্দ সংযম অবলম্বন-পূর্বক হবিষ্যান্ন-গ্রহণ, শ্রীশ্রীঠাকুরের নাম-সংকীর্ত্তন, সৎসঙ্গ ও সদালোচনার মাধ্যমে অতিবাহিত করেন ।


title: সৎসঙ্গ

text:
১৯৪৬ সালে শ্রীশ্রীঠাকুর পাবনা থেকে দেওঘর চলে আসার পর থেকেই এখানেও ধীরে ধীরে গড়ে ওঠে পাবনার মতো কর্ম-প্রতিষ্ঠান। মানুষের প্রয়োজনেই সেগুলো ক্রমশঃ গড়ে উঠেছে এবং নিরন্তর নিত্য নব কর্ম প্রবাহ সৃষ্টি হয়েই চলেছে এখানে। বর্তমানে দেওঘর সৎসঙ্গ আশ্রমে নিম্নলিখিত কর্ম-প্রতিষ্ঠানগুলি রয়েছে:
সৎসঙ্গের মূল কার্য্যালয়। লোককল্যাণের উদ্দেশ্যে শ্রীশ্রীঠাকুর ফিলানথ্রপি নির্মাণ করেছিলেন। এখানে তাঁর উদ্দেশ্যে নিবেদিত ভক্ত-অনুরাগীদের স্বতঃস্বেচ্ছ ইষ্টার্ঘ্য(ইষ্টভৃতি সহ অনান্য) গৃহিত হয় এবং উপযুক্ত হিসাব-নিকাশ রক্ষা করা হয়। শ্রীশ্রীঠাকুরের শত-সহস্র কর্মকান্ডের উদ্দেশ্যে যাবতীয় অর্ঘ্য একমাত্র ফিলানথ্রপিতেই নিবেদিত হয়। ক্রমবর্ধমান কাজের ভার লাঘব তথা তড়িৎগতিতে কার্যক্রম সম্পাদনের জন্য বর্তমানে ফিলানথ্রপিতে অত্যাধুনিক কম্পিউটিং ব্যবস্থা করা হয়েছে। ঋত্বিক সংঘের কার্যালয়ও ফিলানথ্রপিতেই রয়েছে। নির্দেশ এবং আশীর্বাদ সম্বলিত পত্রোত্তরের উদ্দেশ্যেও এখানে একটি বিরাট বিভাগ রয়েছে। এছাড়াও অনান্য অগণিত কর্মের সুষ্ঠুতার জন্য আরও বহু বিভাগ রয়েছে।
শ্রীশ্রীঠাকুরের কাছে আগত ভক্তবৃন্দ যাতে অভুক্ত হয়ে ফিরে না যান, তার জন্য মাতা মনোমোহিনী দেবী সর্বদা সচেষ্ট থাকতেন এবং তাদের খাওয়া-দাওয়ার ব্যবস্থা করতেন। কালে কালে তা ‘আনন্দবাজার’ হিসাবে পরিচিত হয়। পরিস্থিতির পরিবর্তনে এখন এটি ব্যাপক রূপ ধারণ করেছে। এখন নিত্য হাজার হাজার ভক্তগণ দুইবেলা নিঃশুল্ক প্রসাদ গ্রহণ করেন। এছাড়াও উৎসব উপলক্ষে আগত লক্ষাধিক ভক্তজন ও নিকটবর্তী অঞ্চলের অধিবাসীগণ প্রসাদ গ্রহণ করে ধন্য হন। বর্তমানে ডিজেলজালিত চুল্লির সাহায্যে রন্ধন করা হয়। দেওঘরে নির্মিত বিশাল অট্টালিকায় এখন আনন্দবাজারের কার্যাবলি সম্পাদিত হয় যা ‘আনন্দবাজার ভবন’ নামে পরিচিত। ।
যখনই কেউ জটিল রোগগ্রস্ত হয়ে শ্রীশ্রীঠাকুরের কাছে উপস্থিত হতো শ্রীশ্রীঠাকুর সেগুলোর ফরমূলা দিতেন। এভাবে তিনি বহু জটিল রোগের ফরমূলা দিয়ে গেছেন। আর তাই নিয়ে গড়ে ওঠে সৎসঙ্গ রসৈষণা মন্দির। অত্যাধুনিক প্রক্রিয়া দ্বারা ভেষজ ঔষধাদি প্রস্তুত ও ঔষধের গুণমান বজায় রাখার জন্য এবং নিত্যনতুন ঔষধের অনুসন্ধানের জন্য অত্যাধুনিক সাজসজ্জাযুক্ত গবেষণাগারও নির্ম্মাণ করা হয়েছে। এখানে মধুমেয় (ডায়াবেটিস), ব্লাড কোলেস্টেরল ইত্যাদি ব্যাধিগুলির থেকে মুক্তির জন্যে ফলপ্রসু গবেষণা সম্পাদিত হয়েছে। শ্রীশ্রীবড়দা (শ্রীশ্রীঅমরেন্দ্রনাথ চক্রবর্তী) বিভিন্ন রোগের নিদানহেতু বহু ফর্মূলা দিয়েছেনÑ সেগুলির সাহায্যেও ঔষধ বানানো হয়। বর্তমানে আশ্রমে আগত নিত্য অসংখ্য যাত্রীদের মধ্যে রোগক্লিষ্ট মানুষের কষ্ট নিবারণের জন্যে শ্রীশ্রীদাদাও (শ্রীশ্রীঅশোক চক্রবর্তী) স্বয়ং বহুবিধ জটিল রোগের অব্যর্থ জীবনদায়ী ঔষধ উদ্ভাবন করেছেন।


title: সৎসঙ্গ

text: বহু দুর্লভ গাছ-গাছড়া এক বিস্তীর্ণ এলাকা জুড়ে লাগিয়েছিলেন শ্রীশ্রীবড়দা। কঠিন, পাথুরে এবং শুষ্ক মরুপ্রায় এই ভূমিতে তৃণখন্ডের জন্মনোই এক আশ্চর্য ব্যাপার। সেই জমিতে তিনি বহু দূর-দূরান্ত থেকে এনে লাগিয়েছেন মহামূল্যবান বনৌষধি এবং আবিষ্কারও করেছেন বহু বনৌষধি। এছাড়াও এখানে রয়েছে বহু ফলের গাছ এবং সারা বছর ধরেই হয় বিভিন্ন শাক-সবজির চাষ। “উদ্যানটি দেখে এর পূর্ব অবস্থা কল্পনা করাও দুষ্কর হবে” এমনটাই বলেন প্রবীণ আশ্রমিকগণ।


title: সৎসঙ্গ

text: শ্রীশ্রীঠাকুর অনুকূলচন্দ্র ৫০০ শয্যাবিশিষ্ট হাসপাতাল তৈরির কথা বলেছিলেন। প্রাথমিক পদক্ষেপ হিসেবে ৪৫টি শয্যার ব্যবস্থা করা হয়েছে। প্রয়োজনে আরও বেশি বেডের ব্যবস্থা করার মতো সামগ্রীও মজুদ আছে। বিশেষ প্রয়োজনে দেশের বিশিষ্ট চিকিৎসকগণ এসে তাদের সেবা দান করে থাকেন। এই হাসপাতাল শ্রীশ্রীবড়দা ও শ্রীশ্রীদাদার অনুপ্রেরণা ও নির্দেশনায় এবং শ্রীশ্রীবড়দার মধ্যম পুত্র ডাঃ অলোক কুমার চক্রবর্তী (মেজদা), এম.বি.বি.এস-এর পরিচালনায় আজ এক বিশিষ্ট হাসপাতাল রূপে খ্যাতি লাভ করেছে। হাসপাতালের উন্নতির জন্য ব্যাপক পরিকল্পনা নেয়া হয়েছে। এখানে দেওঘরের ও দেশের বিভিন্ন অঞ্চলের চিকিৎসকগণ বৎসরে ২বার সমবেত হয়ে দুইটি সেমিনারের আয়োজন করে থাকেন। হাসপাতালের একটি নিজস্ব লাইব্রেরিও রয়েছে। প্রতি বৎসর একটি মেডিকেল বুলেটিন প্রকাশিত হয়। দেশ-বিদেশের বিশিষ্ট চিকিৎসাবিদদের আধুনিক গবেষণা বিষয়ক প্রবন্ধ ও রচনায় বুলেটিনটি সমৃদ্ধ থাকে। বর্তমানে সৎসঙ্গ দ্যূতদীপ্তি হাসপাতালে উল্লিখিত বিভাগগুলি খোলা হয়েছে এবং সেখানে নিয়মিত কাজ চলছেÑ(১)আউটডোর (২)চ্যারিটেবল ডিস্পেনসারি (৩)একস্-রে বিভাগ (৪)চক্ষু,কর্ণ ও নাসিকা বিভাগ (৫)দন্ত চিকিৎসা বিভাগ (৬)প্যাথোলজি বিভাগ (৭)আকস্মিক চিকিৎসা বিভাগ (৮ হোমিওপ্যাথি বিভাগ।


title: সৎসঙ্গ

text: শ্রীশ্রীঠাকুরের বিশ^সমস্যা সমাধানী বাণীগুলি প্রন্থাকারে প্রকাশিত হয়েছে সৎসঙ্গ পাবলিশিং হাউজ থেকে। বাংলা ও ইংরেজিতে প্রদত্ত মূল বাণীগ্রন্থ ছাড়াও শ্রীশ্রীঠকুরের সাথে কথোপকথন ও প্রশ্নেত্তরমূলক মৌলিক গ্রন্থও বাংলা ও বিভিন্ন ভাষায় মুদ্রিত হয়েছে। মাসিক বিভিন্ন পত্রিকাও এই পাবলিশিং হাউজ থেকেই প্রকাশিত হয়। ইংরেজি, হিন্দি, ওড়িয়া, অসমীয়া, মারাঠী, নেপালী, তামিল, তেলেগু, সাঁওতালী ইত্যাদি বিভিন্ন ভাষাতেও মূল গ্রন্থ থেকে অনুবাদ করা হচ্ছে সৎসঙ্গ পাবলিশিং হাউজের পক্ষ থেকে। প্রধান আচার্য্যদেব শ্রীশ্রীদাদা স্বয়ং বেশ কয়েকটি গ্রন্থের ইংরেজি অনুবাদ করেছেন এবং তাঁর নির্দেশে আরও কয়েকজন ব্যক্তি এই কাজে ব্যাপৃত রয়েছেন।


title: সৎসঙ্গ

text: এই পাঠাগারে প্রাচ্য ও পাশ্চাত্ত্যের বহু দুর্লভ প্রাচীন ও আধুনিক পুস্তকের বিপুল সম্ভার আছে। এখানে পাঠকদের একান্ত অধ্যয়নের জন্যও পর্যাপ্ত ব্যবস্থা আছে। এর সাথে একটি প্রেক্ষাগৃহ নির্মাণ করা হয়েছে যেখানে আশ্রমিক, ছাত্রছাত্রী ও সাধারণের মনোরঞ্জনের জন্য সম্বৎসর বিচিত্রানুষ্ঠানের আয়োজন করা হয়ে থাকে।


title: সৎসঙ্গ

text: শ্রীশ্রীঠাকুরের অত্যন্ত আগ্রহ ছিল বেদ, উপনিষদ্, শাস্ত্রীয় গ্রন্থাদির প্রতি। এসবের চর্চার জন্য বেদভবন নির্মাণের প্রতি ছিল তাঁর প্রবল ইচ্ছা। শ্রীশ্রীঠাকুরের এই ইচ্ছাকে সাকার রূপ দিয়েছিলেন শ্রীশ্রীবড়দা ‘বেদভবন’ নির্মাণ করে। এখানে উপযুক্ত আচার্য্যরে তত্ত্বাবধানে চারিবেদের পঠন-পাঠনের ব্যবস্থা আছে। এছাড়া, বিভিন্ন উৎসব-অনুষ্ঠানাদির সময় স্বস্ত্যয়ন-হোমযজ্ঞাদিও এখানে অনুষ্ঠিত হয়।


title: সৎসঙ্গ

text: এখানে প্রচলিত পাঠ্যক্রম অনুসারে মাধ্যমিক স্তর পর্যন্ত শিক্ষা দেয়ার পাশাপাশি চরিত্র গঠন, স্বনির্ভরতা ও ব্যবহারিক শিক্ষাদিও সুযোগ্য শিক্ষকদের দ্বারা দেয়া হয়। কুটির শিল্প, টাইপিং, কম্পিউটার ও অনান্য ব্যবহারিক শিক্ষার সঙ্গে-সঙ্গে শারীরিক গঠন ও আত্মরক্ষা হেতু ড্রিল ও মার্শাল আর্ট শেখানোরও ব্যবস্থা আছে। সুষ্ঠু ও একান্ত বিদ্যাভ্যাসের জন্য বিদ্যালয়ে বিরাট ছাত্রবাসের ব্যবস্থা রয়েছে।


title: সৎসঙ্গ

text: শ্রীশ্রীঠাকুর ইপ্সিত শান্ডিল্য বিশ্ববিদ্যালয়ের প্রাথমিক পদক্ষেপরূপে ‘সৎসঙ্গ অমরদ্যুতি মহাবিদ্যালয়’ বর্তমানে দুমকার সিধু-কানুহ্ বিশ্ববিদ্যালয়ের অধীনে স্নাতক স্তরে কলা, বাণিজ্য ও বিজ্ঞান এবং স্নাতকোত্তর স্তরে বাণিজ্য শাখায় পঠন-পাঠনের যথেষ্ট মর্যাদা লাভ করেছে। আইন ও অনান্য শিক্ষাক্রমও চালু করার চেষ্টা চলছে।


title: সৎসঙ্গ

text: এখানে বালিকাদের আদর্শানুগ উপযুক্ত শিক্ষা ও শিশুদের জন্য প্রাথমিক শিক্ষাদানের ব্যবস্থা আছে।


title: সৎসঙ্গ

text: আশ্রমস্থ ‘কৃষ্টিবান্ধব নাট্য-শিল্পম্’-এর প্রযোজনায় যাত্রা-থিয়েটার ও অনান্য সাংস্কৃতিক কার্যক্রমের আয়োজন করা হয় বিভিন্ন অনুষ্ঠান উপলক্ষে, যার ফলে মনোরঞ্জনের সাথে-সাথে লোকশিক্ষারও সুযোগ পাওয়া যায়।‘সঙ্গীত-বিভাগ’-এ উচ্চাঙ্গ ও লঘু সঙ্গীত, ভজন-কীর্তানাদির শিক্ষা ও চর্চা হয়ে থাকে। এছাড়া, চিত্রকলা, ভাস্কর্য ও অনান্য শিল্পকলা চর্চাও আশ্রমে হয়ে থাকে। নিয়মিতরূপে চিত্র ও বিভিন্ন শিল্পকলার প্রদর্শনীর আয়োজনও আশ্রমে হয়ে থাকে।


title: সৎসঙ্গ

text: আশ্রম-আগত ভক্তশিষ্যদের নিশ্চিন্তবাসের জন্য বেশ কয়েকটি অতিথিশালা নির্মাণ করা হয়েছে। স্থান-সংকুলানের জন্যে কয়েকটি বহুতল ভবন ও বেশ কয়েকটি স্থানে হলঘরের (ডর্মিটরী) সংখ্যাবৃদ্ধি করা হয়েছে। ক্রমবর্ধমান অতিথি-আবাস নির্মাণ, সংরক্ষণ ও ব্যবস্থাপনার জন্যে সংশ্লিষ্ট কর্মীরা সক্রিয়ভাবে কর্মরত থাকে।


title: সৎসঙ্গ

text: এখানে শ্রীশ্রীঠাকুর ও শ্রীশ্রীবড়মার ব্যবহৃত জিনিসপত্রাদি অবিকৃত অবস্থায় ও উপযুক্ত তত্ত্বাবধানে রক্ষিত। শ্রীশ্রীঠাকুর-সন্দর্শনে আগত দেশ-বিদেশের বিশিষ্ট মানুষের উপস্থিতি, আলোচনা, বিবৃতি ও সাক্ষাৎকারের দুর্লভ মুহূর্ত্তগুলি সাল-তারিখ সন্নিবেশে ছবির মধ্যে বাঁধানো রয়েছে। এছাড়া ‘ষোড়শী- ভবন’ (শ্রীশ্রীবড়দার বাসগৃহ)-এর একটি পৃথক ভবনে ‘স্মারণ-সৌধ’ নামে শ্রীশ্রীবড়দার ব্যবহৃত জিনিসপত্রাদি পরিচ্ছন্ন ও উপযুক্ত তত্ত্বাবধানে রক্ষিত। পরিবার-পরিজনের সাথে বিভিন্ন অনুষ্ঠান, বিশিষ্ট মানুষদের সাথে সাক্ষাৎকার ও দেশের বিভিন্ন স্থান পরিদর্শনের দুর্লভ মুহূর্ত্তগুলির আলোকচিত্র এখানে প্রদর্শনের জন্য সুসন্নিবেশিত করা হয়েছে।


title: সৎসঙ্গ

text: শ্রীশ্রীঠাকুর চেয়েছিলেন এমন কতকগুলো মানুষ, যাদের মধ্যে ধর্ম ও কৃষ্টি রূপ-পরিগ্রহ করবে। যাদের চরিত্র ও চলন অমৃত জালুস বিকিরণ করে মানুষকে শ্রদ্ধা, ভক্তি ও ভাবে ইষ্টে কেন্দ্রায়িত করে তুলবে। এই উদ্দেশ্যেই শ্রীশ্রীঠাকুর ২৬শে আশি^ন, ১৩৩৫, মঙ্গলবার (ইং ১২-১০-১৯৪৮) শুভ বিজয়ার দিন থেকে কতিপয় প্রবীণ কর্মীকে নিয়ে ‘যতি-আশ্রম’-এর সূত্রপাত ঘটান। ঠাকুর-বাংলার মধ্যেই তাদের থাকার পৃথক ব্যবস্থা করা হয়। সেখানে বসে যতিদের নিয়ে বহুদিন বহু আলোচনা ও বাণী প্রদানের মাধ্যমে চলার পথের অমৃত-সঙ্কেতগুলি লিপিবদ্ধ করে দেন। যতি-জীবনে পালনীয় সে-সব বাণী সঙ্কলিত করে পরে ‘যতি-অভিধর্ম্ম’ গ্রন্থ প্রকাশিত হয়। বর্তমানে যতি-আশ্রমে শ্রীশ্রীঠাকুরের ব্যবহৃত শয্যাসহ অনান্য পবিত্র নিদর্শনগুলি সযত্নে রক্ষিত আছে। সংলগ্ন দীক্ষাগৃহগুলি যথাযথ পরিষ্কার-পরিচ্ছন্নতার সাথে ব্যবহৃত হয়ে থাকে। আশ্রমে আগত দীক্ষা প্রার্থী ব্যক্তিগণকে ঐ গৃহগুলিতে বসেই দীক্ষাদান করা হয়।


title: সৎসঙ্গ

text: সৎসঙ্গের নিজস্ব প্রেস এটি। শ্রীশ্রীঠাকুরের বাণী-সংকলন শত শত গ্রন্থরূপে মুদ্রিত হয়েছে এখানে। এই প্রেসের তত্ত্বাবধানে শ্রীশ্রীঠাকুরের ভাবধারা-সম্বলিত নি¤œলিখিত মাসিক পত্রিকাগুলো প্রকাশিত হয়Ñআলোচনা (বাংলা), সাত্বতী (হিন্দি), খরমধঃব (ইংরেজি), আগমবাণী (অসমীয়া), ঊর্জ্জনা (ওড়িয়া), আরশাল (সাঁওতালি) ও স্বস্তিসেবক (বাংলা)।


title: সৎসঙ্গ

text: অনেক সময় দেশ-বিদেশের ভক্তবৃন্দ শ্রীশ্রীঠাকুরকে বিরল প্রজাতির পশুপক্ষী উপহার দিলে তিনি খুশির সঙ্গে সেগুলো গ্রহণ করে সযতেœ রক্ষাবেক্ষণের নির্দেশ দিতেন। ফলে আশ্রমে স্বাভাবিকভাবে গড়ে উঠে এক নাতিবৃহৎ চিড়িয়াখানা। শ্রীশ্রীঠাকুর প্রায়ই দেখতে যেতেন সেসব পশুপক্ষীদের। পশুপক্ষী সম্বন্ধে শ্রীশ্রীবড়দারও ছিল বিশেষ আগ্রহ ও অভিজ্ঞতা। তাঁরই অভীপ্সায় এক বিশাল খাঁচা নির্মিত হয়, যেখানে একই সাথে বিভিন্ন প্রজাতির পক্ষীদের রাখা হয়। মূলতঃ তাঁরই তত্ত্বাবধানে পশুপক্ষীগুলো পালিত ও রক্ষিত হতে থাকে এবং এক সময় ভারত সরকারের স্বীকৃতিপ্রাপ্ত চিড়িয়াখানার মর্যাদা লাভ করে। নাম হয় ‘পশু-পালিনী’ (সৎসঙ্গ জু ফর চিল্ড্রেন এডুকেশান)। বর্তমানে পশুপক্ষী সংক্রান্ত আইনী জটিলতার দরুণ চিড়িয়াখানাটির সঙ্কোচন ঘটেছে। তথাপি এখনও বহু বিরল-প্রজাতির পক্ষীর সমবায়ে সেটি দর্শনার্থীদের মনোরঞ্জন করে থাকে। আশ্রমের মধ্যে একটি বৃহৎ গোশালাও রয়েছে। সেখানে উপযুক্ত তত্ত্বাবধানে গো-পালন এবং আশ্রমিকদের দুগ্ধ সরবরাহ করা হয়।


title: সৎসঙ্গ

text: প্রাত্যহিক সাংসারিক কাজ শেষ করে আশ্রমিক মায়েরা এখানে একত্রিত হয়ে ইষ্টদেবতার গুণর্কীতন করে থাকে। এখানে মায়েরা প্রতি সপ্তাহে বৃহস্পতিবারে মাতৃ-সম্মেলনের আয়োজন করেন। ‘উপাসনা’-র উদ্বোধনের দিনটির স্মরণে বার্ষিক অনুষ্ঠান ছাড়াও বছরের বিশেষ কয়েকটি দিনে মায়েরা ‘সৎসঙ্গ’, ভজন-কীর্তনাদির আয়োজন করে থাকেন। তাছাড়া, এখানে আশ্রমিক বালিকা ও কিশোরীদের নৃত্য-গীতাদি অনুশীলন করার সুযোগ দেয়া হয়।


title: শ্রীলঙ্কার অর্থনীতি

text: শ্রীলঙ্কার অর্থনীতি সাম্প্রতিক বছরগুলোয় বার্ষিক প্রবৃদ্ধির হার বেশ মজবুত আকার ধারণ করেছে। দেশটির মাথাপিছু বার্ষিক আয় $১১,০৬৮.৯৯৬ মার্কিন ডলার। দক্ষিণ এশিয়ার যে-কোন দেশের তুলনায় শীর্ষে অবস্থান করছে শ্রীলঙ্কা। তিন দশককালের গৃহযুদ্ধের অবসানের পর দেশটি দীর্ঘমেয়াদী পরিকল্পনা গ্রহণ ও অবকাঠামোর উন্নয়নের দিকে মনোনিবেশ ঘটিয়েছে যা মাঝারি সারির দেশে পরিণত হয়েছে।


title: শ্রীলঙ্কার অর্থনীতি

text: দেশের অর্থনীতির মূল চালিকাশক্তি পর্যটন, চা রফতানী, টেক্সটাইল, চাউল উৎপাদন ও অন্যান্য কৃষিজাত পণ্য দ্রব্যাদি প্রস্তুত করা। পাশাপাশি বিদেশে জনশক্তি রফতানী করেও প্রচুর বৈদেশিক মুদ্রা উপার্জন করছে। তন্মধ্যে, কেবলমাত্র মধ্যপ্রাচ্যেই ৯০% শ্রীলঙ্কান বসবাস করছে।


title: শ্রীলঙ্কার অর্থনীতি

text: ২০০২ থেকে ২০০৯ সালের মধ্যে দারিদ্রসীমায় অবস্থানকারী ব্যক্তিদের সংখ্যা ২৩ শতাংশ থেকে ৯ শতাংশে নিয়ে আসে। ব্যাপকভাবে বিশ্বাস করা হয় যে, গ্রামীণ দারিদ্র বিমোচনে চা শিল্প বিরাট ভূমিকা রাখছে। জন সম্পদ ব্যবস্থাপনা ও উন্নয়ন মন্ত্রণালয় কর্তৃক দেশের অন্যতম প্রধান শিল্প চা শিল্প পরিচালিত হয়। ১৯৯৫ সালে বিশ্বের মোট চা রপ্তানীতে কেনিয়ার ২২%-এর তুলনায় শ্রীলঙ্কার অবদান ছিল ২৩% যা বিশ্বে সর্বোচ্চ। কৃষিখাত মূলতঃ ধান, নারিকেলকে ঘিরে পরিচালিত হচ্ছে।


title: শ্রীলঙ্কার অর্থনীতি

text: দ্বীপরাষ্ট্রে অনেক ধরণের ব্যবসায়িক ও প্রযুক্তিখাতে উন্নয়নসহ পর্যটন এলাকাগুলোয় বিস্তৃত পরিকল্পনা গ্রহণ করেন প্রধানমন্ত্রী রনীল বিক্রমাসিংহে। এছাড়াও সরকার ইউরোপীয় ইউনিয়ন কর্তৃক শ্রীলঙ্কান সামুদ্রিক খাদ্য আমদানীতে নিষেধাজ্ঞা প্রত্যাহারসহ জিএসপি+ সুবিধা অর্জনসহ ট্রান্স-প্যাসিফিক পার্টনারশীপে যোগ দেয়।


title: শ্রীলঙ্কার অর্থনীতি

text: ১৯৪৮ সালে ব্রিটিশদের কাছ থেকে দেশটি স্বাধীনতা লাভ করে। ১৯৭১, ১৯৮৭-৮৯, ১৯৮৩-২০০৯ মেয়াদে গৃহযুদ্ধের কবলে পড়া ও ২০০৪ সালের ভারত মহাসাগরে সৃষ্ট ভূমিকম্পের ন্যায় প্রাকৃতিক দুর্যোগে দেশের অর্থনীতি মারাত্মকভাবে ক্ষতিগ্রস্ত হয়। ১৯৭০-৭৭ মেয়াদে তৎকালীন সরকার বামপন্থী অর্থনৈতিক নীতি গ্রহণ করে। ১৯৭৭ থেকে ১৯৯৪ মেয়াদে ইউএনপি দেশ পরিচালনা করে। ১৯৭৭ সাল থেকে রাষ্ট্রপতি জুনিয়াস রিচার্ড জয়াবর্ধনে শ্রীলঙ্কাকে সমাজতান্ত্রিক চিন্তা-ভাবনা থেকে দূরে রাখার চেষ্টা করেন। তখন থেকেই সরকার বেসরকারীকরণ ও মুক্তবাজার অর্থনীতির দিকে ধাবিত হয়।


title: শ্রীলঙ্কার অর্থনীতি

text: শ্রীলঙ্কার অর্থবাজার নিয়ন্ত্রণে ১৯৫০ সালে শ্রীলঙ্কা কেন্দ্রীয় ব্যাংক প্রতিষ্ঠিত হয়। ব্যাংকটি দেশের আর্থিক খাত পরিচালনায় দায়বদ্ধ। এছাড়াও অর্থনৈতিক পদ্ধতি দেখাশোনায়ও কেন্দ্রীয় ব্যাংক ভূমিকা রাখছে।


title: শ্রীলঙ্কার অর্থনীতি

text: শ্রীলঙ্কার প্রধান স্টক এক্সচেঞ্জ হিসেবে রয়েছে কলম্বো স্টক এক্সচেঞ্জ (সিএসই)। দক্ষিণ এশিয়ার অন্যতম আধুনিক এক্সচেঞ্জরূপে এটি স্বীকৃত যা স্বয়ংক্রিয়ভাবে আর্থিক লেনদেন কার্যাদি পরিচালনা করে। ১৯৯৫ সাল থেকে কলম্বোর ওয়ার্ল্ড ট্রেড সেন্টার টাওয়ার্সে এর সদর দফতর অবস্থিত। ক্যান্ডি, মাতারা, কুরুনেগালা, নেগম্বো ও জাফনায় এর শাখা রয়েছে। ২০০৯ সালে ৩০ বছরের দীর্ঘ গৃহযুদ্ধ অবসানের পর বিশ্বের সেরা স্টক এক্সচেঞ্জরূপে স্বীকৃত।


title: শ্রীলঙ্কার অর্থনীতি

text: রাষ্ট্র কর্তৃক পরিচালিত শ্রীলঙ্কা রেলওয়ের মাধ্যমে অধিকাংশ নগর ও শহরগুলো যুক্ত রয়েছে। দ্বীপরাষ্ট্রে বাস সেবা প্রদানের দায়িত্বে রয়েছে রাষ্ট্রীয় শ্রীলঙ্কা ট্রান্সপোর্ট বোর্ড। ১১,০০০ কিলোমিটার রাস্তা আছে।


title: শ্রীলঙ্কার অর্থনীতি

text: জ্বালানী নীতিতে বিদ্যুৎ ও জ্বালানী মন্ত্রণালয় অংশগ্রহণ করছে। কিন্তু, সিলন ইলেকট্রিসিটি বোর্ড কর্তৃক বিদ্যুৎ উৎপাদন ও বন্টননামা পরিচালিত হয়। জ্বালানীর অধিকাংশই মধ্যপ্রদেশের জলবিদ্যুৎ কেন্দ্র থেকে উৎপাদিত হয়।


title: শ্রীলঙ্কার অর্থনীতি

text: দেশের দক্ষিণ ও পূর্বাঞ্চলে খ্যাতনামা সমুদ্র সৈকতগুলোয় পর্যটকদের আগ্রহ রয়েছে। দেশের অভ্যন্তরে প্রাচীন স্থাপনা নিদর্শন রয়েছে। পার্বত্য এলাকাগুলোয় অবস্থানের ব্যবস্থা করা হয়েছে। এছাড়াও, রুবির ন্যায় মূল্যবান পাথরের প্রাচুর্যতা থাকায় রত্নপুরা ও তার আশেপাশের এলাকায় দর্শনার্থীদের ব্যাপক আনাগোনা রয়েছে।


title: শ্রীলঙ্কার অর্থনীতি

text: ২০০৪ সালের ভারত মহাসাগরে সৃষ্ট সুনামি ও অতীতের গৃহযুদ্ধে পর্যটকের সংখ্যা বেশ কমে গিয়েছিল। কিন্তু, ২০০৮ সালের শুরু থেকে পর্যটকদের সংখ্যা ব্যাপকভাবে বৃদ্ধি পায়। ২০১৩ সালে শ্রীলঙ্কার কেন্দ্রীয় ব্যাংকের তথ্য মোতাবেক মার্চ, ২০০৮ সালে ৮.৬% বৃদ্ধি পায় ও ২০১২ সালে ১,০০৩,০০০ পর্যটক আসে।


title: শ্রীলঙ্কার অর্থনীতি

text: চীন সরকারের অর্থায়ণে শ্রীলঙ্কার দক্ষিণাঞ্চলের হাম্বানতোতায় নতুন বন্দর প্রতিষ্ঠিত হয়েছে। ২০০৯ সালে ৪৪৫৬টি জাহাজ শ্রীলঙ্কার বন্দরগুলোয় ভিড়ে।


title: বিশ্ব ঐতিহ্যবাহী স্থানসমূহের তালিকা

text: বিশ্ব ঐতিহ্যবাহী স্থান বা ইউনেস্কো বিশ্ব ঐতিহ্যবাহী স্থান বিশেষ ধরণের (বন, পাহাড়, হ্রদ, মরুভূমি, স্মৃতিস্তম্ভ, দালান, প্রাসাদ বা শহর) একটি স্থান যা আন্তর্জাতিক বিশ্ব ঐতিহ্য প্রকল্প কর্তৃক প্রস্তুতকৃত তালিকার মধ্যে স্থান পেয়েছে। ইউনেস্কো নিয়ন্ত্রিত বিশ্ব ঐতিহ্য কমিটি এই প্রকল্প পরিচালনা করে থাকে। ২০০৬ সাল পর্যন্ত এ ধরণের মোট ৮৩০টি স্থানের নাম লিপিবদ্ধ করা হয়েছে। এটি সেগুলোর একটি তালিকা।


title: স্ট্রেঞ্জ টেলস্ (পাল্প ম্যাগাজিন)

text: স্ট্রেঞ্জ টেলস্ (প্রচ্ছদে "স্ট্রেঞ্জ টেলস্ অ্যান্ড মিস্ট্রি অব টেরর" প্রদর্শিত হচ্ছে) ছিল যুক্তরাষ্ট্র থেকে প্রকাশিত একটি পাল্প ম্যাগাজিন। ক্লেটন পাবলিকেশনস প্রকাশিত এই ম্যাগজিনটি ১৯৩১ থেকে ১৯৩৩ সাল পর্যন্ত নিয়মিতভাবে প্রকাশিত হত। এটি কল্পনা ও অপার্থিব কল্পকাহিনী ধরণের লেখার উপর গুরুত্বারোপ করত। এই ম্যাগজিনটি "ওয়্যার্ড টেলস" ম্যাগাজিনের অন্যতম প্রতিযোগী ছিল। এই বিষয়ভিত্তিক ম্যাগাজিনসমূহের মধ্যে "ওয়্যার্ড টেলস্" ঐ সময়ে ব্যাপক জনপ্রিয় ছিল।


title: স্ট্রেঞ্জ টেলস্ (পাল্প ম্যাগাজিন)

text: ম্যাগাজিনটি নানা বিখ্যাত লেখনী প্রকাশ করেছে, তন্মধ্যে জ্যাক উইলিয়ামসনের "উলফস্ অভ ডার্কনেস", রবার্ট ই. হাওয়ার্ড ও ক্লার্ক অ্যাশটন স্মিথ এর গল্পগুলো উল্লেখযোগ্য। তবে পরবর্তীতে ক্লেটন দেউলিয়া হয়ে যাওয়ায় ম্যাগাজিনের প্রকাশনা বন্ধ করে দেয়া হয়। তখন ওয়াইল্ডসাইড প্রেস সাময়িকভাবে এ পরিস্থিতি থেকে বাঁচিয়ে তোলে। পরবর্তীতে ২০০৩ থেকে ২০০৭ সালের মধ্যে এই প্রকাশনা সংস্থা রবার্ট এম. প্রিন্সের সম্পাদনায় ম্যাগাজিনটির পরবর্তী ৩টি সংখ্যা প্রকাশ করে।


title: স্ট্রেঞ্জ টেলস্ (পাল্প ম্যাগাজিন)

text: বিংশ শতকের অনেক ম্যাগাজিনেই কল্পনা এবং অদ্ভুত বিষয়ভিত্তিক লেখনীগুলো স্থান পায়। এদের মধ্যে "ওয়্যার্ড টেলস্" সর্বপ্রথম এই ধরণের ম্যাগাজিন প্রকাশ করে, ১৯২৩ সালে। ১৯৩০’র মধ্যে এটি এই বিষয়ভিত্তিক ম্যাগাজিনসমূহের মধ্যে শীর্ষস্থান দখল করে নেয়। ১৯৩১ সালে ক্লেটন পাবলিকেশন্স থেকে প্রকাশিত "স্ট্রেঞ্জ টেলস্" সরাসরিভাবে "ওয়্যার্ড টেলস্"-এর সাথে প্রতিদ্বন্দ্বিতায় লিপ্ত হয়। "স্ট্রেঞ্জ টেলস্" প্রকাশিত হত হ্যারি বেটসের সম্পাদনায়, যিনি ক্লেটনের "অ্যাসটাউন্ডিং স্টোরিজ অব সুপার সায়েন্স" ম্যাগাজিনটিরও সম্পাদক ছিলেন। "অ্যাসটাউন্ডিং স্টোরিজ অব সুপার সায়েন্স" এর আগের বছর থেকে তার প্রকাশনা শুরু করে। "স্ট্রেঞ্জ টেলস্" প্রথমে একটি ফ্যান্টাসি ম্যাগাজিন হিসেবে চালু হয়েছিল, কিন্তু "ওয়্যার্ড টেলস্"-এর মত প্রায়শই এটি বৈজ্ঞানিক কল্পকাহিনিমূলক লেখা প্রকাশ করতে থাকে। এর মূল দৃষ্টি ছিল রোমাঞ্চকর গল্পগুলোর প্রতি, এর প্রতিদ্বন্দ্বির মত বিচিত্র ঘরানার গল্পের প্রতি নয়। এ ম্যাগাজিনটির নাম হবার কথা ছিল "স্ট্রেঞ্জ স্টোরিজ", তবে ম্যাকফাডেন পাবলিকেশন্স এই শিরোনামের বিরুদ্ধে চ্যালেঞ্জ করে এবং ক্লেটনকে বাধ্য করে নাম পরিবর্তন করতে/ম্যাকফাডেন পাবলিকেশন্স থেকেই ১৯২৯ সালে "ট্রু স্ট্রেঞ্জ স্টোরিজ" ম্যাগাজিনটি প্রকাশিত হত।


title: স্ট্রেঞ্জ টেলস্ (পাল্প ম্যাগাজিন)

text: বেটস্ প্রতি শব্দের জন্য ২ সেন্ট করে দিতেন, যা "ওয়্যার্ড টেলস্" থেকে অনেক বেশি ছিল। ফলে "স্ট্রেঞ্জ টেলস্" ঐ সময়ের অনেক খ্যাতনামা লেখকের দৃষ্টি আকর্ষণ করতে সমর্থ হয়। কিছু নামকরা লেখার মধ্যে জ্যাক উইলিয়ামসনের "উল্ফস অব ডার্কনেস", হুগ বি. কেইভের "মুর্গানস্ট্রাম" এবং হেনরি এস. হোয়াইটহেডের "ক্যাসিয়াস" অন্যতম। ক্লার্ক অ্যাশটন স্মিথ এ ম্যাগাজিনে মোট পাঁচটি গল্প লেখেন। তন্মধ্যে "দ্য রিটার্ন অব দ্য সর্সারার" একটি, যা প্রথম সংখ্যাতেই প্রকাশিত হয়। এছাড়াও এডমন্ড হ্যামিলটন ও অগাস্ট ডারলিথ প্রমুখ লেখকগণও এই ম্যাগাজিনে তাদের লেখা প্রকাশ করেছিলেন। কিছু কিছু লেখা বাতিলও হয়, যেমন "দ্য থিং অন দ্য রুফ" ও "দ্য হরর ফ্রম ফ্য মাউন্ড" অন্যতম, যা পরবর্তীতে "ওয়্যার্ড টেলস্" ম্যাগাজিনে প্রকাশিত হয়। "দ্য পিপল অব দ্য ডার্ক" গল্পটি প্রথমে বাতিল করে দিলেও পরবর্তীকালে পুনঃপর্যালোচনা করে বেটস্ এ গল্পটিকে নির্বাচন করেন এবং পরবর্তীতে জুন, ২০১২ সংখ্যায় প্রকাশিতও হয়। হাওয়ার্ড বেটসের কাছে "দ্য ভ্যালি অব দ্য লস্ট" গল্পটিও দিয়েছিলেন, কিন্তু পরবর্তীতে ক্লেটন দেউলিয়া হওয়ায় তা আর প্রকাশ করা হয়ে ওঠেনি, এবং পরবর্তীতে সুদীর্ঘ বিরতির পরে ১৯৬০'এর দিকে তা প্রকাশিত হয়। এইচ. পি. লাভক্র্যাফট ১৯৩১ সাল পর্যন্ত বেটসের কাছে একাধিক গল্প পাঠালেও "স্ট্রেঞ্জ টেলসে" প্রকাশিত তার একমাত্র লেখা ছিল হেনরি হোয়াইটহেডের "দ্য ট্র্যাপ", যার একটি অংশ লাভক্র্যাফট ছদ্মনামে লেখেন। ১৯৩২-এর সংখ্যায় এটি প্রকাশিত হয়। লাভক্র্যাফটের একটি চিঠিতে তিনি আর "স্ট্রেঞ্জ টেল্জ" অবদান রাখবেন না বলে লেখেন, কারণ হিসেবে বলেন "বেটস্ আমাকে সম্পাদকের ঘষামাজা ও সংশোধন থেকে মুক্তির নিশ্চয়তা দিতে পারেননি," তবে অন্যান্য কিছু অপ্রকাশিত লেখা থেকে জানা যায় যে তাঁর গল্পগুলো খুব বেশি ভাবালু ধরণের ছিল। গল্পগুলোতে রোমাঞ্চেরও কিছুটা অভাব ছিল। লাভক্র্যাফট বিষয়টিকে গুরুত্ত্বের সাথে দেখেননি, তবে তার চিঠিগুলোতে বেটস্ ও ক্লেটনের প্রতি তার তীব্র রোষ প্রকাশিত হয়। ম্যাগাজিনের সাতটি সংখ্যার প্রচ্ছদই হ্যান্স ওয়েসোলস্কি করেন। এখানে তিনি তার পেশাগত নাম "ওয়েসো" ব্যবহার করেন। বৈজ্ঞানিক কল্পকাহিনির ঐতিহাসিক রবার্ট ওয়েইনবার্গ দাবি করেন, "স্ট্রেঞ্জ টেলস" তার সংক্ষিপ্ত জীবদ্দশার মধ্যে "ওয়্যার্ড টেলস্" ম্যাগাজিনের চেয়ে বিষয়গতভাবে উন্নত ছিল। মাইক অ্যাশলি ম্যাগাজিনটিকে "ওয়্যার্ড টেলসের" উত্তম প্রতিদ্বন্দ্বী বলে আখ্যায়িত করেন।


title: স্ট্রেঞ্জ টেলস্ (পাল্প ম্যাগাজিন)

text: ২০০৩ থেকে ২০০৭ সালের মধ্যে ওয়াইল্ডসাইড প্রেস আরো ৩টি সংখ্যা প্রকাশ করে। তারিখবিহীন এ সংখ্যাগুলোর নম্বর দেয়া হয় ৮ থেকে ১০। রবার্ট এম. প্রাইস এ ম্যাগাজিনগুলোর সম্পাদক ছিলেন। এতে এল. স্প্রাগ দে ক্যাম্প, রিচার্ড লুপোফ ও জন বেটানকোর্ট প্রমুখ লেখকদের লেখা প্রকাশিত হয়। সেইসাথে ই. হফম্যান প্রাইসের "দ্য ডেভিলস্ ক্রিপ্ট" লেখাটিও পুনঃমুদ্রিত হয়। "দ্য ডেভিলস ক্রিপ্ট" গল্পটি এর আগে "স্ট্রেঞ্জ ডিটেকটিভ স্টোরিজ" ম্যাগাজিনে প্রকাশিত হয়।


title: স্ট্রেঞ্জ টেলস্ (পাল্প ম্যাগাজিন)

text: পুরো শিরোনাম ছিল "স্ট্রেঞ্জ টেলস্ অব মিস্ট্রি এন্ড টেরর", এবং মাঝেমধ্যেই ম্যাগাজিনটি এই নামে প্রকাশিত হত। প্রতিটি সংখ্যাই ১৪৪ পৃষ্ঠার ছিল এবং মূল্য ছিল । এই সাতটি সংখ্যা দুইটি দুইটি করে মোট তিনটি খণ্ডে এবং শেষেরটি অপর একটি খণ্ডে প্রকাশিত হয়। ১৯৭৬ সাল থেকে ওডিসি প্রেস হতে ফ্যাক্সিমাইল ধারার এ ম্যাগাজিনের পুনঃমুদ্রণ হয়। ডায়ান হাওয়ার্ড, উইলিয়াম এইচ. ডেসমন্ড, জন হাওয়ার্ড এবং রবার্ট কে. উইয়েনার প্রমুখ এর সম্পাদক ছিলেন। অধিকন্তু প্রথম চারটি সংখ্যার সবকটি গল্পগুলোই (বিশেষ করে শেষের দুইটি) রবার্ট এ. ডব্লিউ. লাউনডেস সম্পাদিত চারটি ম্যাগাজিনেঃ "ম্যাগাজিন অব হরর", "স্টারটেলিং মিস্ট্রি স্টোরিজ", "ওয়্যার্ড টেরর টেলস্" এবং "বিজারে ফ্যান্টাসি টেলসে" ১৯৬০-এর মধ্যভাগ থেকে ১৯৭০-এর প্রথম দিক পর্যন্ত প্রকাশিত হয়।


title: স্ট্রেঞ্জ টেলস্ (পাল্প ম্যাগাজিন)

text: ওয়াইল্ডসাইড প্রেসের পুনরুজ্জ্বীবিত সংখ্যাগুলোর পৃষ্ঠাসংখ্যা ছিল যথাক্রমে ১১২ পৃষ্ঠা, ৯২ পৃষ্ঠা এবং ৫৮ পৃষ্ঠা। প্রতি সংখ্যাতেই এর পৃষ্ঠাসংখ্যা বাড়তে থাকে, যা ছোট পাল্প শ্রেণি হতে ধীরে ধীরে কিছুটা বড় আকারে-বড় পাল্প আকারে প্রকাশিত হয়। এগুলো পাল্প কাগজে প্রকাশিত হ্ত। ২০০৪ থেকে ২০০৮ সালের মধ্যে ওয়াইল্ডসাইড পুনরায় তিনটি ম্যাগাজিন অনুলিপি হিসেবে প্রকাশিত হয়; এই সংখ্যাগুলোর মুদ্রিত তারিখ ছিল মার্চ ও অক্টোবর, ১৯৩২ এবং জানুয়ারি, ১৯৩৩।


title: ঠাকুর অনুকূলচন্দ্র

text: পরমপ্রেমময় শ্রীশ্রীঠাকুর অনুকূলচন্দ্র আমাদের দৈনন্দিন জীবনে চলার পথে স্মরণীয় ও অনুসর্তব্য বহুবিধ অমূল্য নির্দেশ দান করেছেন। তিনি ধর্ম, অর্থ, কর্ম, পরমার্থ, অধ্যাত্ন, রাজনীতি, সমাজনীতি, অর্থনীতি, বিজ্ঞান, শিক্ষা, বিবাহ, কৃষি, শিল্পকলা, বাণিজ্য, বৃত্তি, সত্তা, ব্যষ্টি, সমষ্টি, অতীত ও বর্তমান ভবিষ্যৎ সবকিছুকে এক মহা সমন্বয়-সূত্রে সংগ্রথিত করে এবং সর্বার্থ পরিপূরাণী পূর্ণাঙ্গ জীবনদর্শন তাঁর অমৃতনিষ্যন্দী বাণীনিচয়ের মধ্য দিয়ে প্রকাশ করেছেন। এই মহাবাণীনিচয় জনসাধারণের মধ্যে পরিবেশনকল্পে বিষয়বস্তু বিচারে ভাগে ভাগে ভিন্ন-ভিন্ন গ্রন্থে প্রকাশিত হয়েছে।


title: ঠাকুর অনুকূলচন্দ্র

text: অনুকূলচন্দ্র ঠাকুর প্রায় ৪৬টি পুস্তক রচনা করেন। এগুলোতে ধর্মশিক্ষা, সমাজ প্রভৃতি বিষয়ে আদর্শ ও উপদেশসমূহ বর্ণিত হয়েছে। এর মধ্যে উল্লেখযোগ্য:-


title: জেন্ডার অধ্যয়ন

text: জেন্ডার অধ্যয়ন একটি আন্তঃবিষয়ক অধ্যয়ন ক্ষেত্র যেটি জেন্ডার আইডেন্টিটি আর জেন্ডার প্রতিনিধিত্ব এর প্রতি অনুগত। নারী বিষয়ক অধ্যন , পুরুষ অধ্যয়ন , LGBT অধিকার অধ্যয়ন এই বিষয়ের অন্তর্গত। কখনো কখনো জেন্ডার অধ্যয়ন যৌনতা অধ্যয়ন এর সাথে অফার করা হয়। এই ডিসিপ্লিনগুলো ভূগোল, ইতিহাস, রাষ্ট্রবিজ্ঞান, সমাবিজ্ঞান, নৃবিদ্যা, সিনেমা,মিডিয়া , মানবিক উন্নয়ন, আইন এবং মেডিসিন এর ক্ষেত্রে  জেন্ডার ও যৌনতা এর প্রভাব অধ্যন করে । জাতি, অবস্থান, বর্গ, জাতীয়তা, এবং অক্ষমতা  কিভাবি জেন্ডার এর উপর প্রভাব ফেলে , তাও আলোচনা করে জেন্ডার স্টাডিজ ।


title: নামসাই জেলা

text: নামসাই জেলা হচ্ছে ভারতের অরুণাচল প্রদেশ রাজ্যের ১৯ টি জেলার একটি জেলা। এটি একটি নতুন সৃষ্ট জেলা যা ২৫ নভেম্বর, ২০১৪ তারিখে লোহিত জেলা ভেঙ্গে সৃষ্টি হয়। নামসাই হচ্ছে এই জেলার সদরদপ্তর।


title: নামসাই জেলা

text:
১৫ আগস্ট, ২০১৪ লোহিত জেলার নামসাই মহকুমাকে অরুণাচল প্রদেশের নয়া জেলা হিসেবে ঘোষণা করা হয়। নামসাই জেলা এই প্রদেশের ১৮তম জেলা।
২০১৩ সালের ২১ মার্চ নবাম টুকীর অধীনস্থ সরকার নামসাই জেলা সৃষ্টির প্রস্তাবে সন্মতি জানায়৷ ২০১৪ সালের ২৫ নভেম্বর লোহিত জেলার একাংশ পৃথক করে নামসাই জেলা গঠন করা হয়৷


title: নামসাই জেলা

text: ২০১১ সালের লোকগণনা অনুসারেরে নামসাই জেলার জনসংখ্যা ৯৫,৯৫০ জন৷ জেলাটির জনঘনত্ব প্রতি বর্গ কিলোমিটারে ৬০.৫ জন৷ নামসাই জেলার প্রতি ১০০০ জন পুরুষের বিপরীতে মহিলার সংখ্যা ৯৮৪.৪৯ জন এবং সাক্ষরতার হার ৫৪.২৪%।নামসাইতে অবস্থিত সোনালী পেগোডাটি পর্য্যটনের অন্যতম আকর্ষণ৷


title: নামসাই জেলা

text: স্থানীয় তাই-খামটি ভাষায় একে 'কংমু খাম' ('Kongmu Kham') নামে ডাকা হয়৷ এই সোনালী পেগোডা উত্তর-পূর্ব ভারতের বৃহত্তম বৌদ্ধ বিহার সমূহের একটি৷


title: নামসাই জেলা

text: Namsai becomes Arunachal's 18 district


title: নোনা নদী

text: নোনা নদী বা লোনা নদী বা নুনা নদী বাংলাদেশ ও ভারতের একটি আন্তঃসীমান্ত নদী। নদীটি বাংলাদেশের ঠাকুরগাঁও জেলার রানীশংকৈল ও হরিপুর উপজেলার একটি নদী। নদীটির দৈর্ঘ্য ৩০ কিলোমিটার, প্রস্থ ১৪৭ মিটার এবং গভীরতা ১.৫ মিটার। নদী অববাহিকার আয়তন ৬০ বর্গকিলোমিটার। এই নদীটিতে জোয়ারভাটার প্রভাব নেই। বাংলাদেশ পানি উন্নয়ন বোর্ড বা "পাউবো" কর্তৃক রামচণ্ডি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০২।


title: নোনা নদী

text: নদীটি ঠাকুরগাঁও জেলার বালিয়াডাঙ্গী উপজেলার অন্তর্গত ধর্মগড় ইউনিয়নের বিলাঞ্চল থেকে উৎপত্তি লাভ করেছে। সূচনাতেই এটি দুটি ধারায় বিভক্ত হয়ে হরিপুর উপজেলার আমগাও ইউনিয়ন অবধি প্রবাহিত হয়ে এক ধারায় লীন হয়েছে। অতঃপর একই উপজেলা দিয়ে ভারতে প্রবেশ করে নাগর নদীতে পতিত হয়েছে। প্রবাহপথে এটি বালিয়াডাঙ্গী, রানীশংকাইল ও হরিপুর উপজেলার মধ্য দিয়ে প্রবাহিত হয়েছে। মৌসুমি প্রকৃতির এই নদী বর্ষাকালে পানিতে সয়লাব হয়ে যায়, সেসময় নদীর সঙ্গে বিলের পার্থক্য নির্ণয় করা অসম্ভব হয়ে পড়ে। কোনো কোনো স্থানে নদীর গতিপথ চিহ্নিত করা সম্ভব হয় না। কিন্তু শুকনো মৌসুমে নদীতে পানির কোনো অস্তিত্ব থাকে না।


title: নোনা নদী

text: গ্রীষ্মকালে এই নদীর শুকিয়ে যায় এবং সেখানে চাষাবাদ করা হয়। বর্তমানে পলির প্রভাবে এই নদীর তলদেশ ক্রমশ ভরাট হয়ে যাচ্ছে, সেই সাথে কমে যাচ্ছে প্রবহমানতা।


title: কাঁকড়া নদী

text: কাঁকড়া নদী বা আত্রাই নদী (দিনাজপুর) বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৯৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁকড়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৩।


title: কাঁকড়া নদী

text: এ নদীর নামকরণ নিয়ে দুটি মতবাদ আছে। কেউ কেউ মনে করেন জলজ প্রাণী কাঁকড়ার নামে নদীটির নামকরণ হয়েছে। আবার মনে করা হয় একসময় নদীটি জলের সাথে কাঁকর বয়ে আনত। এই শব্দটিই কালক্রমে কাঁকর+ইয়া>কাঁকরিয়া এবং এর অপভ্রংশ থেকেই পরবর্তীকালে এ নদীর নাম কাঁকড়া হয়েছে।


title: কাঁকড়া নদী

text: কাঁকড়া নদী বাংলাদেশের দিনাজপুর জেলার চিরিরবন্দর উপজেলার আত্রাই নদী থেকে বের হয়ে একই উপজেলায় পুনরায় আত্রাই নদীতে মিলিত হয়েছে।


title: কাঁকড়া নদী

text: কাঁকড়া নদীর দৈর্ঘ্য ২৫ কিলোমিটার, প্রস্থ ২০০ মিটার এবং গভীরতা ৩.৫ মিটার। নদী অববাহিকার আয়তন ১০০ বর্গকিমি। নদীতে সারা বছর জলের প্রবাহ থাকে। এই প্রবাহের কারণ আত্রাই নদীর পানিপ্রবাহ। জুলাই থেকে সেপ্টেম্বর মাসে পানিপ্রবাহ বেশি থাকে। তখন প্রবাহের পরিমাণ বেড়ে দাঁড়ায় ৫০০ ঘন মিটার/সেকেন্ড। এই নদীতীরে গড়ে উঠেছে কারেন্টের হাট। নদীটির উপরে কারেন্টের হাট সড়ক সেতু ও চিরিরবন্দর রেলসেতু আছে। এছাড়াও নদী অববাহিকায় একটি রাবারড্যাম প্রকল্প ও পানি উন্নয়ন বোর্ডের আত্রাই-কাঁকড়া উপপ্রকল্প রয়েছে।


title: ওকাকুরা কাকুজো

text: ওকাকুরা কাকুজো (২৬ ডিসেম্বর, ১৮৬২ - ২ সেপ্টেম্বর, ১৯১৩) হলেন জাপানের প্রখ্যাত একজন শিল্পী । টোকিও বিশ্ববিদ্যালয়ে শিক্ষা লাভ করে দর্শন ও ইংরাজী সাহিত্যে গভীর জ্ঞান অর্জন করেন এবং ওই বিশ্ববিদ্যালয় থেকেই তিনি বিশেষভাবে সম্মানিত হন। তিনি ওকাকুরা তেনসিন ( 岡倉 天心 ) নামেও পরিচিত ছিলেন । জাপানের কলাশিল্পে অসামান্য অবদানের জন্য এই শিল্পশাস্ত্রী চিরস্মরণীয় হয়ে থাকবেন। বহির্বিশ্বে তিনি স্মরণীয় হয়ে আছেন তাঁর কালজয়ী পুস্তক দি বুক অফ টি-এর জন্য।


title: ওকাকুরা কাকুজো

text: ছাত্রাবস্থায় তিনি মনীষী ফেনলোসার সঙ্গী হয়ে জাপানের বহু মঠ মন্দির ভ্রমণ করেন এবং সেখানে রক্ষিত প্রাচীন শিল্পনিদর্শনগুলি দেখে শিল্পশাস্ত্রচর্চায় বিপুল উৎসাহ লাভ করেন। ১৮৮৬ সালে প্রথমে তিনি জাপান সরকারের শিক্ষামন্ত্রণালয়ের সচিব নিযুক্ত হন ; পরে সরকারি আর্ট কমিশনের সদস্যরূপে ইউরোপ ও আমেরিকা পরিভ্রমণ করেন। পরবর্তীকালে তিনি ভারতবর্ষে এসে বিভিন্ন প্রাচীন মন্দির ও গুহাচিত্র পরিদর্শন করেন। এর ফলে তিনি প্রাচ্য ও পাশ্চাত্য উভয় শিল্পধারাতে অভিজ্ঞ হয়ে ওঠেন। দেশে ফিরে তিনি সরকারি শিল্প মহাবিদ্যালয়ের অধ্যক্ষ নিযুক্ত হন। এর কয়েক বছর পর জাপানের পাশ্চাত্যমুখী গতির ফলে সরকারের সাথে ওকাকুরার মনোমালিন্য সৃষ্টি হয় এবং তারই অনিবার্য কারণে তিনি অধ্যক্ষের আসন থেকে পদত্যাগ করেন। অতঃপর তিনি বিশিষ্ট শিল্পীদের সহযোগিতায় টোকিও নগরীর উপান্তে নিপ্পঙ বিজিতসুইঙ নামে কলাভবন প্রতিষ্ঠা করেন। ১৯০৬ সালে তিনি বোষ্টন মিউজিয়াম অফ ফাইন আর্টসের উপদেষ্টা নিযুক্ত হন।


title: ওকাকুরা কাকুজো

text: ভারতে বিশেষ করে বাংলাদেশে বিংশ শতকের গোড়ার দিকে যে নব উন্মেষের সূচনা হয়েছিলো সেখানে ওকাকুরা কাকুজোর অবদান অনস্বীকার্য। জাপানে একটি ধর্মমহাসম্মেলনের আয়োজনের কথা ভেবে তিনি আনুমানিক ১৯০১ সালের শেষে ভারতে এসে কিছুকাল অতিবাহিত করেন। এই সময় ভগিনী নিবেদিতার মাধ্যমে তাঁর বাংলার বেশ কিছু মনীষী ও দেশপ্রেমিকের সাথে ঘনিষ্ঠতা ঘটে। ওকাকুরার প্রেরণায় বাংলায় বিপ্লব আন্দোলনের সূচনা হয়। ১৯০২৯ সালে রবীন্দ্রনাথ জাপান ভ্রমণকালে একটি বক্তৃতায় বাংলার যুবসমাজের উদবোধনে ওকাকুরার ভূমিকার ভূয়সী প্রশংসা করেছিলেন । ওকাকুরার যে বাণী সেদিন যুবসমাজের মনে মন্ত্রের মতো কাজ করেছিল' তা তাঁর 'দি আইডিয়ালস্ অফ দি ইস্ট'-গ্রন্থের প্রথম কথা 'এশিয়া ইজ ওয়ান'-কথার মধ্যে ধরা আছে । এশিয়ার এই ঐক্যের বাণী সেদিন বাঙালি মানসে স্বদেশের প্রতি প্রেম ও ভালোবাসার এক অখণ্ড ভাবনার জন্ম দিয়েছিলো। বাংলার বিপ্লববাদকে যেমন ওকাকুরা প্রাণ দিয়েছিলেন তেমনি বাংলার চিত্রকলার নবজাগরণের নায়কদের চিন্তাভাবনাকেও তাঁর ভাবধারা পরিপুষ্টি দান করেছিলো। ওকাকুরার উদ্যোগে জাপানের টাইকান প্রমুখ বিখ্যাত কয়েকজন শিল্পী এদেশে এসে চিত্রচর্চা শুরু করেন ; এইভাবে জাপানের শিল্পশৈলীর সাথে ভারতীয় বাঙালি শিল্পীর পরিচয় ঘটে। আরও পরে জাপান ও চিনের সাথে রবীন্দ্রনাথের যে শ্রদ্ধার যোগ স্থাপিত হয়েছিলো এবং কবিগুরুর জীবন ও কর্মে তার বিশেষ ছাপ পড়েছিলো তার সূত্রপাতও ঘটেছিলো ওকাকুরার পরিচয়ের মাধ্যমে। বহুক্ষেত্রেই রবীন্দ্রনাথ ঠাকুর তা অকপটে স্বীকারও করেছেন। সুরেন্দ্রনাথ ঠাকুরের সাথেও ওকাকুরার পরিচয় অন্তরের যোগে পরিণত হয়েছিলো। আর এইসমস্ত সম্পর্কের টানে তিনি একাধিকবার ভারত ভ্রমণে এসেছেন।


title: ইসলামিক রিপাবলিক নিউজ এজেন্সি

text: ইসলামিক রিপাবলিক নিউজ এজেন্সি () বা ইরনা ইরান ইসলামিক প্রজাতন্ত্র কর্তৃক পরিচালিত রাষ্ট্রীয় সংবাদ সংস্থা। ইরানের সাংস্কৃতিক ও ইসলামিক নীতি-নির্ধারণ মন্ত্রণালয়ের নিয়ন্ত্রণে ও সরকারি অর্থানুকূল্যে এটি পরিচালিত হয়। এছাড়াও, সংস্থাটি ইরান সংবাদপত্র প্রকাশ করে থাকে। ২০১০ সালের তথ্য মোতাবেক ইরনা’র ব্যবস্থাপনা পরিচালকের দায়িত্ব পালন করছেন মোহাম্মদ খোদাদ্দি। ইরানে ৬০টি ও বিশ্বের অন্যান্য দেশে ৩০-এর অধিক কার্যালয় রয়েছে।


title: ইসলামিক রিপাবলিক নিউজ এজেন্সি

text: ১৯৩৪ সালে ইরানের পররাষ্ট্র মন্ত্রণালয় কর্তৃক দেশের সরকারি সংবাদ বহিঃর্বিশ্বে তুলে ধরার উদ্দেশ্যে পার্স এজেন্সি প্রতিষ্ঠা করে। প্রতিষ্ঠার পরবর্তী ছয় বছর ইরানী পররাষ্ট্র মন্ত্রণালয় কর্তৃক জাতীয় ও আন্তর্জাতিক সংবাদ প্রচার করে আসছিল। ফরাসি ও ফার্সী উভয় ভাষায় দৈনিক দুইবার সংক্ষিপ্ত সরকারি ঘোষণা প্রচার করতে থাকে। এ ঘোষণাগুলো সরকারী কর্মকর্তা, তেহরানে অবস্থিত আন্তর্জাতিক সংবাদ সংস্থাসহ স্থানীয় সংবাদ প্রতিষ্ঠানে প্রেরণ করে। মে, ১৯৪০ সালে জেনারেল তাবলিঘাত ডিপার্টমেন্ট প্রতিষ্ঠিত হলে সংস্থাটি ঐ দফতরের নিয়ন্ত্রণে চলে যায়। প্রথম আন্তর্জাতিক সংবাদ সংস্থা হিসেবে এজেন্সি ফ্রান্স প্রেস (এএফপি) থেকে পার্স এজেন্সি প্রতিবেদন ব্যবহার করতে থাকে। পরবর্তীতে রয়টার্স, এসোসিয়েটেড প্রেস (এপি) ও ইউনাইটেড প্রেস ইন্টারন্যাশনাল (ইউপিআই) থেকে তাদের নতুন প্রতিবেদনের উৎসস্থল হিসেবে গ্রহণ করে।


title: ইসলামিক রিপাবলিক নিউজ এজেন্সি

text: ১৯৫৩ সালের অভ্যুত্থানের পর শ্বেত বিপ্লবের মাধ্যমে পার্স এজেন্সিকে আধুনিকায়ণ করা হয়। বিস্তৃত সংবাদ পরিবেশন, পেশাদারী মনোভাবের উন্নয়ন ও প্রশিক্ষিত কর্মকর্তাদের নিয়োগ করা হয়। আন্তর্জাতিক সংবাদগুলো অণুবাদের মাধ্যমে বেতারে সম্প্রচারের ব্যবস্থাসহ স্থানীয় পর্যায়ে গ্রাহকদের সেবা করা হয়।


title: ইসলামিক রিপাবলিক নিউজ এজেন্সি

text: ১৯৬৩ সালে নতুন সৃষ্ট তথ্য মন্ত্রণালয়ের অধীনে পার্স এজেন্সিকে নিয়ে আসা হয়। এর নাম পরিবর্তন করে পার্স নিউজ এজেন্সি (পানা) রাখা হয় যা সার্বক্ষণিক পরিচালিত হতো। জুলাই, ১৯৭৫ সালে ইরানী আইনসভায় তথ্য ও পর্যটন মন্ত্রণালয় সৃষ্টির বিল পাশ হয় ও ৩০০ মিলিয়ন রিয়ালের সম্পদের অধিকারী পার্স নিউজ এজেন্সিকে যৌথ মূলধনী প্রতিষ্ঠান হিসেবে মর্যাদা দেয়া হয়।


title: ইসলামিক রিপাবলিক নিউজ এজেন্সি

text: ফেব্রুয়ারি, ১৯৭৯ সালে ইরানী বিপ্লবের ফলে শরা-ই-ইনকিলাব নামীয় বৈপ্লবিক কাউন্সিল কর্তৃক জুন, ১৯৭৯ সালে মন্ত্রণালয়ের নাম পরিবর্তন করে ন্যাশনাল গাইডেন্স মিনিস্ট্রি রাখা হয়। একই বছর এজেন্সির নাম পরিবর্তন করে ইসলামিক রিপাবলিক নিউজ এজেন্সি রাখা হয়।


title: ইসলামিক রিপাবলিক নিউজ এজেন্সি

text: বেশ কয়েকটি আঞ্চলিক সংবাদ সংস্থাগুলোর সাথে দ্বি-পাক্ষিক সম্পর্ক বজায় রেখে স্থিরচিত্র ও সংবাদ আদান-প্রদান করছে। তন্মধ্যে, কিউএনএ, তানজুগ, সিনহুয়া, কিওদো, ইখলাস কেসিএনএ, সানা, ইএফই, ভিএনএ, তুর্কম্যান প্রেস, ইতার-তাস ও রিয়া-নভেস্তি, এমএপি, নাম, ইউনহাপ অন্যতম। জুলাই, ২০১৪ সালে ইতালীয় সংবাদ সংস্থা আদনক্রোনোস ইন্টারন্যাশনালের সাথে দ্বি-পাক্ষিক সংবাদ পরিবেশন সহযোগিতার লক্ষ্যে চুক্তিতে আবদ্ধ হয়। এছাড়াও, রয়টার্স, এপি, ডিপিএ, বিবিসি ও ব্লুমবার্গসহ ওয়ানা’র কাছে নিজেদের ছবি, সংবাদ ও তথ্য বিক্রয়ের সাথেও চুক্তি করেছে।


title: সাভার অধরচন্দ্র উচ্চ বিদ্যালয়

text: সাভার অধরচন্দ্র উচ্চ বিদ্যালয় ঢাকা জেলার সাভার উপজেলায় অবস্থিত একটি ঐতিহ্যবাহী শিক্ষাপ্রতিষ্ঠান। বিশিষ্ট শিক্ষানুরাগী ও সমাজসেবক স্বর্গীয় রাখালচন্দ্র সাহা ১৯১৩ সালের ১০ জানুয়ারি সাভারের দক্ষিণ দড়িয়ারপুর এলাকায় তাঁর পিতা অধরচন্দ্রের নামে বিদ্যালয়টি প্রতিষ্ঠা করেন। বিদ্যালয়টি ২৮ বিঘা জমির উপর প্রতিষ্ঠিত। এটি বাংলাদেশের অন্যতম প্রাচীন একটি শিক্ষাপ্রতিষ্ঠান


title: সুনিধি চৌহান

text: সুনিধি চৌহান (सुनिधि चौहान) (ਸੁਨਿਧੀ ਚੌਹਾਨ) (জন্ম: নিধি চৌহান, ১৪ আগস্ট ১৯৮৩) হলেন ভারতের অন্যতম জনপ্রিয় একজন সঙ্গীতশিল্পী। তিনি বলিউডের হিন্দি চলচ্চিত্র এবং পাঞ্জাবি গানের জন্য প্রসিদ্ধ। এছাড়াও তিনি ভারতীয় অন্যান্য বিভিন্ন ভাষায় গান রেকর্ড করেছেন; যেমন: কন্নটা, তামিল, তেলেগু, মারাঠি, মালায়ালম, উড়িষ্যা, বাংলা, অহমীয়া, নেপালী, উর্দু এবং ইংরেজী গানের মাধ্যমে ৩০০০ এর উপরে স্টুুডিও রেকর্ড করে তিনি ভারতের সর্বাধিক রেকর্ডে কণ্ঠ দেওয়ার কৃতিত্ব অর্জন করেন।


title: সুনিধি চৌহান

text: সুনিধি চৌহান ১৪ আগস্ট ১৯৮৩ সালে ভারতের নতুন দিল্লীতে একটি রাজপুত পরিবারে জন্মগ্রহণ করেন।


title: নুবিয়ান স্পিটিং কোবরা

text: নুবিয়ান স্পিটিং কোবরা (বৈজ্ঞানিক নাম: "Naja nubiae(Wüster)") আফ্রিকাজাত এলাপিড পরিবারভুক্ত এক প্রজাতির বিষধর সাপ। নুবিয়ান স্পিটিং কোবরারা বিষ ছোড়ে এবং এরা স্পিটিং কোবরা() প্রজাতির অন্তর্ভুক্ত।


title: নুবিয়ান স্পিটিং কোবরা

text: নিম্নে চিত্রিত ক্ল্যাডোগ্রাম (cladogram) বা শাখা বিন্যাস্টি বিভিন্ন নাজা বর্গভুক্ত সর্পপ্রজাতির শ্রেনীবিন্যাস ও সম্প্ররককে বিশ্লেষন এবং প্রকাশ করে।


title: আলী জাফর

text: আলী জাফর (; জন্ম: ১৮ মে ১৯৮০) একজন পাকিস্তানি কণ্ঠশিল্পী, গীতিকার, সংগীত প্রযোজক, চিত্রশিল্পী, অভিনেতা ও মডেল। প্রাথমিকভাবে একজন সংগীত সুরকার হিসেবে তিনি তার কর্মজীবন শুরু করেন। আলীর প্রথম একক অ্যালবাম "হুকা পানি" মুক্তিলাভের মাধ্যমে সংগীতশিল্পী হিসেবে আত্মপ্রকাশ করেন; যেটি বিশ্বব্যাপী পাঁচ মিলিয়ন কপি বিক্রি করার মধ্য দিয়ে ব্যাপকভাবে জনপ্রিয়তা অজর্ন করে। অ্যালবামটির গানগুলি সংগীতের শীর্ষস্থানীয় ওয়েবসাইটগুলির টপচার্টে শীর্ষস্থান দখল করে নিয়েছিল।


title: আলী জাফর

text: আলী জাফর ২০১০ সালের বলিউড চলচ্চিত্র "তেরে বিন লাদেন"-এ অভিনয়ের মাধ্যমে চিত্রনায়ক হিসেবে আত্মপ্রকাশ করেন। যার স্বীকৃতিস্বরুপ তিনি ফিল্মফেয়ার শ্রেষ্ঠ পুরুষ আত্মপ্রকাশ পুরস্কারের জন্যে মনোনীত হয়েছিলেন। ২০১১ সালে আলী "লাভ কা দি এন্ড" এবং "মেরে ব্রাদার কী দুলহন" চলচ্চিত্রে অভিনয় করেন; যার সুবাদে তিনি "স্টারডাস্ট পুরস্কার - সুপারস্টার টুমোরো পুরুষ" লাভ করেন। এছাড়াও তিনি সফলতার সঙ্গে বলিউড চলচ্চিত্র "লন্ডন, প্যারিস, নিউইয়র্ক" (২০১২), "চশমে বদ্দূর" (২০১৩) এবং "টোটাল সিপায়া" (২০১৪)-তে কাজ করেন।


title: আলী জাফর

text: জাফর তার দীর্ঘদিনের বাগদত্তা আয়েশা ফজলীর সঙ্গে পাকিস্তানের লাহোরে ২০০৯ সালের ২৮ জুলাই তারিখে বিবাহ বন্ধনে আবদ্ধ হন, যিনি ভারতীয় অভিনেতা আমির খানের দূরবর্তী সম্পর্কে আত্মীয়া হন। ২০১০ সালের মার্চ মাসে তার প্রথম সন্তান জন্মগ্রহণ করেন। তিনি তার সন্তানের নাম রাখেন আজান জাফর। ২০১৫ সালের ফেব্রুয়ারিতে তার দ্বিতীয় সন্তান আলাইজা জাফর জন্মগ্রহণ করেন। কন্যা সন্তানের নামকরণ আজান জাফরের নামের সাথে মিলিয়ে রাখা হয়।


title: আলী জাফর

text:
! style="background:#bfd7ff" colspan="5"|ইন্ডাস মিউজিক অ্যাওয়ার্ডস
শ্রেষ্ঠ অ্যালবাম
! style="background:#bfd7ff" colspan="5"|লাক্স স্টাইল অ্যাওয়ার্ডস
২০১৬
! style="background:#bfd7ff" colspan="5"|এশিয়ান বলিউড মিউজিক অ্যাওয়ার্ডস
! style="background:#bfd7ff" colspan="5"|এমটিভি স্টাইল অ্যাওয়ার্ডস
! style="background:#bfd7ff" colspan="5"|জি সিনে অ্যাওয়ার্ডস
! style="background:#bfd7ff" colspan="5"|ফিল্মফেয়ার পুরস্কার
! style="background:#bfd7ff" colspan="5"|আন্তর্জাতিক ভারতীয় চলচ্চিত্র একাডেমি পুরস্কার


title: আরব রাষ্ট্রসমূহের বিশ্ব ঐতিহ্যবাহী স্থানসমূহের তালিকা

text: এটি আরব রাষ্ট্রসমূহের বিশ্ব ঐতিহ্যবাহী স্থানসমূহের একটি তালিকা। এ তালিকায় ভৌগলিকভাবে কিছু এশিয়া ও আফ্রিকার দেশ রয়েছে যেগুলো আরব রাষ্ট্র নামে পরিচিত।


title: থাই বাত

text: বাত (মুদ্রা প্রতীক: ฿; ব্যাংক কোড: THB); () হল থাইল্যান্ডের প্রচলিত মুদ্রা। একে ১০০ সাতাংয়ে বিভক্ত করা হয়েছে। বাতের ভগ্নাংশ ‘সাতাং’ () যার মূল্যমান ฿১-র একশত ভাগের ১ভাগ। থাইল্যান্ডের থাইল্যান্ড কেন্দ্রীয় ব্যাংক কর্তৃক এর মূল্যমান নিয়ন্ত্রিত হয়। সুইফটের তথ্য মোতাবেক, অক্টোবর, ২০১৪ সালে বিশ্বের অর্থ বিনিময়ে সর্বাপেক্ষা দশম স্থানীয় ছিল।


title: থাই বাত

text: পাউন্ডের ন্যায় থাই বাতেরও উৎপত্তি ঘটেছে প্রচলিত ওজনের একক থেকে। এর মুদ্রা মান ১৫ গ্রাম রৌপ্যের ওজনে তৈরী। সম্ভবতঃ সুখোথাই রাজত্বকালে বুলেট আকৃতির ‘ফত দুয়াং’ () নামে পরিচিত মুদ্রা হিসেবে ব্যবহৃত হতো। ঐগুলো খাঁটি রূপা দিয়ে বিভিন্ন ওজনের মাধ্যমে পরিচিতি ঘটানো হয়েছে যার একটি হচ্ছে বাত।


title: থাই বাত

text: ১৮৯৭ সালে রাজা চুলালংকর্ণ দশমিক পদ্ধতির প্রচলন করেন যাতে এক বাত = ১০০ সাতাং হিসেবে গণ্য করা হয়। ১৮৬০ সালে আধুনিককালের মুদ্রার প্রচলন ঘটানো হয়।


title: থাই বাত

text: ১৯৫৬ থেকে ১৯৭৩ সালের মধ্যে মার্কিন ডলারের সাথে এর বিনিময় হার ছিল ২০.৮ বাত = ১ ডলার। এরপর ১৯৭৮ সাল পর্যন্ত ২০ বাত = ১ ডলার করা হয়। মজবুত মার্কিন অর্থনীতির কারণে ১৯৮৪ থেকে ২ জুলাই, ১৯৯৭ তারিখ পর্যন্ত ২৫ বাতে ১ ডলারের পুণঃনির্ধারণ করতে হয়। কিন্তু, ১৯৯৭ সালের এশিয়ার রাষ্ট্রগুলো গুরুতর অর্থনৈতিক সঙ্কটে পড়ে ও বাতের মূল্য অর্ধেকে নেমে আসে। জানুয়ারি, ১৯৯৮ সালে ডলারের বিপরীতে এটি সর্বনিম্ন ৫৬ বাতে পরিণত হয়েছিল।


title: থাই বাত

text: ১৯২৫ সাল থেকে ইংরেজি ভাষায় ব্যাংকনোট হিসেবে ব্যবহৃত হয়ে আসছে। প্রথম রাজা হিসেবে তৃতীয় রাম সমান্তরাল মুদ্রার প্রচলন ঘটান। সিঙ্গাপুরে তাম্র মুদ্রার ব্যবহার সম্পর্কে জানতে পারেন ও ১৮৩৫ সালে তিনি স্কটিশ ব্যবসায়ীর সাথে যোগাযোগ করেন। তিনি পরীক্ষামূলকভাবে ব্যবহারের জন্য দুই ধরনের মুদ্রার নক্সা নিয়ে আসেন। কিন্তু, রাজা উভয় নক্সাই প্রত্যাখ্যান করেন। প্রথম মুদ্রায় দেশের নাম হিসেবে শ্যামের পরিবর্তে মুয়াং থাই রাখা হয়।


title: থাই বাত

text: ১৯৪১ সালে ৫, ১০ ও ২০ সাতাং মূল্যমানের রৌপ্যমুদ্রা চালু করা হয়। এর প্রধান কারণ ছিল দ্বিতীয় বিশ্বযুদ্ধে নিকেলের দুষ্প্রাপ্যতা। পরের বছর টিনের ধাতব মুদ্রা চালু হয়। ২০০৮ সালে অর্থ মন্ত্রণালয় ও রয়্যাল থাই মিন্ট ঘোষণা করে যে, ২০০৯ সালের মুদ্রায় উৎপাদন খরচ কমানোসহ রাজার প্রতিকৃতিতে পরিবর্তন আনা হবে। ফেব্রুয়ারি, ২০১০ সালে থাইল্যান্ডের কোষাগার বিভাগ থেকে জানানো হয়, ২০ বাত মুদ্রার নতুন মুদ্রা ছাপানো হবে।


title: থাই বাত

text: ১৯০২ সালে ইউরোপে যুবরাজ জয়ন্ত মংকল ব্যাংক নোটের ব্যবহার সম্পর্কে জানেন যা থাইল্যান্ডে কাগুজে মুদ্রা প্রবর্তনের উল্লেখযোগ্য মাইলফলক হিসেবে পরিগণিত হয়ে আসছে। ১৯ সেপ্টেম্বর, ১৯০২ তারিখে সরকার ইংল্যান্ডের টমাস ডি লা রুই এন্ড কোম্পানি লিমিটেড কর্তৃক রাজা পঞ্চম ও ষষ্ঠ রামের আমলে ৫, ১০, ২০, ১০০ এবং ১০০০ টিকেল নামে থাই ভাষায় পরিচিত বাতের পাশাপাশি ১৯১৮ সালের পর ১ ও ৫০ টিকেলের নোট প্রকাশ করে। ১৯২৫ সালে আরবী ও থাই সংখ্যায় এবং ইংরেজি বাদে ১, ৫,১০, ২০, ১০০ এবং ১০০০ বাতের নোট প্রকাশ করে। ইংরেজি ভাষীরা এগুলোকে ‘টিকেল’ নামে আখ্যায়িত করে।


title: থাই বাত

text: ১৯৪২ সালে থাইল্যান্ড ব্যাংক প্রতিষ্ঠিত হয় ও যাবতীয় কাগুজে মুদ্রার উপর নিয়ন্ত্রণ ভার গ্রহণ করে। ১৯৪৫ সালে সংক্ষিপ্তকালের জন্য ৫০ বাতের নোট পুণঃপ্রকাশ করে। ১৯৪৬ সালে ৫০ সাতাং প্রকাশিত হয়। ২৭ জুলাই, ২০১০ তারিখে থাইল্যান্ড ব্যাংক কর্তৃপক্ষ ঘোষণা করে যে, ডিসেম্বর, ২০১০ সালে ১৬শ সিরিজের ব্যাংকনোট প্রকাশ করবে। ৯ আগস্ট, ২০১২ তারিখে রাণী সিরিকেতের ৮০তম জন্মদিন উপলক্ষে ৮০ বাতের স্মারকসূচক ব্যাংক নোটের প্রচলন ঘটায়।


title: এশিয়ার বিশ্ব ঐতিহ্যবাহী স্থানসমূহের তালিকা

text: এটি এশিয়া মহাদেশের অঞ্চল ও দেশ অনুযায়ী বিশ্ব ঐতিহ্যবাহী স্থানসমূহের একটি তালিকা।


title: হেনরি নক

text: হেনরি নক (১৭৪১-১৮০৪) ছিলেন নেপোলিয়ানের সময়ের একজন ব্রিটিশ অাবিষ্কারক ও প্রকৌশলী। তিনি অবশ্য বন্দুক নির্মাতা হিসেবেই বেশি পরিচিত ছিলেন। স্ক্রুবিহীন লক (এক ধরণের বন্দুক ইংরেজিতে যাকে Screw-less Lock বলা হয়) এবং সাত নলা ভলে বন্দুকসহ (ইংরেজিতে Seven-barreled Volley Gun) তিনি অনেক যুদ্ধাস্ত্র অাবিষ্কার করেন , যদিও নক গান "(হেনরি নকের নামানুসারে একধরণের বন্দুক ইংরেজিতে যাকে Nock Gun বলে অভিহিত করা হয়)" হিসেবে অাজ যা পরিচিত – এই অাধুনিক অস্ত্রগুলো তিনি অাবিষ্কার করেন নি। নেপোলিয়ানের যুদ্ধের সময় নক ছিলেন প্রধান অস্ত্র সরবরাহকারী। তৎকালীন সময়ে তাঁর উদ্ভাবিত উচ্চ মানসম্পন্ন ডুয়েলিং পিস্তল ও ডাবল-ব্যারেলড শটগানের চাহিদা বহুগুণ বেড়ে যায় এবং পরবর্তীকালে নকের এই উদ্ভাবিত অস্ত্রগুলো শিকারীদের পছন্দনীয় তালিকার প্রথম স্থানে ছিলো ।


title: হেনরি নক

text: সামরিক ও বেসামরিক অস্ত্র বাজারে অস্ত্র সরবরাহের সুবাদে হেনরি নক অভিজাত ও রাজকীয় সমাজে তাঁর অস্ত্রের কদর বাড়াতে সক্ষম হন এবং তিনি রাজার অস্ত্র নির্মাতা হিসেবে নিযুক্ত হন। নকের ব্যবসা ক্রমান্বয়ে 'উইকিনসন সোর্ড' কোম্পানিতে রূপান্তরিত হয়, যেটি অাজ রেজর ব্লেড (ক্ষুরের), বিভিন্ন শেভিং যন্ত্রপাতি তৈরি করছে এবং কিছুদিন অাগেও ব্রিটিশ অার্মির অানুষ্ঠানিকভাবে স্বীকৃতি অফিসারদের জন্য তলোয়ার তৈরি করেছিলো ।


title: হেনরি নক

text: হেনরি নক অনেক যুদ্ধাস্ত্র উৎপাদন করেন । ১৭৯৩ সালে রয়্যাল হর্স অার্টিলারি'র জন্য তিনি স্টোক অপসারণ সুবিধাসহ দোনালা (double-barreled) পিস্তল তৈরি করেন । অবশ্য এই অস্ত্রটি স্টোক অপসারণ সুবিধাসহ তেমন কোনো কার্যকারিতা না দিতে পারায় পরে এটাকে কার্বাইন "(অশ্বারোহী সৈন্যের দ্বারা ব্যবহৃত ছোট বন্দুক)" হিসেবেই ব্যবহার করা হয়েছিলো । ১৭৯৭ সালে নক তাঁর উৎপাদনের মধ্যে কার্বাইনের সাথে মিল রেখে গেরিলাবাহিনীরদের জন্য ৯ ইঞ্চি পিস্তলও রাখেন । ১৭৮৬ সালে ডিউক অব রিচমন্ডিন যখন "মাষ্টার জেনারেল অব দ্যা অর্ডানেন্স" ছিলেন, তখন তাঁর অনুরোধে মাস্কেট "( লম্বা নলযুক্ত বন্দুক)" তৈরির উদ্দেশ্যে বন্দুক তৈরি করার কারণে নকের কিছু কিছু পিস্তল নভেল লক (একধরণের অাগ্নেয়াস্ত্র) এর ন্যায় ডিজাইনকৃত ছিলো । পূর্বের ভারী ও দীর্ঘসময়ব্যাপী ঘূর্ণনসক্ষম লকের তুলনায় নতুন তৈরিকৃত লক খুব অল্পসময়ে এবং অতিসহজেই অপসারণ সুবিধা সম্বলিত পিনের সাহায্যে চূর্ণ-বিচূর্ণ করার ক্ষমতা রাখতো । ১৭৯৬ সালের এই প্যাটার্ণগুলোতে বাট-প্লেট "(বন্দুের ভিতরের একটি অংশ)" ছিলোনা এবং রামরড-কে "(একধরণের ধাতব ডিভাইস যা বন্দুকের নলের ভিতরে থাকে)" বন্দুকের নলের সাথে সংযুক্ত না রেখে বন্দুকের হলস্টার-এ "(পিস্তল রাখার খাপ বা ধারক)" রাখা হত । হেনরি রকের তৈরিকৃত এই ফিচারটি লক ব্যবহারকারীদের মধ্যে জনপ্রিয়তা যথেষ্ট কমিয়ে ফেলে । তাই নকের তৈরি অনেক বন্দুককে প্রচলিত সুইভেল রামরড-এ পরিবর্তিত করা হয় ।


title: হেনরি নক

text: অাজকের বহুনল বিশিষ্ট নক বন্দুকের এত জনপ্রিয়তা পাওয়ার পেছনে অন্যতম কারণ হিসেবে বলা যেতে পারে বিভিন্ন সিনেমায় নকের ব্যবহার । শার্প মুভিতে প্যাট্রিক হার্পার চরিত্রে এবং দ্যা অ্যালামো মুভিতে জিম বোভি চরিত্রে ভলে বন্দুক "(ইংরেজিতে Volley Gun)" ব্যবহার করা হয় । হেনরি নক এই অস্ত্রগুলোর উৎপাদক ছিলেন কিন্তু অাবিষ্কারক ছিলেন না । চলচ্চিত্রে দৃশ্যায়িত করা হলেও, মারাত্মক পশ্চাৎ ধাক্কা, দুর্ঘটনার ঘটার সম্ভাবনা এবং সাতটি ব্যারেলে পুনারায় লোড করা সময়সাপেক্ষের কারণে হাত বন্দুক (হ্যান্ডগান) হিসেবে এই অস্ত্রগুলোর বাস্তব প্রয়োগ তখনও করা হয় নি । তাই অাগের রাইফেলিং "(বন্দুকের নলের ভিতরে রশির ন্যায় সর্পিলাকার খাঁজ করা অংশে বুলেটের ঘূর্ণন )" নমুনা বর্জন করা এবং উপরোক্ত সমস্যাগুলো সমাধানের লক্ষ্যে বন্দুকের বিস্ফোরক চার্জ কমানো খুবই প্রয়োজনীয় ছিলো । নৌ-অস্ত্র হিসেবে এই অস্ত্রগুলোকে ব্যবহার করা হতো জাহাজের রিগিং "(জাহাজের পালকে সাপোর্ট দেয়ার লক্ষ্যে রশি দিয়ে অাটকানো জাহাজের উপরের অংশ বিশেষ )" থেকে ডেকের উপর গুলি বর্ষণ করার জন্য । অবশ্য ১৮০৪ সালে রয়্যাল নেভির দ্বারা এই অস্ত্র বাতিল করা হয় । অনেকগুলো ব্যারেল সম্বলিত বন্দুকের সম গুলিবর্ষণ কিভাবে একটা ব্যারেলেই একই সময়ে করা যায় এ সম্পর্কে নক কিছু পরীক্ষামূলক তত্ত্ব অাবিষ্কার করেন ।


title: হেনরি নক

text: দোনালা শটগানের "(ডাবল ব্যারেলড শটগান)" জন্যই নক তাঁর জীবিত অবস্থায় বেশ সুপরিচিত ছিলেন । যদিও নক এই ধরণের বন্দুকের প্রথম অাবিষ্কারক ছিলেন না । বন্দুকের উচ্চ ক্ষমতা ও মানসম্পন্ন করণে শটগানের মতো নকের বহু নবনির্মিত বন্দুকগুলো শিকারী বন্দুক হিসেবে যথেষ্ট জনপ্রিয়তা অর্জন করে; বিশেষ করে, যখন হেনরি নক তৎকালীন ব্রিটিশ রাজার বন্দুক নির্মাতা হিসেবে নিযুক্ত হন । অবশ্য ডুয়েলিং পিস্তলের জন্যও নক জনপ্রিয় ছিলেন ।


title: হেনরি নক

text: পিস্তল থেকে মাস্কেট পর্যন্ত প্রায় সব ধরণের অস্ত্রই তিনি তৈরি করেছিলেন । সম্ভবত ব্লান্ডারবাস "(লম্বা নল বা ব্যারেলযুক্ত এক ধরণের বন্দুক)" এর সংস্করণগুলো ছিলো অারো বৈচিত্র্যময়, যার মধ্যে নেভাল-পিস্তলগুলো ছিলো পিতলের তৈরি ব্যারেলযুক্ত, যা অাগের তুলনায় অনেকগুণ মরিচাপ্রতিরোধে সক্ষম । মূলত এই অস্ত্রগুলো স্বল্প রেঞ্জের জন্য ব্যবহৃত হতো এবং অায়রন ব্যারেল "(লৌহজাত বন্দুকের নল)" থাকা সত্ত্বেও খুব একটা চার্জ নিতোনা। হেনরি নক তাঁর মৃত্যুর অাগ পর্যন্ত অস্ত্র তৈরিতে অবদান রেখে গেছেন । জীবনের শেষ দিকে তিনি ব্রিচ লোডিং মাস্কেট "(কার্টিজ বা শেল যুক্ত এক ধরণের অাগ্নেয়াস্ত্র)" তৈরি করেছিলেন ।


title: হেনরি নক

text: একজন লক নির্মাতা হিসেবে কাজ শুরু করলেও হেনরি নক ১৭৭৫ সালে গান লকের একটি প্যাটেন্ট তৈরি করেন । নক তখনও "দ্যা ওর্শিপফুল কোম্পানি অব গানমেকারস" এ তেমন কোনো প্রভাব ফেলতে না পারায়, নিজের নামে কোন ব্যবসা করতে পারেন নি । তিনি বন্দুক নির্মাণের গুরু উইলিয়াম জোভারের সঙ্গে "নক-জোভার এন্ড কোং" নামে একটি কোম্পানি প্রতিষ্ঠা করেন । অামেরিকার স্বাধীনতা যুদ্ধ নকের তৈরিকৃত অস্ত্রগুলো অস্ত্রবাজারে ব্যাপক চাহিদা বাড়িয়ে দেয় ।


title: হেনরি নক

text: ১৭৭৯ সালে জেমস উইলসন তাঁর অাগের ডিজাইনকৃত ভলে গানের নমুনা অনুযাযী অস্ত্র তৈরির জন্য নকের কাছে অাসেন । পরবর্তীকালে অস্ত্র নির্মাণ সম্পর্কিত প্রতিদ্বন্দ্বীমূলক নিলামে নক জয়ী হোন । এই অস্ত্রগুলো নক গান অনুসারেই বানানো হয়েছিলো । বেসামরিক অস্ত্র বাজারের জন্য খুব অল্প সংখ্যক ভলে বন্দুক ও ভলে পিস্তল তৈরি করেন নক । তন্মধ্যে এক সেট অস্ত্র ইংল্যান্ডের রাজ পরিবারের জন্য তৈরি করা হয়েছিলে, যেগুলো বর্তমান রাণীর সংগ্রহে রয়েছে । অবশ্য এই সেট গুলো নকের তৈরিকৃত অাদর্শভূক্ত নয়, বরং এগুলো লন্ডনের রৌপ্য নির্মাতা মার্ক বক দ্বারা তাৎক্ষণিকভাবে রূপার প্রলেপকৃত ।


title: হেনরি নক

text: অামেরিকার যুদ্ধের শেষের দিকে সামরিক বাহিনীর জন্য নির্মিত ছোট বন্দুকগুলো ক্রমশ চাহিদা হারিয়ে ফেলে । এ সময়টাতে হেনরি নক বেসামরিক অস্ত্রবাজারের দিকে ঝুঁকে পড়েন । ক্রেতার মধ্য থেকে মধ্যম গতিশক্তির (৩-১২ পাউন্ডার) নেভাল গানের বেশ মুনাফাজনক অর্ডার অাসতে থাকে ।


title: হেনরি নক

text: অবশেষে ১৭৮৪ সালে গানমেকার্স কোম্পানিতে স্বাধীনভাবে কাজ করার সুযোগ পান । কয়েকবছর পর, ফ্রান্স বিপ্লব ও নেপোলিয়ান যুদ্ধের সমসাময়িক পরিস্থিতিই নিশ্চিত করেছিলো যে, হেনরি নক কেবল সরকারি কাজেই সীমাবদ্ধ নয় "(তাঁর প্রয়োজন অারো অনেক)"। দ্যা ডিউক অব রিচমন্ড নকের অপ্রতিদ্বন্দ্বীমূলক অাবিষ্কার বিশেষ করে স্ক্রুলেস লক-এর জন্য তাঁকে খুব পছন্দ করেছিলেন । ১৭৯২ সালে নক মাস্কেট ডেলিভারি করা শুরু করে দেন কিন্তু নিয়মিত প্রধান ক্রেতা সৈন্যদের থেকে অর্ডার অাসা কমে যায় কারণ, নকের অাদর্শহীন ডিজাইন থেকে অস্ত্র বানাতে অনেক সময় নিতো এবং এই অস্ত্রগুলোতে একেক সময় একেক গতির গুলি ব্যবহার করা হতো । তারপর থেকেই সামরিক বাহিনীদের কাছে মাষ্কেট সরবরাহের ব্যাপারে নক খুব সচেতন হয়ে উঠেন, যাতে তাঁরা এগুলো দিয়ে তাদের প্রত্যাশিত অাক্রমণ করতে পারে । দ্যা ডিউক অব রিচমন্ডের প্যাটার্নে তৈরিকৃত মাস্কেটের একটিকে অাদর্শ হিসেবে রেখে সরকারের সংগ্রহে নকের তৈরিকৃত বাকি লক গানগুলো স্থানান্তরিত করার জন্য ১৮০৪ সালে সরকার নকের সাথে একটি চুক্তি স্থাপন করেছিলো । যদিও নক লকগুলো অসম্ভব জনপ্রিয় ছিলো, ওগুলোর অাদর্শকরণ করাটা সেসময় তারচেয়েও বেশি প্রাধাণ্য পায় ।


title: হেনরি নক

text: ১৭৮৯ সালে রাজা তৃতীয় জর্জের গানমেকার-ইন-অর্ডিনারি হিসেবে নিযুক্ত হন হেনরি নক । তাঁর বৃহৎ গবেষণাকর্মের মধ্য অন্যতম ছিলো শিকারী বন্দুক এবং অন্যান্য অাবিষ্কারসমূহ । ১৮০২ সালে নক গানমেকার্স কোম্পানির প্রধান হন ।


title: হেনরি নক

text: নক তাঁর কর্মকর্তা ও কর্মচারীদের প্রতি যথেষ্ট উদার প্রকৃতির ছিলেন । কেবলমাত্র তাদের লাভের জন্য (ব্যবসায়িক লাভের জন্য নয়) তাঁর ব্যবসা ছয়মাস ধরে চালানোর বিশেষ ব্যবস্থা গ্রহণ করেন নক । মৃত্যুর পর তাঁর কর্মকর্তা ও কর্মচারীদের জন্য তিনি তৎকালীন সময়ের অারো £১০০ (বর্তমান সময়ে যা £৭,৯০০ সমমূল্যের) রেখে যান ।


title: হেনরি নক

text: হেনরি নকের এক ভাইপো, স্যামুয়েল নক তাঁর শিষ্য ছিলেন । নিজের করা একটি প্যাটেন্টের মাধ্যমে স্যামুয়েলও তাঁর উদ্ভাবনী শক্তির প্রমাণ রাখেন । জর্জ তৃতীয়, চতুর্থ জর্জ, চতুর্থ উইলিয়াম এবং ভিক্টোরিয়ার গানমেকার-ইন-অর্ডিনারি হিসেবে স্যামুয়েল নিযুক্ত হন এবং ১৮৩৬ সালে গানমেকার কোম্পানির প্রধান হন । অবশ্য পরবর্তীকালে হেনরি নকের ব্যবসা তাঁর কোম্পানির প্রধান ও জামাতা উইকিনসনের দ্বারাই পরিচালিত হয় । ১৮০৫ সালে উইকিনসন রাজার গানমেকার-ইন-অর্ডিনারি হন । ইষ্ট ইন্ডিয়া কোম্পানির সাথে চুক্তিবদ্ধ হওয়ার মাধ্যমে ব্যবসার উন্নতি অারো বেড়ে যায় । জেমস উইকনসনের ছেলে হেনরি কোম্পানিতে যোগ দেয়ার পর ১৮১৮ সালের দিকে কোম্পানির নাম হয় জেমস উইকিনসন এন্ড সন । ১৮৬৪ সালে হেনরি মারা যান কিন্তু কোম্পানি অাগ্নেয়াস্ত্র ও ব্লেডযুক্ত অস্ত্র তৈরি চালু রাখে এবং পরবর্তীতে কোম্পানিটি উইকিনসন সোর্ড হিসেবেই পরিচিত হয় । যুক্তরাজ্যের নতুন অাইন 'পিস্তল অ্যাক্ট ১৯০৩' অনুযায়ী, সাধারণ মানুষের কাছে অাগ্নেয়াস্ত্র ক্রয়-বিক্রয়ে নিষেধাজ্ঞা অারোপিত হয় । মূলত এই ধাক্কা কোম্পানির মোড় অন্যদিকে ঘুরিয়ে দেয় । ফলে তাঁরা রেজর ব্লেড ও অন্যান্য গৃহসামগ্রী পণ্য উৎপাদনে মনোনিবেশ করে । ২০০৫ সালের অর্থ্যাৎ পশ্চিম লন্ডনের অ্যাক্টনে তলোয়ার উৎপাদন প্লান্ট বন্ধ হয়ে যাওয়ার অাগ পর্যন্ত কোম্পানিটি ব্রিটিশ অার্মি ও রাজকীয় উৎসবের জন্য তলোয়ার উৎপাদন করে যাচ্ছিলো । কোম্পানিটি এখন পর্যন্ত শেভিং এবং গার্ডেনিং পণ্য উৎপাদন করে যাচ্ছে ।


title: জাম্বি শহর

text: জাম্বি শহর(Indonesian: "Kota Jambi") ইন্দোনেশিয়ার একটি শহর, সুমাত্রা দ্বীপের জাম্বি প্রদেশের রাজধানী .শহরটি বাটাং হারি নদীর ব্যস্ত বন্দর এবং তেল ও রবার উৎপাদন কেন্দ্র। এটি প্রাচীন স্রীবিজায়া রাজ্যের গুরুতপূর্ন শহর মুয়ারো জাম্বি থেকে ২৬ কি.মি. দূরে অবস্থিত।


title: জাম্বি শহর

text:
নিকটতম নগর ও গ্রাম মেন্ডালো,কিনাতি, পাদাং, তাঞ্জুনগাজহোর,পায়ালমিরাহ এবং মুয়ারাকুম্পি। জাম্বি সশহর সুলতান তাহা বিমানবন্দর দ্বারা পরিবেশিত।
জাম্বি শহর ১৯৪৬ সালের ১৭ ই মে সুমাত্রার গর্ভনরের স্বায়ত্তশাসনের এলাকার প্রশাসনিক রাজধানী হিসাবে সূচিত হয়। ১৯৫৬ সালে জাম্বি শহরের তার নগরীর মর্যাদা দেওয়া এবং শেষ পর্যন্ত ১৯৫৭ সালের ৬ জানুয়ারি জাম্বি প্রদেশের রাজধানীতে পরিণত হয়।


title: জাম্বি শহর

text: জাম্বি শহরের মোট স্থলভাগের আয়তন ২০৫.৩৮ বর্গকি.মি. (৭৯ বর্গমাইল)। জাম্বি শহর সমূদ্রতলের উপরে ৬০মি. উচ্চতায় সঙ্গে পূর্ব সুমাত্রায় নিচু এলাকার দক্ষিণ-পশ্চিম অংশে অবস্থিত। বাটাং হারি নদী সুমাত্রা দীর্ঘতম নদী ১৭০০ কিমি (১০৫৬মাইল) অংশ জাম্বি শহরের মধ্য দিয়ে প্রবাহিত।


title: জাম্বি শহর

text: জাম্বি শহরের ২৩° সি থেকে ২২ এর মধ্যে সর্বনিম্ন তাপমাত্রা (৭৩ থেকে ৭২ডিগ্রি ফারেনহাইট) এবং ৩২ ° সে থেকে ৩০ (৮৬ থেকে ৯০ ডিগ্রি ফারেনহাইট) সর্বোচ্চ তাপমাত্রা সঙ্গে গ্রীষ্মমন্ডলীয় জলবায়ু আছে. আর্দ্রতা গড় স্তর ৮২ থেকে ২৮%। জাম্বি শহরের বার্ষিক বৃষ্টিপাত অক্টোবর থেকে মার্চ পর্যন্ত দীর্ঘস্থায়ী বর্ষাকালে সঙ্গে ২,২৯৬.১মিমি (৯০.৩")হয়। শুষ্ক মৌসুমে গড়ে ১৬ দিনের বৃষ্টি, এপ্রিল থেকে সেপ্টেম্বর পর্যন্ত স্থায়ী হয়।


title: জাম্বি শহর

text: জাম্বি প্রদেশের মোট জনসংখ্যা ১৭% নিয়ে জাম্বি শহর জাম্বি প্রদেশের সবচেয়ে জনবহুল শহর


title: জাম্বি শহর

text: জাম্বি শহর যুক্ত রয়েছে:


title: দ্বিতীয় ইথেলরিক

text: ইথেলরিক II বা এথলরিক II () (মৃত্যু: ১০৭৬ খ্রিস্টাব্দ) ছিল মধ্যযুগীয় ইংল্যান্ডের সেলসেইর দ্বিতীয় স্থায়ী বিশপ, চেচিস্টার সরিয়ে নেওয়া পূর্বে। এথলরিক II ১০৫৮ খ্রিস্টাব্দে বিশপে পবিত্রীকৃত হন এবং ১০৭০ খ্রিস্টাব্দে অজ্ঞাত কারণে তাকে পদচ্যুত করে, তারপর ইংল্যান্ডের রাজা উইলিয়াম I তাকে কারাগারে পাঠায়। তাকে তাঁর সময়ের শ্রেষ্ঠ আইন বিশেষজ্ঞদের একজন বিবেচনা করা হতো, এবং এমনকি পেনেন্ডন হিছের বিচারে সাক্ষী দেবার জন্য তাকে কারাগার থেকে নিয়ে যাওয়া হয়, সেখানে তিনি ইংল্যান্ডের নরম্যান বিজয়ের পূর্বে ইংরেজি আইন সম্পর্কে সাক্ষ্য দেন।


title: দ্বিতীয় ইথেলরিক

text: ইথেলরিক বিশপ হওয়ার পূর্বে ক্যান্টারবেরি প্রায়রিতে খ্রিস্ট চার্চ প্রায়রির একজন সন্ন্যাসী ছিল। বিভিন্ন ঐতিহাসিকদের মতপ্রকাশ করে যে, তিনি ইথেলরিক হতে পারে, যিনি ক্যান্টারবেরির একজন সন্ন্যাসী এবং ওয়েসেক্সের আর্ল, গডউইনের একজন আত্মীয় ছিল। ১০৫০ খ্রিস্টাব্দে ক্যান্টারবেরির আর্চবিশপ হতে ইথেলরিক ক্যান্টারবেরির সন্ন্যাসীদের দ্বারা নির্বাচিত হন, কিন্তু রাজা এডওয়ার্ড দ্য কানফেসার তা অনুমোদিত না করে, জুমিজেজের রবার্টকে আর্চবিশপ কারার জন্য জোর দেন। নিছক প্রমাণ নয় যে তারা একই নামের ছিল কারণ অ্যাংলো-স্যাক্সন ইংল্যান্ডে নামটি অপেক্ষাকৃত সাধারণ একটি নাম ছিল। তারা একই ব্যক্তি হওয়ার অন্যান্য প্রমাণ হচ্ছে যে, তাকে অন্যায়ভাবে ১০৭০ খ্রিস্টাব্দে পদচ্যুত করা হয়েছে বলে মনে করা হয়, যেমন ১০৭৬ খ্রিস্টাব্দে বিশপের মহান যুগে হয়েছিল।


title: দ্বিতীয় ইথেলরিক

text: ইথেলরিক স্টিগেন্টের, ক্যান্টারবেরির আর্চবিশপ দ্বারা ১০৫৮ খ্রিস্টাব্দে বিশপে পবিত্রীকৃত হন। ইথেলরিক স্টিগেন্টের দ্বারা পবিত্রীকৃত হওয়াটা সেই সময়ের অধিকাংশ ইংরেজ বিশপদের থেকে ভিন্ন ছিল কারণ স্টিগেন্ট একটি আর্চবিশপের কর্তৃত্ব এবং বিশপ পবিত্রীকৃত ক্ষমতার একটি বৈধ প্রতীক।


title: দ্বিতীয় ইথেলরিক

text: ইথেলরিক ২৪শে মে ১০৭০ খ্রিস্টাব্দে উইন্ডসরের কাউন্সিল দ্বারা পদচ্যুত করে, মার্লবরোতে কারারুদ্ধ করা হয় যা স্টিগেন্ট (আর্চবিশপ মত এক নয়) দ্বারা প্রতিস্থাপিত হয়েছে এবং পরে বিশপের এলাকা চেচিস্টার সরিয়ে নেওয়া হয়। সম্ভবত, তার জবানবন্দিতে ইংল্যান্ডের রাজা হ্যারল্ডের মা ও বোন কাউন্ট অফ ফ্লন্ডোর্সে আশ্রয়ের সম্পর্ক সংযুক্ত ছিল। ইংল্যান্ডের রাজা উইলিয়াম I ভয় করে যে, যদি ইথেলরিক গডউইনের সাথে সম্পর্কিত হয়, তাহলে তারা বিশপের এলাকা ব্যবহার করে বিশপরা বিদ্রোহ শুরু করতে পারে। আরেকটি কারণে অন্তর্ভুক্ত ছিল যা হচ্ছে, ইথেলরিক স্টিগেন্ট দ্বারা পবিত্রীকৃত করা হয়েছিল কিন্তু স্টিগেন্ট অন্য যে বিশপ পবিত্রীকৃত হয়েছিল, তাদের মধ্যে রচেস্টারে বিশপ সিওয়ার্ড পদচ্যুত হয়নি। ইথেলরিক একজন সন্ন্যাসী হওয়া সত্তেও তার ধার্মিকতা জন্য কোন মহান খ্যাতি পায়নি। পোপ মনে করেনি যে, তার জবানবন্দিতে সঠিকভাবে পরিচালনা করা হয়েছে, তাই তার জবানবন্দি ১লা এপ্রিল, ১০৭৬ খ্রিস্টাব্দে উইনচেস্টার কাউন্সিলে নিশ্চিত করা হয়। এটি প্রামাণিক বলে অস্বীকৃত বিবেচনা করা অব্যাহত থাকে, কিন্তু ইথেলরিকে তার বিশপের পুনঃস্থাপন করা হয়নি।


title: দ্বিতীয় ইথেলরিক

text:
তাকে বিচারের জন্য বন্দি করে ব্যায়েউক্সের ওদোর পেনেন্ডেন হিথ, আর্ল অফ কেন্টে নিয়ে যাওয়া হয়। এটি ১০৭২ খ্রিস্টাব্দ এবং ১০৭৬ খ্রিস্টাব্দে মধ্যে কিছু সময় স্থান নেয়। এই সময়ে, তিনি ইংল্যান্ডে সবচেয়ে বিখ্যাত আইন বিশেষজ্ঞ ছিলেন। তিনি অ্যাংলো-স্যাক্সন ভূমির আইন পরিষ্কার করতে সাহায্য করেন। যেমন, ওদো থেকে লানফ্রাঙ্কের জমি পুনরুদ্ধার প্রচেষ্টার বিচারের সাথে সংশ্লিষ্ট ছিল। মধ্যযুগীয় লেখক ইডমারও সেন্ট দনস্টেনের "ইডমারের জীবনের" তথ্যের জন্য ইথেলরিক পরামর্শ নেন।
তিনি বিচারের অংশগ্রহণ করার সময়ই একজন বৃদ্ধ লোক ছিল, সম্ভবতঃ ইথেলরিক বিচারের পর পরই মারা যান।


title: মসজিদ আল-উমরি আল-কাবির

text: গাজার বড় মসজিদ (, উচ্চারণ: জাআ-মা গাজা আল-কবির), এছাড়াও বড় উমরি মসজিদ নামে পরিচিত (, উচ্চারণ: জাআ-মা আল-ওমরি আল-কবির) গাজা ভূখন্ডের বৃহত্তম এবং প্রাচীনতম মসজিদ যা গাজার পুরানো শহরে অবস্থিত।


title: মসজিদ আল-উমরি আল-কাবির

text: মসজিদটি একটি প্রাচীন ফিলিষ্টাইন মন্দিরের স্থলে দাঁড়িয়ে আছে বলে বিশ্বাস করা হয়। জায়গাটি ৫ম শতকে একটি গির্জা নির্মাণ করতে বাইজেনটাইনরা ব্যবহার করে, কিন্তু ৭ম শতাব্দীতে মুসলিমদের বিজয়ের পর এটি একটি মসজিদে রুপান্তরিত হয়। ১০ম শতকের দিকে একজন আরব ভূগোলবিদ এটিকে "সুদৃশ্য" হিসাবে বর্ণনা করেন। গ্রেট মসজিদ এর মিনার ১০৩৩ সালে একটি ভূমিকম্পের কারণে ক্ষতিগ্রস্থ হয়। ১১৪৯ সালে ধর্মযোদ্ধারা (ক্রুসেডাররা) একটি প্রধান গির্জা নির্মাণ করে যেটি জন ব্যাপটিস্টকে উত্সর্গ করে, কিন্তু ১১৮৭ সালে আইয়ুবীয় রাজবংশ এর বেশিরভাগই ধ্বংস করে, এবং এরপর ১৩শ শতাব্দীর শুরুর দিকে মামলুক এটিকে একটি মসজিদ হিসেবে পুনঃনির্মাণ করে। এটা ১২৬০ সালে মঙ্গোলদের দ্বারা ধ্বংসপ্রাপ্ত হয়। এটি শীঘ্রই পুনঃস্থাপন করা হয় কিন্তু ঐ শতকের শেষের দিকে ভূমিকম্প এটিকে পুরোপুরি ধ্বংস করে। এর প্রায় ৩০০ বছর পরে উসমানীয়রা মসজিদ পুনরুদ্ধার করে। ১ম বিশ্বযুদ্ধের সময় ব্রিটিশ গোলাবর্ষণের পর এটি মারাত্মকভাবে ক্ষতিগ্রস্ত হয়, পরবর্তীতে সুপ্রিম মুসলিম কাউন্সিল ১৯২৫ সালে এটি পুনরুদ্ধার করে।


title: মসজিদ আল-উমরি আল-কাবির

text: গ্রেট মসজিদটি ওমর মুখতার স্ট্রিট এর পূর্বে, প্যালেস্টাইন স্কয়ারের দক্ষিণ পূর্ব পাশে, গাজার প্রাচীন শহরের কেন্দ্রস্থলে দারাজ কোয়ার্টারে অবস্থিত। গাজার স্বর্ণের বাজার মসজিদটির দক্ষিণ পাশে প্রায় কাছাকাছি অবস্থিত,এবং এর উত্তরপূর্বে ওয়েলায়াত মসজিদ ও পূর্বে ওয়েহদা স্ট্রিটে একটি বালিকা বিদ্যালয় আছে।


title: মসজিদ আল-উমরি আল-কাবির

text: ঐতিহ্য অনুযায়ী, মসজিদটি ফিলিষ্টাইন মন্দিরের স্থলে দাঁড়িয়ে আছে যা উর্বরতার ঈশ্বর (God of fertility) দাগোনের নামে উৎসর্গকৃত ছিল বলে স্যামসন তার "বুক অব জজ" (Book of Judges) নামক বইতে উল্লেখ করেছেন। পরে, বৃষ্টি এবং শস্যের ঈশ্বরমার্নাস এর নামে একটি মন্দির উৎসর্গ করা হয় - যা ছিল একটি দূর্গ। স্থানীয় লোককাহিনীতে প্রচলিত আছে স্যামসনকে বর্তমান মসজিদের নিচে সমাহিত করা হয়েছিল।


title: মসজিদ আল-উমরি আল-কাবির

text: সম্রাজ্ঞী আলিয়া ইউডোসিয়া ৪০৬ খ্রিস্টাব্দে বাইজেন্টাইন গির্জা হিসাবে বৃহৎ ভবনটি নির্মাণ করেন, এটিও হতে পারে যে গির্জাটি সম্রাট মার্সিয়ান দ্বারা নির্মিত হয়েছিল। ভবন এর একটি কলামের উপরের স্তরে খোদাই করাইহুদি শিলালিপির উপর ভিত্তি করে ১৯শ শতাব্দীর মধ্যে প্রস্তাব করা হয় যে, ভবনের উপরের স্তম্ভ ৩য় শতাব্দীর কৈসরিয়া মারিটিমার ইহুদি সমাজ-গৃহ থেকে আনা হয়েছিল। ১৯৬০ সালে গাজা উপকূলে একটি ৬ষ্ঠ শতকের সমাজ-গৃহের পত্তনের ফলে স্থানীয়রা এই স্থানটি অনেক সুন্দরভাবে ব্যবহার করতে শুরু করে। শিলালিপি ছাড়াও, কলামটি মেনরাহ, শফার, লুলাভ এবং এট্রগ দ্বারা চিত্রিত করা হয়েছে যা পুষ্পমাল্য দিয়ে বেষ্টিত; শিলালিপিটি "যাকোবের হনানীয় পুত্র" হিব্রু এবং গ্রিক ভাষায় পড়েন।  ৬০০ খ্রিস্টাব্দে মোজাইক নির্মিত মাদাবা মানচিত্রে গির্জাটি দেখা যায়।


title: মসজিদ আল-উমরি আল-কাবির

text: ৭ম শতকেরাশিদুন শাসনের গোড়ার দিকে ওমর ইবনে আল খাত্তাব এর সেনাপতিরা বাইজেন্টাইন গির্জাটি একটি মসজিদে রূপান্তরিত করে। ফিলিস্তিনের মুসলিম বিজয়কালে খলিফা ওমর ইবনে আল-খাত্তাবের সম্মানে মসজিদের নামকরণ করা হয় "আল-ওমরি"। ৯৮৫ সালে, আব্বাসীয় শাসনামলে আরব ভূগোলবিদ আল-মুকাদ্দাসি গ্রেট মসজিদকে একটি "সুদৃশ্য মসজিদ" হিসেবে উল্লেখ করেন। ৫ই ডিসেম্বর ১০৩৩, ভুমিকম্পের ফলে মসজিদটির মিনার চূড়া ভেঙ্গে যায়।


title: মসজিদ আল-উমরি আল-কাবির

text: ১১০০ সালে ক্রুসেডাররা গাজা এলাকা জয় করার পর ধ্বংসাবশেষ উপরে ১১৪৯ সালে জেরুজালেমের তৃতীয় ব্যাল্ডউইনের হুকুম জারির উপর ভিত্তি করে জন ব্যাপটিস্টকে উত্সর্গ করে একটি ক্যাথিড্রাল (বৃহৎ গির্জা) নির্মাণ করে। তবে, উইলিয়াম অফ টায়ার এর ক্রুসেডারদের গ্র্যান্ড গির্জার বর্ণনায়, তা উল্লেখ নেই। গ্রেট মসজিদ এর তিনটি আইল, মনে করা হয় তাদের মধ্যে দুটি অংশ জন ব্যাপটিস্ট এর ক্যাথিড্রাল এর অংশ গঠন করেছে।


title: মসজিদ আল-উমরি আল-কাবির

text: ১১৮৭ সালেসালাহউদ্দিনের অধীনে আইয়ুবীয় রাজবংশ ক্রুসেডারদের কাছ থেকে গাজার নিয়ন্ত্রণ হস্তগত করে এবং ক্যাথিড্রাল ধ্বংস করে। মামলুকরা ১৩শ শতকের মধ্যে মসজিদটি পুনঃনির্মাণ করে, কিন্তু ১২৬০ সালে, মোঙ্গলরা এটা ধ্বংস করে। এটা তারপরে পুনর্নির্মিত হয়, কিন্তু ১২৯৪ সালে একটি ভূমিকম্পের কারণে এটি ধসে যায়। হুসেম আদ-দীন লাজিন এর শাসন আমলে ১২৯৭-৯৯ এর মধ্যে গভর্নর সংকর আল-আলা'ই ইওয়ানের কেন্দ্রে ব্যাপক সংস্কার করেন। শহরের পরবর্তী মামলুক শাসনকর্তা, শাঞ্জর আল-জাওলি, ১৩১১ এবং ১৩১৯ সালের মধ্যে গ্রেট মসজিদ পুনঃপ্রতিষ্ঠার অনুমতি দেন। মামলুকরা অবশেষে ১৩৪০ সালে মসজিদটি সম্পূর্ণরূপে পুনঃনির্মাণ করে। ১৩৫৫ সালে মুসলিম ভূগোলবিদ ইবনে বতুতা মসজিদটিকে তৎকালীন সময়ের "এক উত্তম জামে মসজিদ" হিসাবে উল্লেখ করেন, কিন্তু এছাড়াও তিনি বলেছেন যে আল-জাওলি মসজিদটি ছিল "সুসজ্জিত"। মসজিদের উপর খোদাইকরা অভিলিখন মামলুক সুলতান আল-নাসির মুহাম্মদ (১৩৪০ খ্রিস্টাব্দ), কুয়াতবায় (মে, ১৪৯৮ খ্রিস্টাব্দ), কুয়ানসাহ আল-গাওরি (১৫১৬ খ্রিস্টাব্দ), এবং আব্বাসীয় খলিফা আল-মুস্তা'ইন বিল্লাহ (১৪১২ খ্রিস্টাব্দ) এর স্বাক্ষর বহন করে।


title: মসজিদ আল-উমরি আল-কাবির

text: পূর্ববর্তী শতকের মসজিদের দৃশ্যমান ক্ষয়ক্ষতি ১৬শ-শতকে পুনঃস্থাপন করা হয়; অটোমানরা তার পুনর্গঠনে অনুমতি দেয় এবং শহরের মধ্যে আরো ছয়টি মসজিদ নির্মাণ করে। সেগুলো ১৫১৭ সাল থেকে ফিলিস্তিনের নিয়ন্ত্রণে। অভ্যন্তর ভাগে ১৬৬৩ সাল থেকে গাজার অটোমান শাসনকর্তা মুসা পাশার, (পদচ্যুত হুসাইন পাশার ভাই) নামাঙ্কিত একটি শিলালিপি রয়েছে।


title: মসজিদ আল-উমরি আল-কাবির

text: ১৯শ শতাব্দীর শেষ দিকে কিছু পশ্চিমা ভ্রমণকারীরা গ্রেট মসজিদটি গাজার একমাত্র ঐতিহাসিক বা স্থাপত্যতুল্য ইমারত হিসেবে উল্লেখ করে। প্রথম বিশ্বযুদ্ধের সময় মিত্র বাহিনী দ্বারা গাজায় অটোমানদের দুর্গে আক্রমণের সময় গ্রেট মসজিদ মারাত্মকভাবে ক্ষতিগ্রস্ত হয়। ব্রিটিশরা দাবি করেছিল যে অটোমানদের অস্ত্রশস্ত্র মসজিদে সংরক্ষিত ছিল এবং এসব যুদ্ধোপকরণ গোলাবর্ষণ করে ধ্বংস করার সময় এটি ক্ষতিগ্রস্ত হয়েছিল। গাজার সাবেক মেয়র সাঈদ আল-শাওয়ার তত্ত্বাবধানে, এটা ১৯২৬-২৭ সালে সুপ্রিম মুসলিম কাউন্সিল কর্তৃক পুনঃপ্রতিষ্ঠিত হয়।


title: মসজিদ আল-উমরি আল-কাবির

text: ব্রিটিশ মেন্ডেটরি প্যালেস্টাইন সরকারের বিধানসভা নির্বাচন এবং অংশগ্রহণ বর্জনের জন্য, ১৯২৮ সালে গ্রেট মসজিদে সুপ্রিম মুসলিম কাউন্সিল স্থানীয় মুসলমান ও খ্রিস্টানদের সাথে নিয়ে একটি গণ বিক্ষোভ ও আন্দোলনের ডাক দেয়। শোভাযাত্রায় মানুষের সংখ্যা বৃদ্ধি করতে, তারা গাজার এক চতুর্থাংশ মসজিদ সাময়িকভাবে বন্ধ করার আদেশ দেন।


title: মসজিদ আল-উমরি আল-কাবির

text: ইহুদি ধর্মীয় প্রতীক সংবলিত প্রাচীন শিলালিপি ১৯৮৭ থেকে ১৯৯৩ সালের মধ্যে কোন এক পর্যায়ে স্বেচ্ছাক্রমে খোদাই করার অভিযোগ রয়েছে। ফিলিস্তিনি হামাস ও ফাতাহ এর মধ্যে সংঘটিত গাজার যুদ্ধের সময়, হামাস কর্তৃক ঐ দিনে মাহমুদ আব্বাসের প্রেসিডেন্সিয়াল গার্ড এর একজন কর্মকর্তা হত্যার প্রতিশোধ হিসেবে, মসজিদের হামাসের পূর্ববর্তী ইমাম মোহাম্মদ আল-রাফাতি ১২ই জুন, ২০০৭ সালে ফাতাহর বন্দুকধারীদের গুলিতে নিহত হন। ফিলিস্তিনের গর্বের একটি কেন্দ্রবিন্দু হিসেবে, মসজিদটি এখনও সক্রিয় এবং গাজার অধিবাসীদের জন্য আবেগের ও শারীরিক সমর্থনের একটি ভিত্তি হিসাবে কাজ করে।


title: মসজিদ আল-উমরি আল-কাবির

text: গ্রেট মসজিদটি ৪,১০০ বর্গ মিটারের একটি এলাকায় (৪৪,০০০ বর্গ ফুট) অবস্থিত। সাধারনত অধিকাংশ কাঠামো স্থানীয়ভাবে পরিচিত সামুদ্রিক বেলেপাথর কুরকার থেকে নির্মিত হয়। মসজিদ এর বৃহৎ আঙ্গিনাটি ("Sahn") বৃত্তাকার খিলান দ্বারা বেষ্টিত। মামলুক, এবং পরবর্তীতে অটোমানরা ভবনের দক্ষিণ ও দক্ষিণ-পূর্ব দিকে সম্প্রসারিত করেছে।


title: মসজিদ আল-উমরি আল-কাবির

text: মসজিদের দরজার উপর মামলুক সুলতান কালাওনের নামাঙ্কিত একটি শিলালিপি এবং সুলতান লাজিন এবং বারকুক নাম সংবলিত শিলালিপি আছে।


title: মসজিদ আল-উমরি আল-কাবির

text: যখন ভবনটি গির্জা থেকে একটি মসজিদে রুপান্তরিত হয়, তখন আগের ধর্মযোদ্ধাদের অধিকাংশ নির্মাণ সম্পূর্ণভাবে প্রতিস্থাপিত হয়, কিন্তু মসজিদের সম্মুখভাগে খিলান সংবলিত প্রবেশদ্বার ধর্মযোদ্ধাদের যাজকীয় স্থাপত্যের একটি আদর্শ অংশ হয়ে রইল, এবং মসজিদ প্রাঙ্গনের স্তম্ভগুলো এখনও তাদের ইতালীয় গোথিক শৈলী বজায় রেখেছে। কিছু স্তম্ভ একটি প্রাচীন সমাজ-গৃহের উপাদান হিসেবে চিহ্নিত করা হয়েছে,যা ক্রুসেডার যুগে নির্মাণ সামগ্রী হিসাবে পুনঃব্যবহৃত এবং এখনও মসজিদের অংশ গঠন করা হচ্ছে। অভ্যন্তরীণ প্রাচীর পলেস্তারায় আচ্ছাদিত এবং অঙ্কিত। পশ্চিম দরজা ও গম্বুজ এর জন্য মার্বেল ব্যবহার করা হয়। মেঝে উজ্জ্বল টাইলস দিয়ে আবৃত। এছাড়াও স্তম্ভ মার্বেল নির্মিত এবং স্তম্ভের উপরের দিক করিন্থিয়ান শৈলীতে নির্মিত হয়।


title: মসজিদ আল-উমরি আল-কাবির

text: দরজার মূল অংশ কুঁচকি-খিলানযুক্ত, প্রতিটি একে অপরের থেকে পৃথক এবং এর আয়তক্ষেত্রাকার গঠনের সঙ্গে তির্যক খিলান যুক্ত। গির্জার মূল অংশে সংযুক্ত কলামের সম্মুখে প্রতি পাশে রয়েছে ক্রুশাকার পায়া যা একটি উঁচু ভিত্তির উপর দাড়াঁনো। এছাড়া মসজিদের আইল দুইটিও কুঁচকি-খিলানযুক্ত। ইবন বতুতা উল্লেখ করেছিলেন যে গ্রেট মসজিদের একটি সাদা মার্বেলের মিম্বার ("pulpit") ছিল; যা আজও বিদ্যমান। ১৬৬৩ সাল থেকে মসজিদে শিলালিপি সম্বলিত একটি ছোট মিহরাব আছে যেখানে অটোমান শাসনামলের গাজার শাসনকর্তা মুসা পাশার নাম অঙ্কিত আছে।


title: মসজিদ আল-উমরি আল-কাবির

text: মসজিদটি তার মিনারের জন্য বিখ্যাত,যার নিম্ন অর্ধাংশ বর্গ আকৃতির এবং ঊর্ধ্ব অর্ধাংশ অষ্টভুজাকৃতির মামলুক স্থাপত্য শৈলী দ্বারা নির্মিত। চার টায়ার্ডের উপরের অর্ধেক সহ মিনারের উপর-নিচ, ঝুলন্ত বারান্দা পাথর নির্মিত। চূড়া বেশিরভাগই তক্ষণ এবং টাইলস নির্মিত, এবং ঘন ঘন নবায়ন করা হয়। অষ্টভুজাকৃতির ড্রাম পাথর নির্মিত একটি অনাড়ম্বর গম্বুজ এবং হালকা নির্মাণ লেভান্টের অধিকাংশ মসজিদের অনুরূপ। গির্জার পূর্ব পাশে মিনারের মূল স্তম্ভ দাঁড়িয়ে আছে। তার তিনটি অর্ধবৃত্তাকার খিলান মিনারের ভিত্তিতে রুপান্তরিত হয়েছে।


title: রাখালচন্দ্র সাহা

text: রাখালচন্দ্র সাহা (মৃত) একজন বিশিষ্ট শিক্ষানুরাগী ও সমাজসেবক। তিনি সর্বপ্রথম বাংলাদেশের রাজধানী ঢাকার নিকটে অবস্থিত সাভারে শিক্ষা ব্যবস্থার সূচনা করেন। সাভারের দানবীর নামে পরিচিত এই গুণী ব্যক্তি মাতার নামে ছেলেদের থাকার বোর্ডিং, পিতার নামে সাভার অধরচন্দ্র উচ্চ বিদ্যালয় (১৯১৩ সালে প্রতিষ্ঠিত), কাকার নামে মহেশচন্দ্র দাতব্য চিকিৎসালয় এবং সাভার পাবলিক লাইব্রেরী (১৯৩৯ সালে প্রতিষ্ঠিত) সহ আরো অনেক দাতব্য প্রতিষ্ঠান স্থাপন করেন।


title: রাখালচন্দ্র সাহা

text: তাঁর মৃত্যুর পর স্ত্রী প্রিয়বালা সাহা পোষ্যপুত্র গ্রহণ করেন। উক্ত পোষ্যপুত্র ঋষিকেশ সাহা পিতা রাখাল বাবুর নামে রাখালচন্দ্র স্মৃতি ভবন ও জনসাধারণের জন্য একটি খেলার মাঠ করেন। প্রিয়বালা সাহা ১৯৮০ সালে তাঁর বসতবাড়ি অধরচন্দ্র উচ্চ বিদ্যালয়ের ছাত্রদের বাসস্থানের জন্য দান করেন। বর্তমান সাভার বিশ্ববিদ্যালয় কলেজ তাঁর দানকৃত জমির উপর অবস্থিত।


title: কসোভোর পতাকা

text: কসোভো প্রজাতন্ত্রের পতাকা ১৭ই ফেব্রুয়ারি, ২০০৮ সালে সার্বিয়ার কাছ থেকে স্বাধীনতা ঘোষণার পরপরই কসোভো প্রজাতন্ত্রের সাধারণ সভায় গৃহীত হয়। পতাকাটি একটি আন্তর্জাতিক ডিজাইন প্রতিযোগিতার ফল, যার আয়োজনে ছিল জাতিসংঘ এবং সমর্থনে ছিল কসোভো ঐক্য দল, যা প্রায় একহাজারের মতো প্রতিযোগীদের আকৃষ্ট করেছিল। বর্তমানে যে ডিজাইনটি ব্যবহৃত হয় তা মোহামের ইব্রাহিমির প্রস্তাবিত ডিজাইন। পতাকাটি একটা নীল ভূমির উপর একটি স্বর্ণালী মানচিত্রের খিলানের মধ্যে ছয়টি তারকা প্রদর্শন করে। ছয়টি তারকা কসোভোর ছয়টি প্রধান জাতিগোষ্ঠীর প্রতীক তুলে ধরে।


title: কসোভোর পতাকা

text: স্বাধীনতা ঘোষণার পূর্বে, কসোভো জাতিসংঘের শাসনাধীন ছিল এবং সরকারি কাজের জন্য জাতিসংঘের পতাকা ব্যবহার করত। সমাজতান্ত্রিক যুগোস্লাভিয়ার সময় হতে সার্বিয়ান এবং আলবেনিয়ানরা তাদের নিজস্ব পতাকা ব্যবহার করত। সার্বিয়ানরা লাল, নীল ও সাদা ত্রিবর্ণ পতাকা ব্যবহার করত, যা বর্তমান সার্বিয়ার পতাকার মূলভিত্তি।আলবেনিয়ান জনগণ ও আলবেনিয়ার পতাকা ব্যবহার করত, ১৯৬০ সালে থেকে যা তাদের জাতীয় পতাকা। উভয় পতাকাই এখনো দেখা যায় এবং কসোভোর ভিতরেই এগুলি ব্যবহার হয়।


title: কসোভোর পতাকা

text: কসোভোর মানচিত্র এবং ছয়টি তারকার সমন্বয়ে কসোভোর পতাকা একটি নীল পটভূমির উপর অঙ্কিত।তারকাগুলো দ্বারা আনুষ্ঠানিকভাবে কসোভোর ছয়টি প্রধান জাতিগোষ্ঠীর প্রতীক হিসেবে বোঝানো হয়: আলবেনীইয়ান, সার্বিয়, তুর্কি, গোরানি, রোমানি (প্রায়ই আশকালি এবং মিশরীয়দের সাথে দলবদ্ধ) এবং বসনিয়ান।) অনানুষ্ঠানিকভাবে, তারকাগুলো কখনও কখনও অতি জাতীয়তাবাদী মতাদর্শ অনুযায়ী ছয় অঞ্চলের প্রতিনিধিত্ব করে, যা বৃহত্তর আলবেনিয়া গঠন করে: আলবেনিয়া, কসোভো, ম্যাসেডোনিয়া প্রজাতন্ত্রের পশ্চিম অংশ, উত্তর গ্রীসের অংশ, মন্টিনিগ্রোর কিছু অংশ এবং দক্ষিণ সার্বিয়ার প্রেসেভোর অববাহিকা অংশ। কসোভোর পতাকা বর্ণে এবং আকারে বসনিয়া ও হার্জেগোভিনার অনুরূপ (একটি নীল ক্ষেত্রের উপর দেশের সাদা তারকা এবং হলুদ আকৃতি)। পতাকায় নকশার উপাদান হিসেবে একটি মানচিত্র ব্যবহার করে জাতীয় পতাকাগুলোর মধ্যে পতাকাটি অস্বাভাবিক; সাইপ্রাসের পতাকা যেটা শুধুমাত্র অনন্ন। প্রতিযোগীতার সময় পতাকার অনুপাত ২:৩ ঘোষণা করা হয়, তবে এপ্রিল ২০০৯ সালে কসোভো একটি কূটনৈতিক প্রটোকল সংরক্ষণ আইন প্রণয়ন করে এবং এতে অনুপাত ১:১.৪ (৫:৭: যখন পুরো সংখ্যা থাকে) ধার্য করা হয়। কসোভোর পতাকার রং ও গঠন এখনো সংজ্ঞায়িত করা হয়নি; তবে একজন সরকারি কর্মকর্তা নথিতে সিএমওয়াইকে রঙ মডেল ব্যবহার করে পতাকার রং দেন। বেসরকারীভাবে পতাকাটি ২০০৯ থেকে RGB মান ব্যবহার করছে। কসোভোর পতাকার ব্যবহার আইন দ্বারা নিয়ন্ত্রিত: "কসোভোর রাষ্ট্রীয় চিহ্ন ব্যবহারের উপর’’। তবে, সার্বীয় সরকার আন্তর্জাতিক সভা ও সমাবেশে কসোভোর পতাকা ব্যবহারের আপত্তি জানায়।


title: কসোভোর পতাকা

text: কসোভার আলবেনিয়ানরা এখনো আলবেনিয়ার পতাকা ব্যবহার করে।


title: কসোভোর পতাকা

text: সার্বিয়া কসোভোর বিচ্ছিন্নতা এখনো স্বীকার করেনি এবং একে তার সার্বভৌম সীমানার মধ্যে জাতিসংঘ-নিয়ন্ত্রিত সত্তা হিসেবে বিবেচনা করে। সার্বিয়ার ২০০৬ সালের সংবিধান অনুযায়ী কসোভো এবং মেতহিজা স্বায়ত্বশাসিত প্রদেশ ()


title: কসোভোর পতাকা

text: এমনকি কসোভোর স্বাধীনতা ঘোষণার কয়েক মাস পরও, কসোভো সরকার দ্বারা আনুষ্ঠানিকভাবে প্রতিস্থাপিত কসোভোর পতাকার পরিবর্তে তখনও সার্বীয় পতাকা কসোভোর সরকারি ভবনে দেখা যায়। সার্বীয় পতাকা কসোভো স্বাধীনতা বিরোধীদের বৈশ্বিক বিক্ষোভে ব্যবহার করা হয় এবং এখনও উত্তরের সার্বিয় অধ্যুষিত এলাকায় দেখা যায়। তবে, মিট্রবিকার দাক্ষিণাঞ্চলের একটি মসজিদে একটি সার্বিয়ান পতাকা উত্তোলন করে ঘৃণা উস্কে দেয়ার জন্য ১৯শে নভেম্বর, ২০০৯ সালে ইউলেক্স বিচারকদের একটি প্যানেল দ্বারা একজন ব্যক্তিকে দন্ডিত করা হয়(অন্যান্য অভিযোগের মধ্যে ছিল বিভেদ/অসহিষ্ণুতা এবং একজন পুলিশ অফিসারকে হত্যার অপচেষ্টা)।